এটা পেচাবখানাৰ এশ বছৰ: মাৰ্চেল ডুচ্যঁ আৰু পৰৱৰ্তী শিল্পভাৱনা (সমুদ্র কাজল শইকীয়া) - মুক্ত চিন্তা\nঅতিথি সম্পাদকৰ চ'ৰা\nঅতিথি সম্পাদকৰ চ'ৰাএই সংখ্যাৰ অতিথি চ’ৰাৰ সম্পাদক : ভাৰ্গৱ বৰঠাকুৰ\nএটা পেচাবখানাৰ এশ বছৰ: মাৰ্চেল ডুচ্যঁ আৰু পৰৱৰ্তী শিল্পভাৱনা (সমুদ্র কাজল শইকীয়া)\n21/10/2017 ‘মুক্ত চিন্তা’ৰ কৰ্মদল\nবিশ্বজুৰি শিল্পৰ ভাগ্য সলনি কৰি পেলোৱা এটা মূত্ৰাগাৰ\nএশ বছৰৰ আগৰ কথা। ১৯১৭ চন। মাৰ্চেল ডুচ্যঁ (Marcel Duchamp) নামৰ আমেৰিকালৈ আহি প্ৰতিষ্ঠা লাভ কৰা ফৰাছী শিল্পী এজনে নিউৰ্য়কত “স্বতন্ত্ৰ শিল্পী সমাজ”ৰ দ্বাৰা আয়োজিত এক শিল্প প্ৰদৰ্শনীত পোৰ্চিলিন বা চীনামাটি নিৰ্মিত এটা মূত্ৰাগাৰ বা পেচাবগাৰ ওলোটাকৈ ৰাখি তাতে R. Mutt, 1979 বুলি তেওঁৰ ছদ্মনামেৰে চহী এটা কৰি সেইটোৱেই তেওঁৰ শিল্পকৰ্ম বুলি প্ৰদৰ্শন কৰিবলৈ বিচাৰিলে। তাৰ নাম থ’লে “নিজৰা” বা Fountain; তাকে দেখি সকলোৰে চকু কপালত। এয়া কেনেকুৱা ধৰণৰ শিল্পকৰ্ম? ইয়াত শিল্পীয়ে নিজৰ চহীটো কৰাৰ বাদে (তাকো ছদ্মনামেৰে) কৰিলেনো কিটো? সেইটো দেখোন আগতেই কোনোবাই নিৰ্মাণ কৰি থোৱা বস্তু। তাতে নান্দনিকতা অথবা লাৱণ্যৰ সৈতে দূৰ দূৰলৈকে সম্পৰ্কৰহিত এটা সম্পূৰ্ণৰূপে ব্যৱহাৰযোগ্য বজাৰী বস্তু। শিল্পীয়ে কেৱল কিনি আনি তাক তাত সংস্থাপনহে কৰিলে, এইটোক শিল্পবস্তু বুলি অভিহিত কৰিব পৰা যাব নে নেযাব? যদিওবা সেই প্ৰদৰ্শনীখনত প্ৰদৰ্শনৰ বাবে স্বতন্ত্ৰ শিল্পী সমাজৰ জুৰি সমিতিৰ অনুমোদনৰ কোনো প্ৰয়োজন নাছিল বুলি আগতীয়াকৈয়ে কোৱা হৈছিল, তথাপি এই কামটো ইমানেই অপ্ৰীতিকৰ আৰু অসুবিধাজনক আছিল যে প্ৰদৰ্শনী ৰাজহুৱাকৈ মুকলি হোৱাৰ সময়ত কামটো আঁৰ কৰি থোৱা হ’ল। যিটো শিল্পকৰ্ম ৰাজহুৱাভাবে প্ৰদৰ্শিতও নহ’ল, যাক শিল্পকৰ্ম বুলি কোৱা হ’ব নে নহ’ব তাকে লৈ সন্দেহ থাকিল, যিটো কৰ্মত শিল্পীয়ে এটা চহী কৰাৰ বাহিৰে একোৱেই নকৰিলে, যিটো কৰ্মৰ সৈতে সুন্দৰতা বা দৃষ্টিনান্দনিকতাৰ দূৰ দূৰলৈকে কোনো সংযোগ নাই; তেনে এটি কামেই কিন্তু পৰৱৰ্তী কালৰ সমগ্ৰ শিল্পকলাৰ জগতৰ ভাগ্য নিয়ন্তা হৈ উঠিব, সেই কথা কোনেনো ভাবিব পাৰিছিল?\nনিজৰা বা ফাইণ্টেইন, ১৯১৭\nএই কথা স্বীকাৰ নকৰি নোৱাৰি যে আজি শিল্পৰ জগতত যিমানবোৰ ধৰণৰ অভ্যাসৰ সন্মুখীন হওঁ সেই আটাইবোৰৰ সম্পৰ্কে কথা পাতিবলৈ গ’লে যেনেকৈয়ে নহওক, এটা সময়ত মাৰ্চেল ডুচ্যঁ অৰু তেওঁৰ ফাউণ্টেইনৰ কথা আহি পৰাটো অৱশ্যাম্ভৱী। মাৰ্চেল ডুচ্যঁই মূত্ৰাগাৰটোকে শিল্প বুলি দাবী কৰাৰ এশ বছৰৰ পিছতো আমাৰ সমাজত শিল্প সম্পৰ্কে কথা-বতৰা আগবঢ়াই নিয়াৰ কোনো পৰিবেশেই গা কৰি নুঠিলে। ব্যতিক্ৰমী চিন্তা-চৰ্চাতো দূৰৰে কথা, পৰম্পৰাগত বুলিও কোনো শিল্পবীক্ষাৰ পৰিবেশ অসমত নাই। সেয়ে মাৰ্চেল ডুচ্যঁৰ পৰৱৰ্তী শিল্প ভাৱনা সম্পৰ্কে অসমীয়াত কিছু কথা পতাৰ প্ৰয়োজনীয়তা আমি বাৰুকৈয়ে অনুভৱ কৰিছোঁ।\nচিত্ৰপটত চিন্তাশীল এক চিন্তানায়ক আঁকানা\nঅসমৰ প্ৰেক্ষাপটত শিল্পৰ সাধনা অথবা শিল্প সম্পৰ্কে আলোচনা-বিলোচনা দুয়োটাৰ বাবেই সুচল পৰিবেশ এটা নাই বুলি বাৰে বাৰে হামৰাও কাঢ়ি থকা দেখা যায়। বৌদ্ধিক অনীহা, উদাসীনতা আৰু চিন্তনৰ প্ৰতি আলস্য ভাবৰ কথা বাৰে বাৰে উনুকিয়াবলগীয়া হয়। শিল্পৰ বাবে উপযুক্ত পৰিবেশ এটাৰ অভাৱৰ কথা যেতিয়া পতা হয়, তেতিয়াও কিন্তু বহুক্ষেত্ৰত অনুধাৱনেই কৰা নহয় আচল সমস্যাটো কোনখিনিত। হয়, কিছুমান কথা অনস্বীকাৰ্য আৰু বহুবাৰ আলোচিতও হৈছে। অৰ্থনৈতিক ভাবে অসচ্ছল পৰিবেশ, শিল্প শিক্ষণৰ পদ্ধতিগত পৰম্পৰাৰ অভাৱ, বহিৰ্জগতৰ লগত সম্পৰ্কহীনতা, আধুনিক মানৰ কলাবীথিকা বা মিউজিয়ামৰ অভাৱ আদিৰ কথা প্ৰায়ে কোৱা হয়। চৰকাৰী পৃষ্ঠপোষকতাৰ কথা যেনেকৈ কোৱা হয়, এটা অভ্যাসৰ পৰম্পৰা হিচাপে নিৰবিচ্ছিন্ন কলা ইতিহাসৰ অভাৱৰ কথাও তেনেকৈয়ে কোৱা হয়। কিন্তু যিটো কথা আলোচনাৰ আওতাৰ বাহিৰত থাকি যায়, সেয়া হ'ল শিল্পক এটা বৌদ্ধিক অভ্যাস হিচাপে চাবলৈ নিশিকাৰ কথাখিনি। শিল্প মানে এতিয়াও কোনোবা স্বপ্নাতুৰ জগতৰ পথিক। দেশ, সমাজ আৰু সমসাময়িকতাৰ পৰা বহু যোজন আঁতৰত শিল্পীসকল যেন কেৱল "সুন্দৰ"ৰ সাধক। অসমীয়া বৌদ্ধিক, চিন্তক আৰু সৃষ্টিশীল মহলত এনে এক পৰমৰ চৰম অনুৰাগৰ কথা আমি বাৰে বাৰে কৈ আহিছোঁ। কিবা এটা কাৰণত এক পৰম সত্য, পৰম সৌন্দৰ্য আদিৰ কথা ক'বলৈ পালে আমাক আৰু একো নালাগে, আমি তাতেই সুখী।\n‘সুন্দৰ’ শব্দটো শুনিলেই জ্যোতিপ্ৰসাদলৈ মনত পৰে আৰু অসমীয়া শিল্পী সাহিত্যিক বৌদ্ধিক মহলেও জ্যোতিপ্ৰসাদৰ নাম চিৰনমস্য ৰূপতেই মানি আহিছে। কিন্তু জ্যোতিপ্ৰসাদক "ৰূপকোঁৱৰ" আখ্যা দি সুন্দৰৰ সাধক বুলি কৈ থাকোতে আমি নিজকে পাহৰাই ৰাখিবলৈ চেষ্টা কৰোঁ যে জ্যোতিপ্ৰসাদ আছিল সেই সময়ৰ (আৰু সেই সূত্ৰেই এই সময়ৰো) এজন অনন্য চিন্তাশীল ব্যক্তি। কি কাৰণত আৰু কেনেকৈ সৃষ্টিশীলৰ লগত চিন্তাশীলৰ বিৰোধ আৰু ব্যৱধানখিনি তৈয়াৰ হ'ল, সেয়া এক গুৰুতৰ প্ৰশ্ন। ‘সুন্দৰে যে ফুলাৰ মন্ত্ৰ অহোৰাত্ৰে মাতে’ বুলি কওঁতে আমি শুনিবলৈ আৰু মনত ৰাখিবলৈ ভাল পাওঁ ‘সুন্দৰ’, ‘ফুল’, ‘মন্ত্ৰ’ আদি শব্দবোৰ। কিন্তু ‘অহোৰাত্ৰ’ বুলি কথাষাৰৰ মাজত যে এক বিস্তৰ সময়জোৰা আৰু অনুপেক্ষণীয় সাধনাৰ কথা লুকাই আছে সেইখিনি আমি ভাবি নাচাওঁ। পূৱা শুই উঠিয়েই দেখা সুন্দৰ ফুলপাহৰ আঁৰত কি আছে, সেইটোহে জ্যোতিপ্ৰসাদে ক'ব খুজিছিল। কিন্তু আমি নুবুজিলোঁ। গোটেই ৰাতি জোৰা কাৰোবাৰ সাধনাখিনি, যিখিনিলৈ জ্যোতিপ্ৰসাদে আঙুলিয়াব খুজিছিল, সেইখিনিলৈ চকু নিদি আমি কেৱল চকু নিবদ্ধ কৰি ৰ'লোঁ ফুলপাহলৈ। সুন্দৰ, ৰূপ, জোনাকী কাৰেঙৰ কথা কোৱা জ্যোতিয়েই কিন্তু ‘কবি মই’ কবিতাত কবিৰ সংজ্ঞা দি থৈ গৈছে। সেই সংজ্ঞালৈ চকু দিবৰ আহৰি অসমীয়া কবিকূলৰ নহ'ল। সংস্কৃতি আৰু দুস্কৃতিৰ যি সংজ্ঞা দি থৈ গৈছিল, তালৈকো সংস্কৃতি কৰ্মীৰ চকু নগ'ল। প্ৰত্নতাত্বিকৰ কলাঘূমটিৰ মাজেৰে যি শিল্পীৰ গাঁওখনৰ কল্পনা কৰিছিল, সেয়া আজিও কেৱল কল্পনাই হৈ ৰ'ল। আটাইখিনি সংকটৰ মূল কাৰণ এটাই - সৃষ্টিশীল আৰু চিন্তাশীলৰ ব্যৱধানখিনি।\nআন কোনোধৰণৰ জটিলতালৈ নগৈয়ো এই কথাটো স্বীকাৰ কৰা ভাল যে ছবি অঁকাৰ নামত কাগজত দাগ কটাটোও এটা বৌদ্ধিক কছৰৎ। এটা ত্ৰিমাত্ৰিক আয়তনৰ বস্তুক দ্বিমাত্ৰিক কাগজ এখনত কেনেকৈ ধৰি ৰাখিব পাৰি সেইটো এটা বুদ্ধি খটুৱাই কৰিবলগীয়া কাম। ইয়াত কোনো সোণসেৰীয়া কল্পনাৰ কথা নাহে। আহিলেও সেয়া সামান্য। ইয়াত আহে বিজ্ঞানৰ কথা, বুদ্ধিৰ কথা আৰু দৰ্শনৰ কথা। এজন বিজ্ঞানী, চিন্তাবিদ আৰু দাৰ্শনিক নোহোৱালৈকে এজন ব্যক্তি কেতিয়াও শিল্পী হৈ উঠিব নোৱাৰে। কিন্তু আমাৰ জনমানসত সহজে শিপাই থকা ধাৰণা অনুযায়ী সেই শিল্পীয়েই আকৌ - খেয়ালী। উন্মাদ। পগলা। এক সমাজ বহিৰ্ভূত প্ৰাণী।\nশুনিবলৈ আচহুৱা লাগিলেও এই কথা সত্য যে শিল্পীৰ সামাজিক দায়বদ্ধতা, নৈতিকতা, আদৰ্শ আদিৰ কথা অসমীয়া সমাজতেই আটাইতকৈ বেছিকৈ আলোচিত হয়। একে সময়তে এইখিনি কথা ইমানেই পোছাকী ৰূপত চলি থাকে যে কথাখিনিৰ কোনো ভিত্তি বিচাৰি পোৱা নাযায়। সামাজিক দায়বদ্ধতাৰ কথা কৈ কৈ শিল্পী এজনৰ ব্যক্তি হিচাপে থকা ৰুচি-অভিৰুচিকো ইয়াত টেটুচেঁপা দিয়া হয়৷ কিন্তু একে সময়তে কোনেও নিবিচাৰে শিল্পী-কবি-সাহিত্যিকে ৰাজনীতি কৰক। ‘তহঁত শিল্পী মানুহ, ৰাজনীতিৰ পৰা তহঁত আঁতৰি থাক’- এই সাৱধানবাণী আমি নিজেই কে'বাবাৰো শুনিব লগা হৈছে। দৃষ্টি নান্দনিকতাই দৃশ্যশিল্পৰ শেষ কথা নহয়। শ্ৰুতিমধুৰ হোৱাটোৱেই কাব্যৰ শেষ কথা নহয়। সুখপাঠ্য হৈ উঠাটোৱেই ভাল সাহিত্যৰ মাপকাঠি হ'ব নোৱাৰে। অথবা, উপভোগ্য হৈ উঠাটোৱেই নাটক বা চিনেমাৰ বাবে চূড়ান্ত বিচাৰ হ'ব নোৱাৰে। শিল্প মানেতো কেৱল ঘৰ সজোৱা ফুলদানী নহয়। যদিহে আপোনাৰ মন আৰু মগজুত জোকাৰণি তুলিব নোৱাৰে, যদিহে আপোনাক কিবা এটা চিন্তা কৰিবলৈ বাধ্য কৰি তুলিব নোৱাৰে, যদিহে বস্তু এটাক নতুনকৈ চাবলৈ নিশিকায়; তেনেহ'লে শিল্পৰ ভূমিকা কোনখিনিত সেইটোক লৈ বাৰে বাৰে প্ৰশ্ন ৰৈ যাব। অসমৰ সৃষ্টিশীল সমাজত এতিয়া সমস্যা সেইটোৱেই হৈছে। গল্প-উপন্যাসৰ ক্ষেত্ৰতো ৰুচিবান পাঠক-সমালোচক বুলি দাবীদাৰ মহলৰ মুখতো শুনো সুখপাঠ্যতাই হেনো ভাল সাহিত্যৰ মাপকাঠি। অথচ বাস্তৱতে কথাখিনি অন্যধৰণৰহে। আপোনাক (মানে পাঠক, দ্ৰষ্টা, দৰ্শকক) সন্তুষ্টি প্ৰদান কৰাৰ পৰিৱৰ্তে কোনোবাখিনিত কেনেবাকৈ অসুবিধাত পেলোৱাটোহে শিল্পৰ সাৰ্থকতা। কাৰণ আপুনি যেতিয়ালৈকে অসুবিধাত নপৰে, তেতিয়ালৈকে আপুনি ভাবিবলৈ বাধ্য নহয়। সন্তুষ্টিয়ে আনে মৃত্যু। অসন্তুষ্টিয়ে আনে জিজ্ঞাসা। শিল্প মানেই জিজ্ঞাসাৰ নামান্তৰ। সন্তুষ্টিয়ে স্থিতাৱস্থাৰ সৃষ্টি কৰে। শিল্পই আৰু শিল্পীয়ে সেই স্থিতাৱস্থাৰ বিৰোধিতা কৰি নতুন সমাজৰ কল্পনা কৰে। এনেকৈয়ে যিকোনো শিল্পকে এসময়ত গণ্য কৰিব পাৰি এটা ৰাজনৈতিক কৰ্ম হিচাপে। এইখিনি কথা বুজি নোপোৱালৈকে শিল্পৰ চৰ্চা অথবা বিকাশৰ কথা আমাৰ দেশত কেনেকৈ ভাবিব পাৰিম?\nঠিক কেতিয়াৰ পৰা চিন্তা এটা বা ধাৰণা এটা বৌদ্ধিক, আৰু কেতিয়া ই সৃষ্টিশীল? কেতিয়া ইয়াক ‘কেৱল ব্যক্তিগত অনুভৱ’ বুলি ক'ম আৰু কেতিয়া ইয়াক ৰাজনৈতিক আখ্যা দিব পৰা যাব? এটা ৰাজনৈতিক চিন্তা একে সময়তে এটা সৃষ্টিশীল চিন্তা হ'ব নোৱাৰিব নেকি? শিল্প মানে কি, কেৱল কাগজত অঁকা ছবি? শিল্পীসকল কল্পনাবিলাসী আৰু সমাজৰ প্ৰিয়ভাজন বুলি এহাতে মানি চলাৰ বিপৰীতে কিয় তেওঁলোকক কেৱল মজদুৰ বুলিহে মানি থকা হয়? হাতেৰে কৰা কাম এটাত চিন্তাশক্তিৰো যে প্ৰয়োগ ঘটে, তাক স্বীকাৰ কৰিবলৈ আমি কিয় টান পাওঁ?\nএইখিনি কথা ‘অসমীয়া সমাজ’ৰ প্ৰেক্ষাপটত কৈ আছোঁ৷ কাৰণ, এইখন সমাজতে এইখিনি উদাহৰণ জলজল পটপট হৈ আছে। কিন্তু মূলগতভাবে সমগ্ৰ বিশ্বতে অৱস্থা প্ৰায় একেই। সমগ্ৰ বিশ্বতে অধুনিকতাবাদৰ অভ্যুত্থানৰ সময়তেই শিলপীসকলক সমাজৰ পৰা ঠেলি আঁতৰাই পঠাবলৈ চক্ৰান্ত চলোৱা হৈছিল। হয় কেতিয়াবা অসামান্য প্ৰতিভাধৰ আখ্যা দি, নহয় কেতিয়াবা উন্মাদ-পগলা সাজি তেওঁলোকক সমাজৰ বাহিৰ কৰা হৈ আহিছে। আজি বাৰম্বাৰ চিঞৰি চিঞৰি কোৱাৰ পিছতো মানুহক পতিয়ন নিয়াবলৈ অসুবিধা হৈ পৰিছে যে ভিনচেণ্ট ভেন গঘ নামৰ শিল্পীজন পগলা নাছিল আৰু তেওঁ কৰি যোৱা কামবোৰো পগলামিৰ ফলশ্ৰুতি নাছিল। বৰঞ্চ সম্পূৰ্ণ সুস্থ মস্তিষ্কৰে, অধ্যাৱসায় আৰু বৈজ্ঞানিক পৰ্যবেক্ষণেৰেহে সেইখিনি কাম সম্ভৱপৰ হৈ উঠিছিল।\nশিল্পী মানেই যে কেৱল মস্তিষ্কহীন মজদুৰ নহয়, অথবা অহৌবলিয়াও নহয় সেই কথাকে প্ৰতিপন্ন কৰিবলৈ উত্থান ঘটিছিল প্ৰতীতি শিল্প বা ধাৰণাগত শিল্প (Conceptual Art) নামৰ এটা নতুন ধাৰাৰ। যদিওবা এই ধাৰাৰ শিল্পৰ অভ্যাস বিগত শতিকাৰ ষাঠিৰ দশকৰ পৰাহে ঘটিছিল, তাৰ আগজাননী পোৱা গৈছিল আজিৰ পৰা এশ বছৰৰ আগতেই মাৰ্চেল ডুচ্যঁৰ কামৰ মাধ্যমেৰে। ৰবাৰ্ট বেলটনে ‘মাৰ্চেল ডুচ্যঁ প্ৰাসংগিক কিয়?’ শীৰ্ষক এটি লেখাত --এইখিনি কথা ফঁহিয়াই দেখুৱাইছে। বেলটনৰ কথাখিনিলৈ চালেই আমি বুজিব পাৰিম যে শিল্প আৰু শিল্পীক চিন্তাশক্তিহীন কেৱল আৱেগিক মজদুৰ বুলি ভবাৰ কথাখিনি আমাৰ অসমৰ দৰেই এটা সময়লৈকে পশ্চিমীয়া জগততো একেই আছিল।\nমাৰ্চেল ডুচ্যঁ প্ৰাসংগিক কিয়?\n১৮৮০ চনত আমেৰিকান ভাস্কৰ হাৰিয়েট হোছমাৰে (Harriett Hosmer) ‘যি সকল শিল্পীযে নিজৰ কাম নকৰে’ সংক্ৰান্তীয় চলি থকা সমালোচনাৰ প্ৰত্যুত্তৰত ‘ভাস্কৰ্যৰ পদ্ধতি’ নামেৰে এখন ৰচনা লেখে ।শিল্পীয়ে শিল-কাঠৰ টুকুৰা এটা লয়, কেৱল কল্পনাকে আশ্ৰয় কৰি দুই হাতৰ পৰিশ্ৰমেৰে মূৰ্তি এটা কাটি উলিয়ায় বোলা একান্তই ভুল কিন্তু সাধাৰণ ভাবে মানুহৰ মনত তেনেকৈয়ে সাঁচ বহি থকা ধাৰণাটোৰ সংশোধন কৰাটোৱেই আছিল তেখেতৰ উদ্দেশ্য। শিল্পীসকল মানসিক চৰ্চাৰ পৰা আঁতৰত কেৱল শাৰীৰিক শ্ৰমিক বুলি বহুল ভাবে প্ৰচলিত ভ্ৰান্ত ধাৰণাটোৰ আঙুলিয়াই দি কৈছিল, ‘কিন্তু যিসকলে ভাস্কৰ্য এটাক এটা বৌদ্ধিক শিল্প বুলি চায় তেওঁলোকে যি শিল্পীয়ে ধাৰণ (conceive) কৰে, সংৰচনা কৰে, আৰু অভিকল্পনাটো সম্পূৰ্ণ কৰে তাক যিসকল কৰ্মীয়ে কেৱল শাৰীৰিক শ্ৰমেৰে কাম এটা সমাধাহে কৰে তাৰ লগত ৰিজাবলৈ নাযায়’।\n‘মাৰ্চেল ডুচ্যঁ গুৰুত্বপূৰ্ণ কিয়’ এই প্ৰশ্নটোৰ প্ৰতি হছমাৰৰ অন্তৰ্দৃষ্টি এইবাবেই প্ৰাসংগিক যে ডুচ্যঁৰ আৰম্ভণিৰ ফালৰ শিল্পৰ সৈতে যুক্ত অভিজ্ঞতাসমূহ এনে ধৰণৰ বিভ্ৰান্তিকৰ ধাৰণাৰ সৈতেই যুক্ত। যদিওবা চমুকৈ হ’লেও তেওঁ এটা মনচ্ছায়াবাদী (Impressionist) পৰ্যায়ৰ মাজেৰে আগুৱাই আহিছিল, তেওঁ শেষ পৰ্যন্ত মানি লৈছিল যে বাস্তৱতাবাদী আৰু মনচ্ছায়াবাদী চিত্ৰকৰসকল তেওঁলোকৰ কৰ্ম অভিজ্ঞতাৰে আৰু ইতিহাসত তেওঁলোকৰ গ্ৰহণযোগ্যতাৰ ফালৰ পৰা, প্ৰাথমিক ভাবে ছাঁ-পোহৰ আৰু আধুনিক জীৱনে চকুৰ সন্মুখত দাঙি ধৰা চিত্ৰগত অভিলেখনৰ পূৰ্বৱৰ্তী ধাৰণাৰেইহে বশৱৰ্তী ডুচ্যঁ অতি শীঘ্ৰেই এই সিদ্ধান্তলৈ আহিল যে এই ‘ৰেটিনেল’ (বা চাক্ষুস) শিল্পৰ উন্মেষ সেই একেটা অন্তৰ্নিহিত মনোবৃত্তিৰ পৰাই ঘটিছিল যে – চিত্ৰকৰসকল দৰাচলতে হাত আৰু চকুৰ সহযোগত কৰ্মসক্ষম এচাম বুদ্ধিহীন ব্যক্তি। এই ধাৰণাটোক সাৰোগত কৰিব পৰাকৈ আনকি উনবিংশ শতিকাৰ এটা প্ৰৱচনো আছিল – ‘bête comme un peintre’ (আক্ষৰিক অৰ্থত অনুবাদ হ’ব –‘চিত্ৰকৰৰ ৰূপত পশু’), এই বাক্যষাৰি চিত্ৰকৰ এজনৰ মানসিক সামৰ্থ্যক উপলুঙা কৰিবলৈ কোৱা হৈছিল, যাক ইংৰাজীত কোৱা ‘dumb asabag of hammers’ কথাষাৰৰ লগত ৰিজাব পাৰি। এই গোটেই কাৰবাৰটোক ডুচ্যঁই সাংঘাটিক ভাবে বেয়া পাইছিল। পিয়েৰে কেবানেৰ (Pierre Cabanne) সৈতে এক সাক্ষাৎকাৰত ডুচ্যঁই কৈছিল যে ‘চাক্ষুস অভিজ্ঞতাৰ প্ৰতি দিয়া অতিমাত্ৰা গুৰুত্বৰ পৰা’ তেওঁ ভাবিবলৈ বাধ্য হৈছিল। ‘কুৰ্বেৰ (Gustave Courbet) সময়ৰ পৰাই মানি অহা হৈছিল যে ছবি এখনে ৰেটিনাকহে সম্বোধন কৰে। সেয়া আছিল সকলোৱে কৰি এটা ভুল’। ইয়াৰ পৰিৱৰ্তে ডুচ্যঁই বিচাৰিছিল, ‘ছবি এখনৰ শাৰীৰিক বা বস্তুগত দিশটোৰ পৰা আঁতৰি আহিবলৈ … ধাৰণা বা আইডিয়াবোৰতহে মোৰ আগ্ৰহ আছিল, কেৱল দৃশ্যগত উৎপাদন একোটাত নহয়। পেইণ্টিং এখনক মই আকৌ এবাৰ মনন-চিন্তনৰ সেৱাত নিয়োজিত কৰিবলৈ বিচাৰিছিলোঁ’। কিন্তু তেওঁ সেই কামটো যেনেকৈ কৰিছিল, সেয়া আছিল হছমাৰৰ পদ্ধতিতকৈ সমূলি পৃথক।\nদবা খেলৰ মুহূৰ্তত মাৰ্চেল ডুচ্যঁ\nএজন শিল্পীয়ে কৰা বা কৰিব পৰা বুলি একেবাৰেই ভাবিব নোৱাৰা বিভিন্ন ধৰণৰ অগ্ৰহণীয় বস্তুক “শিল্পবস্তু” বুলি বাচি উলিওৱা আৰু তাক শিল্পৰ পৰিচিতি দিয়াটো আছিল ডুচ্যঁই নতুনকৈ প্ৰৱৰ্তন কৰা ঘাঁই ধাৰণাবোৰৰ ভিতৰত এটা। যিবোৰৰ সৃষ্টি বা উৎপাদনত তেওঁৰ কোনো ভূমিকা থাকিবৰ থলেই নাছিল, এনে কিছুমান বস্তু যিবোৰ আন কোনোবাই আগতেই সাজি থৈছে তাকো কোনো ধৰণৰ শিল্প সম্পৰ্কীয় সংযোগ নোহোৱাকৈয়ে তেওঁ এনেকুৱা কিছুমান বস্তু বাচি উলিয়ালে আৰু তাতে আৰোপ কৰিলে এটা নতুন বৌদ্ধিক বিশেষত্ব। প্ৰথমতে শিল্পৰ সৈতে কোনো ধৰণৰ সম্পৰ্কৰহিত ব্যৱসায়িকভাবে বজাৰত উপলব্ধ বস্তু এপদকে তেওঁ তুলি আনি শিল্পৰ প্ৰসংগত তাক উপস্থাপন কৰিবলৈ ল’লে।\nকোৱা হয়, সম্ভৱত: এই ৰেডী-মে’ড (Ready Made) সমূহৰ ভিতৰত আটাইতকৈ ‘কুখ্যাত’ দৃষ্টান্তটোৱেই হ’ল ‘Fountain (2017)’ নাম দিয়া মূত্ৰাগাৰটো, যিটোক ওলোটাকৈ উপস্থাপন কৰি তাতে R. Mutt, 1979 ছদ্মনামেৰে একা-বেঁকাকৈ চহী কৰি দিয়া হৈছিল আৰু তাক ‘স্বতন্ত্ৰ শিল্পী সমাজ’ৰ বিচাৰকৰ অনুমোদন নোহোৱাকৈ পতা প্ৰদৰ্শনীখনত দেখুৱাব খোজা হৈছিল। এই কামটোৰ প্ৰতি বৰ ইতিবাচক সঁহাৰি পোৱা নগ’ল আৰু সেয়ে প্ৰদৰ্শনী কালত কামটোক লুকুৱাই ৰখা হ’ল। ইতিহাসত এই পৰিপ্ৰেক্ষিততে ইয়াৰ এটা পৰৱৰ্তী অৰ্থ ওলাই পৰে (Its subsequent meaning in history has thus becomeafunction of that context.) সেয়া হ’ল, প্ৰদৰ্শনী অয়োজকসকলে ঘোষণা কৰিছিল যে দাখিল হোৱা সকলো কৰ্মই প্ৰদৰ্শিত হ’ব আৰু এই ভণ্ডামি ভৰা ধাৰণাবোৰক উদঙাই দিয়াটোৱেই আছিল ‘ফাইণ্টেইন’ৰ কাম।\nঅ'ৰ ত'ৰ পৰা সংগ্ৰহ কৰি অনা এটা এটা ৰেডিমে’ডৰ সৈতে বিসংগতিপূৰ্ণ হ’লেও অভিব্যক্তিপূৰ্ণ একোটা সংহতি স্থাপন কৰি ডুচ্যঁই ৰেডীমে’ড সমূহৰ উপস্থাপনৰ জৰিয়তে আৰু বেছি জটিল ধৰণৰ শিল্পকৰ্মৰ বিকাশ ঘটালে। ‘সহযোগী ৰে’ডিমে’ড’ নামেৰে জ্ঞাত কাম বোৰৰ ভিতৰত ‘Why Not Sneeze, Rose Selavy?’ (১৯২১), কৰ্মটিত তেওঁ চৰাইৰ সঁজা এটাৰ ভিতৰত এডাল থাৰ্মোমিটাৰ আৰু কাটল মাছৰ কাঁইটৰ সৈতে মাৰ্বলৰ নকল চেনীৰ ঘনক কিছুমান প্ৰতিস্থাপন কৰে।\nছদ্মনামেৰে স্বাক্ষৰ-সহ "ফাইণ্টেইন, ১৯১৭"\nপিছৰ ফালৰ ‘The Bride Stripped Bare by Her Bachelors, Even’ (১৯১৫-২৩) –ৰ দৰে কাম আনকি আৰু এঢাপ আগুৱাই গ’ল, য’ত দ্ৰষ্টাই ডুচ্যঁৰ টোকা, ধাৰণা, পূৰ্ৱানুমান, কল্পনা আৰু অন্যান্য প্ৰাসংগিক উপাদানসমূহ পঢ়ি মেলি কষ্ট কৰিহে শিল্পবস্তুটো বুজিবলৈ বা ৰসগ্ৰহণ কৰিবলৈ আগবাঢ়িব পাৰিব।\n“Why Not Sneeze, Rose Selavy?”\nএনেকৈয়ে, ডুচ্যঁই স্পষ্টভাবে ঘোষণা কৰে যে শিল্পী কেৱল বণুৱা নহয়, বৰঞ্চ এক ধৰণৰ চিন্তাশীল ব্যক্তিহে। তদুপৰি, শিল্পকৰ্মৰ অৰ্থ উদ্ধাৰৰ ক্ষেত্ৰত দ্ৰষ্টাসকলো যে সমানে অংশীদাৰ তেওঁ এই কথাৰো পোষণ কৰে আৰু এই ধাৰণাটো তেওঁ জনপ্ৰিয়তাৰে সৈতে সাব্যস্ত কৰিবলৈ সমৰ্থ হয় ১৯৫৭ চনত লেখা ‘The Creative Act’ নামৰ এখনি নাতিদৈৰ্ঘ্যৰ ৰচনাত। দুটা কথা মানি লৈ তেওঁ আৰম্ভ কৰে - কেতিয়াবা শিল্পীসকল তেওঁলোকে কৰি থকা কামৰ উদ্দেশ্য সম্পৰ্কে কিম্বা তাৰ পৰিণতি সম্পৰ্কে সম্পূৰ্ণৰূপে সজাগ হৈ নাথাকে, একেদৰে উত্তৰসুৰী প্ৰজন্মৰ বাবে অৰ্থবহ আৰু শ্ৰদ্ধাযোগ্য উপাদান কি হৈ উঠিব সেয়া শিল্পী সকলে অকলে নিৰ্ধাৰণ কৰিব নোৱাৰে। মোখনি মাৰিবলৈ তেওঁ কয়, ‘সৰ্বশেষত, সৃষ্টিশীল কাম এটা কেৱল শিল্পীৰ দ্বাৰা অকলে সমাধা হৈ নুঠে, ইয়াৰ অন্তৰ্নিহিত গুণখিনিক নিৰীক্ষণ আৰু ব্যাখ্যাৰ জৰিয়তে দৰ্শক সকলে বাহ্যিক জগতৰ সৈতে তাৰ সংযোগ ঘটায় আৰু তেনেকৈয়ে এই সৃষ্টিমূলক কামটোৰ প্ৰতি তেওঁ অৰিহণা আগবঢ়ায়। এইটো আনকি আৰু বেছি স্বাভাৱিক ঘটনা যেতিয়া সৃষ্টিকৰ্মৰ উত্তৰ্সূৰী অৱশেষেই চূড়ন্ত বিচাৰটো আগবঢ়ায় আৰু কেতিয়াবা পাহৰণিত হেৰাব খোজা শিল্পীসকলকো পুণৰ্সংস্থাপন কৰে’। এই সত্যটো ইতিহাসে প্ৰতিপন্ন কৰিছে, মৃত্যুৰ পিছত ইয়ান ভাৰ্মিয়াৰক (Jan Vermeer) মানুহে পাহৰিয়ে পেলাইছিল। কিন্তু তেওঁৰ বিৰল কৰ্মৰাজি আজি যথেষ্ট উচ্চ মূল্যৰ বুলি স্বীকৃত হৈ উঠিছে। একে কথাই ক’ব পাৰি ভিনচেণ্ট ভেন গঘৰ বিষয়ে।\nপাঠকসকলে নিশ্চয় ভাবিব যে এইখিনি কথাই এতিয়ালৈকে এই কথাৰ উত্তৰ নিদিয়ে যে কিয় ডুচ্যঁ গুৰুত্বপূৰ্ণ। এৰা, উত্তৰটো ইমানেই সহজ যে যদিহে উত্তৰসূৰী অৱশেষখিনিয়ে ডুচ্যঁক যদি অৱহেলা কৰিলেহেতেন, তেনেহ’লে তেওঁৰ কোনো প্ৰভাৱেই আমি দেখা নাপালোঁহেতেন। অথচ, তেওঁ বিস্তৰ প্ৰভাৱ পেলাই থৈ গ’ল, আংশিকভাবে, কাৰণ শিল্প মানে কিছুমান ধাৰণা - এই মন্তব্যই উচ্চস্তৰীয় শিল্পমহলক ইয়াৰ বৌদ্ধিক আগ্ৰহৰ উপাদানবোৰক কেৱল শাৰীৰিক শ্ৰমেৰে উৎপাদন কৰা অগণিত উপাদানৰ বিস্তৰ জগতখনৰ পৰা নিলগাই চাবৰ পথ সুচল কৰি তুলিলে। ডুচ্যঁই এনে এখন শিল্পীৰ পৃথিৱী চিনি উলিয়াইছিল আৰু ভাবীকালৰ বাবে বিচাৰিছিল, য’ত শিল্পকৰ্ম দৰ্শনে মাথোঁ চকু বা মনক আনন্দ দিয়া বা সন্তুষ্ট কৰাতেই কথা শেষ নহয় বৰঞ্চ প্ৰসংগ, শিল্পকৰ্মটোৰ পাৰিপাৰ্শ্বিকতাত থকা ইটো সিটো বাৰ্তা – এই সকলোবোৰ শিল্পকৰ্মটি অনুধাৱণ কৰিবৰ বাবে সমানেই গুৰুত্বপূৰ্ণ হৈ উঠিব। ‘প্ৰাকৃতিক’ বাচ-বিচাৰৰ বিপৰীতে তেওঁ একধৰণৰ ‘সাংস্কৃতিক’ সন্ধানৰ পোষকতা কৰিছিল – এক প্ৰকাৰৰ সৃষ্টিশীল-বৌদ্ধিক বিৱৰ্তনবাদ, য’ত ধাৰণাবোৰৰ সঞ্চালন ঘটে, ৰূপান্তৰ ঘটে, আৰু যদি ভাবীকালৰ বিশিষ্ট নিৰ্বাচনে হেঁচা দিয়ে – পুনৰনিৰ্মাণ (Reproduce)। এটা মনৰ পৰা আন এটা মনলৈ, জিনৰ সংবহনৰ অনুৰূপ এটা সাংস্কৃতিক ৰূপান্তৰৰ এটা প্ৰকল্পিত একক বুজাবলৈ ৰিচাৰ্ড ডাওকিনছে (Richard Dawkins) ‘মেমে’ (meme) শব্দটো উদ্ভাৱন কৰাৰ এটা দশকৰ আগতেই তেওঁ এইখিনি কথা উপলব্ধি কৰিছিল।\nগতিকে, ডুচ্যঁ গুৰুত্বপূৰ্ণ এইবাবেই যে ইতিহাসে তেওঁক গুৰুত্বপূৰ্ণ কৰি ‘গঢ় দি ল’লে’। ডুচ্যঁৰ মেমেবোৰ প্ৰতিৰূপ সৃষ্টি কৰাত সফল হ’ল, আমি তাক ভালেই পাওঁ বা বেয়াই পাওঁ। ডুচ্যঁৰ চিন্তাৰ উত্তৰসূৰী কিবা নহয় কিবা এটা ক’ৰবাত চকুত নপৰাকৈ আপুনি আজি কোনো এটা নাম কৰা সংগ্ৰহশালায়ে দৰ্শন কৰি আহিব নোৱাৰে। [দ্ৰষ্টব্য - “Why Duchamp Matters”, Excerpts from an essay by Robert Belton, McMaster Museum of Art, 27 January–26 March 2011, unpaginated.]\nনপতা কথাবোৰ পাতিবলৈ গ'লে হ'ব পৰা সমস্যাবোৰ\nএই আলোচনালানি অসমীয়া ভাষাত, অসমীয়া পা|ঠক সমাজক সন্মুখত ৰাখি আগবঢ়াই নিয়াৰ ক্ষেত্ৰত কেইবাটাও জটিল সমস্যাৰ সন্মুখীন হ’ম। প্ৰথম সমস্যাটোৱেই হ’ল পৰিভাষা সম্পৰ্কীয়। এটা বাগধাৰা বা আলোচনা-বিলোচনাৰ অভাৱ মানে সেই ক্ষেত্ৰখনৰ বাবে প্ৰয়োজনীয় শব্দসম্ভাৰৰো অভাৱ। শিল্প সম্পৰ্কীয় আলোচনায়ে হওক বা সমসাময়িক দৰ্শনৰ চিন্তনেই হওক, বহুখিনি শব্দৰ অসমীয়া ৰূপ বিচাৰি পোৱাত অসুবিধা হয়। নতুন শব্দ এটাৰ সংযোজন কৰোঁ বুলি ভাবিলেও আলোচনা সমূহ ছেগা চোৰোকা বা ডুখৰীয়া হোৱাৰ ফলত এট বাগধাৰা হিচাপে সি আগুৱাই গৈ নাথাকে আৰু তাৰ ফলতে পৰিভাষা নিৰ্মাণৰ এটা পদ্ধতিবিধি (Methodology) নিৰূপণ কৰিবলৈকো অসুবিধা হয়। আজি এটা লেখাত এটা নতুন শব্দৰ সংযোজন কৰিলে পাঠক ৰাইজৰ কাৰণে সেইটো তেতিয়াহে গ্ৰহণযোগ্য হৈ উঠিব, যেতিয়া শব্দটোৰ সৈতে বাৰে বাৰে মুখামুখি হৈ হৈ মানুহে তাক গ্ৰহণ কৰিবলৈ ল'ব। সঘন আলোচনাৰ পৰিবেশ এটা গঢ়ি তোলাৰ ব্যতিৰেকে ইয়াৰ বাবে অন্য ৰাস্তা নাই।\nPublic Art, Performance Art, Conceptual Art আদি যিখিনি সমসাময়িক শিল্পধাৰাৰ সৈতে আমি সন্মুখীন হ'ম, সেই আটাইখিনিৰে অসমীয়া প্ৰতিশব্দ বিচাৰি পোৱা মস্কিল। কোনোবাটো প্ৰতিশব্দ বিচাৰি উলিয়ালেও আৰু তাক ব্যৱহাৰযোগ্য যেন লাগিলেও বহুক্ষেত্ৰত সেয়া প্ৰসংগ সংগতি সাপেক্ষহে। কাৰণ প্ৰসংগান্তৰত একেটা শব্দৰে অৰ্থ বেলেগ এটা ওলাবগৈ পাৰে। তেতিয়া কোনটো শব্দ কোন অৰ্থত ব্যৱহাৰ কৰা হৈছে তাক লৈ খেলিমেলিৰ সৃষ্টি হ'বগৈ।\nThe Bride Stripped Bare by Her Bachelors\nদ্ৱিতীয় প্ৰধান সমস্যাটো হ'ল টাৰগেট অ'ডিয়েন্সকলৈ হ'ব পৰা উদ্ৱিগ্নতাখিনি। কোনশ্ৰেণীৰ পাঠকক উদ্দেশ্য কৰি কথাখিনি কোৱা হৈছে? কাৰণ পাঠকৰ কায়িক-মানসিক অৱস্থানেও লেখা এটাৰ জুমুঠি নিৰ্মাণত ভূমিকা গ্ৰহণ কৰে। ডুচ্যঁ সম্পৰ্কে কথা পতাটো জৰুৰী এইবাবেও যে বিশ্বত শিল্পলৈ নতুন নতুন জোৱাৰ অনা আটাইতকৈ প্ৰভাৱশালী বাদ বা ধাৰা ডাডা, ফিউচাৰিজম, ছ্যুৰিয়েলিজম বা অধিবাস্তৱবাদ - এই আটাইখিনিৰে সৈতে তেওঁৰ নামটো সাঙোৰ খাই আছে। বিভিন্ন শিল্প-ধাৰাৰ ইতিহাস সম্পৰ্কে এটা সম্যক ধাৰণা থকাসকলে কথাখিনিত হয়তো বেলেগ ধৰণেৰে ৰস পাব।\nএতিয়া মাৰ্চেল ডুচ্যঁৰ পেচাবগাৰটো সম্পৰ্কে আৰম্ভণিতে কোৱা কথাখিনিলৈ আকৌ মন কৰক। আমি আৰম্ভণিতে উল্লেখ কৰি অহা বাক্য এটাকে আকৌ এবাৰ উল্লেখ কৰিম, এইবাৰ খণ্ড খণ্ড কৈ ভাঙি ভাঙি।\n‘মাৰ্চেল ডুচ্যঁ নামৰ শিল্পী/ এজনে/ বজাৰত/ সহজে লভ্য/ দৈনন্দিন জীৱনত/ ব্যৱহাৰযোগ্য/ বস্তু/ এটা কিনি আনি/ তাতে 'আৰ মুট ১৯১৭' ছদ্মনামেৰে/ স্বাক্ষৰ এটা কৰি/ তাকে শিল্প-কৰ্ম হিচাপে/ শিল্প-বীথিকাত/ উপস্থাপন/ কৰিবলৈ বিচাৰিলে’।\nএই বাক্যটোকে যিমানবাৰেই আওৰাই থকা যাব ইয়াৰ মাজতে নতুন নতুন আলোচনাৰ প্ৰসংগ ওলাই ওলাই গৈ থাকিব। থাউকতে কেইটামান প্ৰসংগ যদি উনুকিয়াব খোজা হয় তেনেহ'লে এইখিনিলৈ মন কৰক -\n১) ‘মাৰ্চেল ডুচ্যঁ নামৰ শিল্পী/’, - মানে কামটো কৰাৰ আগেয়েই ডুচ্যঁ শিল্পী হিচাপে সুপৰিচিত। যি কামটো কৰা হৈছে সেইটো শিল্পীৰ দ্বাৰা কৃত কৰ্ম। শিল্পীয়ে যি কৰে সেয়েই শিল্প নেকি?\n২) ‘শিল্পী/ এজনে/’, - মানে শিল্পীজন এজন। একক। এক ব্যক্তিপৰিচয়ৰ কথা এইখিনিত আছে, বিষয়গত বা ব্যক্তিনিষ্ঠতাৰ কথাখিনিও আহি পৰিব (Individuality, Subjectivity)।\n৩) ‘বজাৰত/’, - মানে বজাৰৰ লগত শিল্পৰ সম্পৰ্ক কেনেকুৱা?\n৪) ‘সহজে লভ্য/ দৈনন্দিন জীৱনত/’, - মানে শিল্প সদায়ে দুষ্প্ৰাপ্য, সকলোৰে বাবে নহয় বোলা ধাৰণাটোক এই কথাই কেনে ধৰণেৰে বিচাৰ কৰিব?\n৫) ‘ব্যৱহাৰযোগ্য/’ - শিল্প ব্যৱহাৰযোগ্য বস্তু হ'ব পাৰে জানো? বস্তু এটাই শিল্প হৈ উঠিবলৈ হ'লে সাধাৰণ দৈনন্দিন জীৱনৰ অৰ্থত তাৰ ব্যৱহাৰযোগ্যতা হেৰুওৱাটো জৰুৰী নেকি?\n৬) ‘বস্তু/’ - মানে শিল্পৰ বস্তু হিচাপে অস্তিত্বৰ প্ৰশ্নটো কিমান গুৰুত্বপূৰ্ণ?\n৭) ‘এটা কিনি আনি/’ - সম্পদ এটা কিনি অনা মানেই তাত ক্ষমতাৰ প্ৰশ্নটোও আছে। ক্ৰয় কৰাৰ বিনিময়ত আনি বস্তু এটাৰ ওপৰত অধিকাৰ সাব্যস্ত কৰিব পাৰে আপোনাৰ ক্ষমতা আছে বাবেই নেকি?\n৮) ‘তাতে 'আৰ মুট ১৯১৭' ছদ্মনামেৰে/ স্বাক্ষৰ এটা কৰি/’ - শিল্পৰ মূল্য কিহে নিৰ্ধাৰণ কৰে, শিল্পবস্তুটোৰ নিজৰ অন্তৰ্নিহিত মৰ্মই নে তাৰ স্ৰষ্টাৰ নামে?\n৯) ‘তাকে শিল্প-কৰ্ম হিচাপে/’ - শিল্পক শিল্প হিচাপে নামাংকিত কৰিলেহে তাৰ শিল্প হিচাপে মৰ্যাদাকণ ৰয় নেকি? কবিতা এটাক কবিতা আখ্যা যদি দিয়া নহয় তেতিয়া কি হয়?\n১০) ‘শিল্প-বীথিকাত/’ - শিল্পৰ ঘৰ ক'ত? যাদুঘৰ অথবা প্ৰদৰ্শনী-শালাৰ চাৰিবেৰেই শিল্পৰ ভাগ্য নিয়ন্তা নেকি?\n১১) ‘উপস্থাপন/’ - শিল্পৰ সৃষ্টি প্ৰক্ৰিয়া, তাৰ বস্তু মূল্য আদিতকৈ তাৰ উপস্থাপনৰ পদ্ধতি বা কৌশলহে বেছি গুৰুত্বপূৰ্ণ নেকি?\n১২) ‘কৰিবলৈ বিচাৰিলে।’ - এটা আইডিয়া বা ধাৰণাৰ মূল্য কিমানখিনি? যিবোৰ কবিতা লিখা হৈ নুঠে, যিবোৰ ছবি অঁকা হৈ নুঠে, কিন্তু এটা ধাৰণা হিচাপেও যিয়ে হয়তো চিন্তাধাৰা এটাৰ উন্মেষ অন্যত্ৰ ঘটাব পাৰে - তাক কেনেধৰণেৰে চোৱা যাব?\nউপৰিউক্ত কেউটা প্ৰশ্নয়েই গুৰুত্বপূৰ্ণ আৰু প্ৰত্যেকটোকে কেন্দ্ৰ কৰি বিস্তৰ কথা-বতৰাৰ অৱকাশ আছে। আমি বিচাৰোঁ এইখিনিক কেন্দ্ৰ কৰি কথা হওক। মাৰ্চেল ডুচ্যঁৰ মূত্ৰাগাৰটোৱে এনেকৈয়ে যোৱা এশ বছৰ ধৰি চিন্তনশীল আৰু মননশীল মানৱ মনত জোকাৰণি তুলি আহিছে।\nNo Comments : "এটা পেচাবখানাৰ এশ বছৰ: মাৰ্চেল ডুচ্যঁ আৰু পৰৱৰ্তী শিল্পভাৱনা (সমুদ্র কাজল শইকীয়া)"\nপৰৱৰ্তী সংখ্যাৰ বাবে তলত ই-মেইল আইডি লিখি\nপ্ৰথম সংখ্যা Vol. I\nদ্বিতীয় সংখ্যা Vol. II\nতৃতীয় সংখ্যা Vol. III\nচতুৰ্থ সংখ্যা Vol. IV\nপঞ্চম সংখ্যা Vol. V\nষষ্ঠ সংখ্যা Vol. VI\n২য় বৰ্ষ ১ম সংখ্যা Vol. VII\n২য় বৰ্ষ ২য় সংখ্যা Vol. VIII\n২য় বৰ্ষ ৩য় সংখ্যা Vol. IX\n২য় বৰ্ষ ৪ৰ্থ সংখ্যা Vol. X\n২য় বৰ্ষ ৫ম সংখ্যা Vol. XI\n২য় বৰ্ষ ষষ্ঠ সংখ্যা Vol. XII\nতৃতীয় বৰ্ষ ১ম সংখ্যা Vol. XIII\nতৃতীয় বৰ্ষ ২য় সংখ্যা Vol. XIV\nতৃতীয় বৰ্ষ ৩য় সংখ্যা Vol. XV\nতৃতীয় বৰ্ষ ৪ৰ্থ সংখ্যা Vol. XVI\nচতুৰ্থ বৰ্ষ ১ম সংখ্যা Vol. XVII\nপঢ়ক আৰু পঢ়ুৱাওক – মুক্ত চিন্তা প্ৰকাশনৰ প্ৰথম নিবেদন:\nSurajit Rajbonshi on হালধীয়া দেৱদাৰুৰ কবিতা - (কস্তুৰী চুতীয়া)\nRobson barua on চিনেমাত প্ৰান্তীয় মানুহৰ জীৱন : ছিছাকো, ছোকোনো আৰু কিছু কথা -(প্ৰশান্ত কুমাৰ দাস)\nRupam Kataki on সম্পাদকৰ টোকা :: ভাৰতত ধৰ্মীয় সাম্প্রদায়িকতা : উৎস আৰু ৰাজনৈতিক ব্যৱহাৰ - (কৌশিক দাস)\nPankaj Kumar Das on বিধ্বস্ত পৰিয়াল, নিঃস্ব সামাজিক জীৱন আৰু শিক্ষাৰ পোহৰ নোপোৱা এজাক শিশুৰ ভৱিষ্যৎ\nDeep on ভূপেন প্ৰসংগ: উপন্যাসৰ কল্পনাৰ পৰা বাস্তৱৰ ৰুক্ষতালৈ-( বৰ্ণালী বৰুৱা দাস)\n© ২০১৬, মুক্ত চিন্তা


Assam News, Assam Latest News, Breaking News, Job News Assam\nKuttymovies 2021: Kuttymovies Collection Tamil Dubbed Movies Download\nKuttymovies 2021: Kuttymovies Collection হৈছে এটা pirated Tamil dubbed movies download website যিঠাইৰ পৰা আপুনি Bollywood (বলিউড), Hollywood (হলিউড),Bengali (বাংলা),Telugu (তেলেগু),Hollywood (হলিউড), Hindi Movies (হিন্দী চিনেমা) আৰু আন বহুতো সম্পূৰ্ণৰূপে বিনামূলীয়া ডাউনলোড কৰিবলৈ সক্ষম হ'ব। মানুহে ছবি চোৱা পছন্দ কৰে, যাৰ পৰা আমি বহুত শিকিবলৈ পাওঁ আৰু আমি তেওঁলোকৰ পৰা জ্ঞান পাওঁ। আপুনি থিয়েটাৰত গৈ শেহতীয়া ছবিবোৰ উপভোগ কৰিব পাৰিব, অৱশ্যে পাইৰেচি ৱেব ছাইটৰ বাবে, নতুনকৈ মুক্তি পোৱা চিনেমাবোৰ বিনামূলীয়াকৈ ডাউনলোড কৰাৰ বাবে উপলব্ধ/লিক হৈ যায় আৰু এই প্ৰকাৰৰ কামে চলচ্চিত্ৰ নিৰ্মাতাসকলক ক্ষতি কৰিব লাগিব।\nWhat is Kuttymovies Movies?\nKuttymovies.net হৈছে এটা টৰেণ্ট ৱেবছাইট য'ত আপুনি পাইৰেটেড শেহতীয়া হলিউড, ডাব কৰা চিনেমা, বলিউড চিনেমা, তামিল ডাব কৰা চিনেমা সংগ্ৰহ বিনামূলীয়া ডাউনলোড, তেলেগু চিনেমা, মালায়ালম, হলিউড চিনেমা, টিভি শ্ব', ৱেব চিৰিজ, আপুনি অনলাইন ছবি চাব পাৰে, আপুনি বেছিভাগ এইচডি চিনেমা আৰু অন্যান্য সমল বিনামূলীয়াকৈ টৰেণ্ট ক্লায়েণ্টৰ জৰিয়তে ডাউনলোড কৰিব পাৰে।\nকুট্টিচিনেমা ৱেবছাইটভাৰতীয় চলচ্চিত্ৰ প্ৰেমীসকলৰ মাজত অত্যন্ত জনপ্ৰিয় যিসকলে ছবি চাবলৈ ভাল পায় তাত বহুতো পাইৰেচি ছবিৰ ৱেবছাইট আছে কিন্তু কুট্টি চিনেমা বোৰ ইণ্টাৰনেটত এটা আটাইতকৈ বিখ্যাত আৰু আটাইতকৈ অনুসন্ধান কৰা ৱেবছাইট। পাইৰেটেড ৱেবছাইটৰ পৰা চিনেমা ডাউনলোড কৰা বা চোৱা অবৈধ, এই আইনৰ বাবে সকলো ছবি ডাউনলোড কৰা ৱেবছাইট ভাৰতীয় চাৰ্ভাৰ ৰূপত অৱৰুদ্ধ কৰা হৈছে।\nKuttymovies নতুনকৈ মুক্তি পোৱা চিনেমা অনলাইনত লিক কৰিছিল। আপুনি বলিউড, হলিউড, টলিউড চিনেমাৰ উপৰিও ইয়াত অনলাইনত বিভিন্ন ধৰণৰ ডাব্লিউই প্ৰগ্ৰাম আৰু টিভি শৃংখলা চাব আৰু ডাউনলোড কৰিব পাৰে যিবোৰ ডাউনলোড কৰিবলৈ আপুনি কোনো মাচুল পৰিশোধ কৰিব নালাগে। এই ৱেবছাইটটো বিশ্বৰ বহুতো দেশত ব্যৱহাৰ কৰা হয়। শেহতীয়া তামিল ডাব কৰা চিনেমা, বলিউড, হলিউডৰ চিনেমা ডাউনলোড/ডাউনলোড কৰাৰ সৈতে, আপুনি তেলেগু, মালায়ালম আৰু পাঞ্জাৱী ছবি চাবলৈ পায়। ই ছাইটত সমলঅবৈধভাৱে আপলোড কৰে, সেয়েহে আমি পৰামৰ্শ দিওঁ যে এনে ধৰণৰ ডাৰেচি ৱেবছাইট ব্যৱহাৰ কৰিব নালাগে।\nKuttymovies New URL Link 2021\nভাৰত, আমেৰিকা যুক্তৰাষ্ট্ৰ আৰু বহুতো বিভিন্ন দেশত চিনেমা চুপাৰিচি অবৈধ বুলি গণ্য কৰা হয়। ভাৰত চৰকাৰে গুগলৰ পৰা Kuttymovies.in নিষিদ্ধ কৰিছে কিন্তু ৱেবছাইটটো অনলাইন হৈ আছে কিয়নো ই নিয়মীয়াকৈ ইয়াৰ ডমেইন নাম সম্প্ৰসাৰণ সলনি কৰে। কিন্তু নিম্নলিখিত সম্প্ৰসাৰণৰ সৈতে, আপুনি সহজে বিনামূলীয়া চিনেমা, শৃংখলা আৰু টিভি শ্ব'ত প্ৰৱেশ কৰিব পাৰে –\nWhat are the best legal Kuttymovies alternatives Movie site?\nযদি আপুনি এই ৱেবছাইটবোৰ ত প্ৰৱেশ কৰাৰ বাবে সুৰক্ষিত অনুভৱ নকৰে তেন্তে ইয়াত আমাৰ কিছুমান আইনী বিকল্প ছাইট আছে যিবোৰ সুৰক্ষিত আৰু আপুনি শান্তিপূৰ্ণভাৱে চিনেমা চাব পাৰে।\nWhat are the TV shows available on the Kuttymovies?\nHollywood and Bollywood movies চিনেমা বোৰ ছাইটত উপলব্ধ।\nIs it legal to download movies from Kuttymovie?\nনহয়, পাইৰেটেড ৱেবছাইটৰ পৰা চিনেমা ডাউনলোড কৰাটো অবৈধ।\nIs it safe to use or not the Kuttymovies website?\nপাইৰেটেড ছাইট কুট্টিচিনেমাৰ Kuttymovies পৰা চিনেমা ব্যৱহাৰ বা চোৱাটো সুৰক্ষিত নহয়। কাৰণ অবৈধ টৰেণ্ট ৱেবছাইটৰ পৰা সমল ডাউনলোড বা আপলোড কৰাটো ভাৰত আৰু বহুতো বিভিন্ন দেশত অবৈধ। চিনেমা চাবলৈ আইনী ছাইট এটা ব্যৱহাৰ কৰাটো ও সুৰক্ষিত আৰু মুক্ত।\nWhich language movies are uploaded to the Kuttymovies website?\nTelugu,Tamil language movies চিনেমা ৱেবছাইটত আপলোড কৰা হয়\nIs online streaming available on Kutty movies?\nহয়, এই প্লেটফৰ্মত (অনলাইন ষ্ট্ৰিমিং) online streaming উপলব্ধ।\nWhat category of movies are available on Kuttymovies?\nএই মঞ্চত কৌতুক, থ্ৰিলাৰ, নাটক, ভৌতিক, ৱেব চিৰিজ, কল্পনা, দুঃসাহসিক, ৰহস্য, কাৰ্য আদি শ্ৰেণী উপলব্ধ।\n· hollywood tamil dubbed movies collection\n· kutty movie.net\n· kutty movies collection\n· kutty movies collection tamil download\n· kutty movies.com\n· kutty movies.net\n· kuttymovies collection\n· kuttymovies collection tamil dubbed\n· kuttymovies collections\n· tamil dubbed movie collection\n· tamil dubbed movie collection free download\n· tamil dubbed movies collection


নিমপাত খাইনে? কোৰোণা কালত নিমপাত খোৱাটো কিয় গুৰুত্বপূৰ্ণ জানেনে? health-benefits-of-neem-leaves-hb– News18 assam\nনিমপাত খাইনে? কোৰোণা কালত নিমপাত খোৱাটো কিয় গুৰুত্বপূৰ্ণ জানেনে?\nকোৰোণাৰ এনে সংক্ৰমণৰ সময়ত সকলো লোকেই নিজৰ ৰোগ প্ৰতিৰোধ ক্ষমতা বঢ়োৱাত গুৰুত্ব আৰোপ কৰিছে।\nLast Updated : May 28, 2021, 21:33 IST\nদেশত অব্যাহত আছে কোৰোণাৰ দ্বিতীয়টো ঢৌ। শেহতীয়াকে সংক্ৰমণ কিছু হ্ৰাস পাইছে যদিও এতিয়া ঘূৰি অহা নাই স্বাভাৱিক পৰিৱেশ। কোৰোণাৰ এনে সংক্ৰমণৰ সময়ত সকলো লোকেই নিজৰ ৰোগ প্ৰতিৰোধ ক্ষমতা বঢ়োৱাত গুৰুত্ব আৰোপ কৰিছে।\nশৰীৰৰ বাবে অতি উত্তৰ নিমপাত। নিমপাত হৈছে অতি শক্তিশালী এণ্টিঅক্সিডেণ্ট। যি শৰীৰক নানা ৰোগৰ পৰা বচাই ৰখাৰ লগতে মুক্ত ৰেডিকেলৰ প্ৰভাৱ হ্ৰাস কৰে। ইয়াত থকা এণ্টি-মাইক্ৰোবাইল, এণ্টি-ভাইৰেল আৰু এণ্টিঅক্সিডেণ্টে ৰোগ প্ৰতিৰোধ ক্ষমতা শক্তিশালী কৰি ৰখাত সহায় কৰে।\nনিমপাতে পাকস্থলী পৰিষ্কাৰ কৰে। হজম শক্তিও শক্তিশালী কৰে নিমপাতে। আনহাতে নিমপাত চালৰ বাবেও অতি উপকাৰী। নিমৰ শিপা, বাকলি আৰু কেঁচা ফলৰ সকলো ধৰণৰ ৰোগৰ সৈতে যুঁজ দিয়াৰ ক্ষমতা আছে। আনকি শৰীৰৰ পৰা বিষাক্ত পদাৰ্থ আঁতৰ কৰাৰ লগতে ৰক্ত সঞ্চালক প্ৰক্ৰিয়াত সহায় কৰে নিমপাতে।\nউল্লেখ্য যে, জ্বৰ, পেটৰ সমস্যা, উশাহ নিশাহৰ সমস্যা, চালৰ সমস্যা, হৃদৰোগ, ডায়েবেটিছ আদি ৰোগ নিয়ন্ত্ৰণৰ বাবে নিমপাত অতি উত্তম বুলি জনা যায়।\nFirst published: May 28, 2021, 21:33 IST\ncorona virusHealth Benefits of NeemNeem Leaf


কৰ'না আৰু জীয়া বাস্তৱ - Prangon\nৰাকেশ ৰঞ্জন বৈশ্য\n“বাইদেউ/দাদা আপোনাৰ ৰিজাল্ট পজিটিভ আহিছে , আপুনি ৰেডি হৈ থাকক আমাৰ এম্বুলেন্সে আপোনাক পিক আপ কৰিবলৈ যায় আছে”- আপোনাৰ বা মোৰ বাবে দেখাত ই এক সাধাৰণ বাৰ্তালাপ যদিও ইয়াৰ অন্তঃৰালত লুকাই থাকে আপুনি বা মই অনুভৱ কৰিব নোৱাৰা অসংখ্য ভাৱৰ বুৰবুৰণি। বৰ্তমান মই কোভিড কাউন্সেলিং চেন্টাৰ, উজানবজাৰত কৰ্মৰত। সংক্ৰমণৰ জটিল শিকলি ভাঙি মহানগৰীক কৰ’ণাৰ গ্ৰাসৰ পৰা ৰক্ষা কৰাই আমাৰ গুৰুদায়িত্ব। আজিকালি স্বাস্থ্যমন্ত্ৰীৰ ৰাতিৰ টুইটে পিছদিনাৰ ব্যস্ততাৰ উমান দিয়ে। বিগত কেইবাদিনৰ পৰা কৰ’ণা ভাইৰাচ বা কোভিডক খুব ওচৰৰ পৰা লগ পাইছো , ৰোগী বা অভিভাৱক সকলৰ নানা প্ৰশ্নৰ সন্মুখীন হৈছো, কিছুমান জটিল পৰিস্থিতিত নিজকে আবিষ্কাৰ কৰিছোঁ আৰু অনেক অভিজ্ঞতা সঞ্চয় কৰিছোঁ।\nকৰ’ণা ভাইৰাচ দিজিজ -২০১৯ বা কোভিড-১৯ ৰ বিষয়ে বা ইয়াৰ পৰা নিজকে সুৰক্ষিত ৰাখিবলৈ ল’বলগীয়া সাৱধানতা খিনিৰ কথা আমি ইমান দিনে বহুত চিকিৎসকৰ পৰা শুনি আহিছোঁ। মই এই লেখাটোৰ জৰিয়তে এই বেমাৰটোৰ লগত জড়িত ৰোগীৰ মানসিক দিশ তথা কিছুমান সামাজিক দিশত গুৰুত্ব আৰোপ কৰিম।\nকৰ’ণা মানে ইংৰাজীত crown অৰ্থাৎ মুকুট । আক্ষৰিক অৰ্থত এই মুকুট পিন্ধা ভাইৰাছটোৱে আজি বেমাৰৰ ৰজা হৈ গোটেই পৃথিৱীত গীজগিজাই আছে আৰু ইয়াৰ কৰাল গ্ৰাসত আজি সমগ্ৰ পৃথিৱী স্তব্ধ হৈ গৈছে। আচলতে এই বেমাৰটো অতিমাৰি হিচাপে প্ৰতিষ্ঠিত হোৱাৰ আঁৰত আছে ইয়াৰ বিয়পিব পৰা ক্ষমতা যি বেলেগ বেমাৰৰ তুলনাত অতি প্ৰবল।\nৰোগীক পজিটিভ হোৱাৰ সংবাদ দি হাস্পাতাললৈ পঠিয়াম বুলি কোৱাৰ পিছত আমি নিয়মিত ভাবে সন্মুখীন হোৱা প্ৰশ্নটো হল- ” মোৰ বেমাৰৰ একো লক্ষণ নাই , তেনেস্থলত মোক কিয় লৈ যোৱা হব?”\nএতিয়া কথাটো হল আমি ইমান দিনে দেখি অহা সৰহভাগ ৰোগীৰ কোনো লক্ষণ নাথাকে। কিন্তু শৰীৰত বেমাৰৰ অৱস্থিতি ধৰা পৰাৰ পিছত কেতিয়া আপোনাৰ স্বাস্থ্য বেয়াৰ ফালে গতি কৰে সেয়া ক’ব নোৱাৰি। যিহেতু বেমাৰটোৱে হাওঁফাওঁৰ ক্ষতি কৰে সেয়েহে যিকোনো মুহূৰ্তত আপোনাৰ দেহত oxygen saturation কমি যোৱাৰ ফলত আপোনাক বাহ্যিক ভাবে oxygen বা mechanical ventilation দিব লগা হ’ব পাৰে। তেতিয়া যদি আপুনি সময়ত হাস্পাতালত উপস্থিত নহয় , কথা বিষম হব পাৰে। বহুত ৰোগীয়ে কয় “মই2মিনিটলৈ উশাহ ধৰি ৰাখিব পাৰো” কিন্তু এনে পৰিসংখ্যাই আপোনাৰ হাওঁফাওঁৰ ক্ষমতা নিৰ্ধাৰণ নকৰে । কেন্সাৰ , মধুমেহ, উচ্চ ৰক্তচাপ, বৃক্কৰ ৰোগ, এইডছ, হাওঁফাওঁৰ কোনো পুৰণি ৰোগ ইত্যাদিয়ে কোভিদক আপোনাৰ শৰীৰৰ বিস্তাৰ ক্ষতি সাধন কৰিবলৈ ৰঙা দলিছা পাৰি দিয়ে। আজিকালি মধুমেহ আৰু উচ্চ ৰক্তচাপৰ সমস্যা সৰহভাগ ক্ষেত্ৰতে পৰিলক্ষিত হয় । আমাৰ স্বাস্থৰ প্ৰতি এলাগী স্বভাৱটোৰ বাবে ই সময়ত ধৰা নপৰে অথবা আপুনি গম নোপোৱাকৈ আপোনাৰ শৰীৰত ইয়াৰ অৱস্থিতি আমি নুই কৰিব নোৱাৰো। সামাজিক দিশৰ পৰা চাবলৈ গলে , home quarantine অমান্য কৰি ঘৰৰ বাহিৰলৈ আহি আড্ডা দি আন দহজনৰ শৰীৰলৈ বেমাৰ বিয়পোৱাৰ উদাহৰণ আমাৰ সমাজত বহুত আছে । তেনেস্থলত সমাজখনৰ বা আপোনাৰ ঘৰৰ আন সদস্যসকলৰ মঙ্গলৰ বাবে আপুনি হাস্পাতালত থকাটো উচিত বুলি আমি ঠাৱৰ কৰিব খোজো।\nদ্বিতীয় গুৰুত্বপূৰ্ণ সমস্যাটো হল-“ভয়”। ভয় হ’ল টেষ্ট কৰালে পজিটিভ আহিব আৰু হাস্পাতাললৈ যাব লাগিব। সেইকাৰণে বহুত লক্ষণ থকা মানুহে নিজে নিজে চিকিৎসা আৰম্ভ কৰিছে। কৰ’ণা এটা self limiting disaese অৰ্থাৎ নিজৰ শৰীৰৰ ৰোগ প্ৰতিৰোধ ক্ষমতা বা immunity য়ে নিজে এই ভাইৰাচৰ বিৰুদ্ধে যুঁজি আমাৰ শৰীৰক ইয়াৰ কবলৰ পৰা ৰক্ষা কৰে। সেই যুদ্ধখন চলি থকা সময়ত যদি ৰোগীজনৰ শৰীৰত কিছুমান গুৰু সমস্যা যেনে pneumonia , ARDS , sepsis আদিয়ে দেখা দিয়ে, তেতিয়া তাৰপৰা ৰোগীজনক মৃত্যুমুখত পৰাৰ পৰা ৰক্ষা কৰাটোৱেই চিকিৎসা বিজ্ঞানৰ প্ৰধান লক্ষ্য। জ্বৰ , কাহ আদি লঘু লক্ষণৰ বাবে দৰৱ খোৱাটো ন্যায্য যদিও চিকিৎসকৰ উপদেশ অবিহনে কিছুলোকে antibiotic, hydroxycholoquine আদি দৰব গ্ৰহণ কৰা কথাটো সঁচাকৈয়ে বিপদজনক।\nতৃতীয়তে কৰ’ণা টেষ্টক লৈ মানুহৰ মাজত এটা বিভ্ৰান্তিৰ সৃষ্টি হৈ আছে। আজিকালি টেষ্ট দুই প্ৰকাৰৰ কৰা হয়:\n১) ৰেপিড এণ্টিজেন টেষ্ট\n২) আৰ. টি. পি চি আৰ (laboratory test)\nRapid টেষ্ট কৰালে যদি পজিটিভ আহে তেতিয়াহ’লে আপোনাৰ লক্ষণৰ ওপৰত ভিত্তি কৰি হাস্পাতাল বা Covid care centre ত ৰখা হয়। আনহাতে নিগেটিভ আহিলে False negative অহাৰ আশংকাত আকৌ এবাৰ laboratory test কৰা হয় যিটোৰ ফলাফল আহোঁতে প্ৰায় চাৰি পাছ দিন সময় লাগে। বিজ্ঞানীয়ে দাবী কৰা মতে যিটো কীটত টেষ্ট কৰোৱা হয় তাত False positive সাধাৰণতে নহয় যদিও false negative হ’ব পাৰে। ৰেপিড টেষ্টত যদি আপোনাৰ FALSE NEGATIVE result ওলায় তেন্তে আপোনাৰ লেবৰেট’ৰী টেষ্টৰ কাৰণে SWAB সংগ্ৰহ কৰা হয় আৰু ইয়াৰ ফলাফল নহালৈকে আপুনি হোম কুৱাৰিণ্টাইনত থকাটো বাঞ্চনীয় ।কিন্তু বহুত মানুহে তেওঁলোকৰ Rapid টেষ্টৰ result চাই ক’ৰণা নিগেটিভ বুলি ভাবি লয়। সেইকাৰণে বহু ক্ষেত্ৰত যেতিয়া লেব’ৰেটৰী টেষ্ট পজিটিভ আহে তেতিয়া সেই ৰোগীজনে ভাবে যে তিনিদিন আগত মোৰ নিগেটিভ আছিল,আজি আকৌ কোনো লক্ষণ নোহোৱাকৈ কেনেকৈ পজিটিভ হ’ল! এই গোটেই কথাটো ভালদৰে বুজি লৈ আমি সাধাৰণ ৰাইজৰ মাজত প্ৰচাৰ কৰাটো জৰুৰী।\nবেমাৰ এটা দেহত লৈ গভীৰ অনিশ্চয়তা আৰু এবোজা প্ৰশ্ন বুকুত বান্ধি পৰিয়ালৰ পৰা বিচ্ছিন্ন হৈ হাস্পাতালত অকলে দিন কটাবলগীয়া হোৱা কথাটোৱে যিকোনো মানুহক মানসিকভাবে কোঙা কৰি পেলাব পাৰে। সেইকাৰণে বহুতে এই বেমাৰটোৰ লগত মুখামুখি হ’বলৈ ভয় কৰে। যাৰফলত আমি বিভিন্ন সমস্যাৰ সন্মুখীন হওঁ। মনত পৰে উজানবজাৰৰ উৰীয়াবস্তিৰ পৰা ৰোগী এজনক হাস্পাতাললৈ নিয়া মুহুৰ্তত তেওঁ ভয়তে পলায়ন কৰি কোঠাৰ ভিতৰত আত্মহননৰ চেষ্টা কৰে। পাছত আৰক্ষীৰ সহায়ত দুৱাৰ ভাঙি আমাৰ সহকৰ্মীয়ে তেওঁক উদ্ধাৰ কৰে। তেওঁ চিঞৰি চিঞৰি কৈছিল -” মোক তালৈ নি ইহঁতে মাৰি পেলাব”। আপোনালোকে উপলব্ধি কৰিব পৰিছে চাগে কেনেকুৱা ধৰণৰ শংকা আৰু অন্ধবিশ্বাস আমাৰ সমাজত প্ৰচলিত হৈছে।\nৰোগী এজন চিনাক্ত হোৱাৰ পিছত আমি সংক্ৰমণ ৰুধিবলৈ তেওঁ পূৰ্বৰ ১৪ দিনত যিসকলৰ সংস্পৰ্শলৈ আহিছিল তেওঁলোকৰ নাম বোৰ টুকি লওঁ আৰু পিছত লেবৰটৰী টেকনিছিয়ানে তেওঁলোকৰ স্বাৱ সংগ্ৰহ কৰে। বহুত ঠাইত মানুহবোৰে স্বাৱ দিবলৈ অমান্তি হয় আৰু আমি তেতিয়া আৰক্ষীৰ ভয় দেখুৱাবলৈ বাধ্য হওঁ । বহু ঠাইত আশাকৰ্মীসকলক নামবোৰ আনি দিয়া অপৰাধত অপদস্ত কৰে।\nভয় লগাটো স্বাভাৱিক। এইখিনিতে আমি মানসিক ভাবে প্ৰস্তুত হোৱাটো প্ৰয়োজনীয় কিয়নো আমাৰ ব্যক্তিগত সমস্যা , সংশয়, ক্ষোভ আদিতকৈ আমাৰ সামাজিক দায়বদ্ধতা উৰ্দ্ধত। “প্ৰাঙ্গণ”ৰ জৰিয়তে মই পাঠকসকলক জনাব খোজো যে আপোনালোকে যাতে হাস্পাতালত কোনোধৰণৰ অসুবিধা নাপায় তাৰ বাবে প্ৰয়োজনীয় সকলোখিনি ব্যৱস্থা কৰা হৈছে। চিকিৎসাকৰ্মী সকলে আপোনালোকক সকলোধৰণৰ সহায় কৰিবলৈ অপাৰগ, সেয়েহে আপোনালোকে কুণ্ঠাবোধ নকৰাকৈ স্বাব টেষ্ট কৰাই সমাজখনক সংক্ৰমনৰ পৰা উদ্ধাৰ কৰাত আমাক সহায় কৰক।\nদুখ লাগে যেতিয়া এটা পৰিয়ালৰ মাক আৰু দেউতাক পজিটিভ হৈ এটা দহবছৰীয়া আৰু এটা ৩ বছৰীয়া সন্তানক এৰি হাস্পাতাললৈ যায়। এৰি যাবলৈ মন নাই , লৈও যাব নোৱাৰে, বেমাৰে পাব বুলি ভয়। খং উঠে যেতিয়া দুদিন আগত containment zone ঘোষণা কৰি অহা ঘৰখনৰ পৰা কোনোবা এজনে ডিঙিত এখন প্ৰেছক্ৰিপছন আঁৰি ধিতিঙালি কৰি ঘূৰি ফুৰে। দুখ লাগে যেতিয়া ওচৰ চুবুৰীয়া সকলে কোভিড আক্ৰান্ত ৰোগীক তথা তেওঁৰ পৰিয়ালক গালি গালাজ অথবা পৰিহাৰ কৰে। এইবোৰ এক সামাজিক ব্যাধি।আমি ৰোগৰ বিৰুদ্ধে যুঁজিব লাগে ; ৰোগীৰ বিৰুদ্ধে নহয়। এয়া আমাৰ বাবে এক জটিল সময়। এয়া সময় এক হৈ ইজনে আনজনৰ সহায় কৰা।\nকৰ’ণাৰ বিৰুদ্ধে এই যুঁজত প্ৰশাসনে ল’কডাউনক অস্ত্ৰ হিচাপে ব্যৱহাৰ কৰিছে। ল’কডাউন কিমান ফলপ্ৰসূ ?? ই কাৰ জীৱনত কি প্ৰভাৱ পেলালে, কাৰ কি ক্ষতি কৰিলে তাৰ ওপৰত নিতৌ আলোচনা হৈ থাকে। মই ভাবো যেতিয়ালৈকে আমি নিজে সজাগ নহওঁ, দায়িত্বশীল নহওঁ, তেতিয়ালৈ কোনো ল’কডাউনে আমাক সুৰক্ষিত ৰাখিব নোৱাৰে , বেমাৰ বিয়পোৱাৰ পৰা ৰোধ কৰিব নোৱাৰে । আমি কথাবোৰ বুজি নুঠালৈ; আৰক্ষীৰ গাড়ীখন পিছ দিয়াৰ লগে লগেই মাস্ক খুলি আড্ডা দিয়ালৈ , নিজৰ মা-দেউতাৰ পুৰণিকলীয়া প্ৰেছক্ৰিপছন উলিয়াই লৈ বাহিৰলৈ যোৱাৰ উপায় বিচাৰি থকালৈ , দিনটোত তিনিবাৰকৈ বজাৰ কৰি থকালৈ কৰ’ণাৰ পৰা আমাক কোনেও বচাব নোৱাৰে। কোভিড এখন নাটক নহয়, ই এক মহামাৰী। ৰাজনৈতিক মেৰপাকত সোমাই বিচলিত নহ’ব। আপোনালোকক কৰযোৰে অনুৰোধ জনাইছোঁ নিজে ল’বলগীয়া সাৱধানতাখিনিৰ লগত কৃপনালি নকৰিব। মুখাবৰণ ঠিকমতে পৰিধান কৰক , হাত ধুওক , অনাহকত ঘৰৰ পৰা নোলাব। এয়াই আপোনালোকলৈ মোৰ অনুৰোধ আৰু পৰামৰ্শ।\nPrasanna kr kalita August 2, 2020 At 3:27 pm\nThanks to the writer of the article about COVID 19.for his valuable suggestion. But sorry to say that yet we are not aware regarding Corona. The example of breaking of lockdown by us is 100% practical. I also request all to stay safe yourself and safe your family and society.


আপোনাৰ চহৰত পেট্ৰ'ল-ডিজেলৰ মূল্য কিমান?– News18 assam\nPetrol-Diesel Price: ব্যয়বহুল হৈ পৰিছে পেট্ৰ'ল-ডিজেল ! দেশৰ কেইবাখনো ঠাইত ইন্ধনৰ মূল্যই অতিক্ৰম কৰিলে ১০৪টকাৰ ঘৰ ! গুৱাহাটীত হৈছে কিমান দাম ?\nPetrol-Diesel Price: ২ মে'ৰ পৰা দেশত প্ৰতি লিটাৰ পেট্ৰ'লত ৩.৩১ টকাকৈ, ডিজেল প্ৰতি লিটাৰত ৩.৬৮ টকা ব্যয়বহুল হৈ পৰিছে ।\nLast Updated : May 28, 2021, 15:14 IST\nPetrol-Diesel Price: বৃহস্পতিবাৰৰ মূল্য বৃদ্ধিৰ পিচত আজিৰ দিনটোত ঘৰুৱা বজাৰত চৰকাৰী তেল বিপণন কোম্পানীবোৰে (OMC) পেট্ৰ'ল আৰু ডিজেলৰ মূল্য সলনি কৰা নাই ।\nবিশ্বৰ তৃতীয় সৰ্ববৃহৎ খাৰুৱা তেলৰ গ্ৰাহক ভাৰতে বৰ্তমান কোৰোণাৰ দ্বিতীয় ঢৌৰ সৈতে যুঁজি দি থকাৰ মাজতে অব্যাহত আছে পেট্ৰ'ল আৰু ডিজেলৰ মূল্য বৃদ্ধি । কালিৰ দিনটোত দিল্লীত পেট্ৰ'লত ২৪ পইচা আৰু ডিজেলত ২৯ পইচা বৃদ্ধি পোৱা পৰিলক্ষিত হৈছিল।\n২ মে'ৰ পৰা পেট্ৰ'ল আৰু ডিজেলৰ মূল্য ১৫ বাৰকৈ বৃদ্ধি পোৱাৰ ফলত পেট্ৰ'ল প্ৰতি লিটাৰত ৩.৩১ টকা আৰু ডিজেল প্ৰতিলিটাৰত ৩.৬৮ টকা কৈ ব্যয়বহুল হৈ পৰে । ইন্ধনৰ এনে মূল্য বৃদ্ধিৰ পিছতে ৰাজস্থানৰ শ্ৰী গংগানগৰ, ভূপাল,অনুপপুৰত পেট্ৰ'লৰ মূল্যই প্ৰতি লিটাৰত ১০০ টকা অতিক্ৰম কৰে । আনফালে নাগাৰাবন্ধত পেট্ৰ'লৰ মূল্যই প্ৰতি লিটাৰত ১০৪ টকা অতিক্ৰম কৰিছে।\nজানি লওক আপোনাৰ চহৰত তেলৰ মূল্য -\n২৮ মে' অৰ্থাত্ আজিৰ দিনটোত দিল্লীত পেট্ৰ'ল আৰু ডিজেলৰ মূল্য বৃদ্ধি হোৱা নাই। যদিও বৃহস্পতিবাৰৰ দিনটোত পেট্ৰ'লত ২৪ পইচা আৰু ডিজেলত ২৯ পইচা ব্যয়বহুল হৈ পৰিছিল। যাৰ ফলত পেট্ৰ'লৰ মূল্য প্ৰতি লিটাৰত ৯৩.৬৮ টকা আৰু ডিজেলৰ মূল্য প্ৰতি লিটাৰত ৮৪.৬১ টকা হৈছিল ।\nআজিৰ দিনটোত মুম্বাইত প্ৰতি লিটাৰত পেট্ৰ'লৰ মূল্য হৈছে ৯৯.৯৪ টকা আৰু ডিজেলৰ মূল্য প্ৰতি লিটাৰত ৯১.৮৭ টকা।\nকলকাতাতো পেট্ৰ'লৰ মূল্য প্ৰতি লিটাৰত ৯৩.৭২ টকা আৰু ডিজেলৰ মূল্য প্ৰতি লিটাৰত ৮৭.৪৬ টকাত বিক্ৰী কৰা হৈছে।\nচেন্নাইতো আজি পেট্ৰ'ল আৰু ডিজেলৰ মূল্য সলনি হোৱা নাই। পেট্ৰ'লৰ মূল্য প্ৰতি লিটাৰত ৯৫.২৮ টকা আৰু ডিেজেলৰ মূল্য হৈছে ৮৯.৩৯ টকা ।\nবাংগালুৰুত আজিৰ দিনটোত প্ৰতিলিটাৰ পেট্ৰ'লৰ মূল্য ৯৬.৮০ টকা আৰু ডিজেলৰ মূল্য ৮৯.৭০ টকা।\nগুৱাহাটীত আজিৰ দিনটোত পেট্ৰ'লৰ মূল্য প্ৰতিলিটাৰত ৮৯.৫৮ টকা আৰু ডিজেলৰ মূল্য প্ৰতিলিটাৰত ৮৪.৫৭ টকা।\nমধ্যপ্ৰদেশৰ ভূপালত পেট্ৰ'ল প্ৰতি লিটাৰত ১০১.৭৭ টকা আৰু ডিজেল প্ৰতি লিটাৰত ৯৩.০৭ টকাত উপনীত হৈছে। একেদৰে, ৰাজস্থানৰ শ্ৰী গংগানগৰত পেট্ৰ'লৰ মূল্য প্ৰতি লিটাৰত ১০৪.৬৭ টকা আৰু ডিজেলৰ প্ৰতি লিটাৰত ৯৭.৪৯ টকা। আনফালে অনুপপুৰত পেট্ৰ'ল প্ৰতি লিটাৰত ১০৪.৩৫ টকা আৰু ডিজেল প্ৰতি লিটাৰত ৯৫.৪৬ টকা।\nআপুনি SMSৰ জৰিয়তে পেট্ৰ'ল-ডিজেল মূল্য জানিব পাৰে । প্ৰতিদিনে পুৱা ৬ বজাৰ পিছতেই নতুন পেট্ৰ'ল ডিজেলৰ মূল্য জাৰী কৰা হয় । ইণ্ডিয়ান অইল বেৱচাইটৰ মতে আপুনি RSPৰ সৈতে আপোনাৰ চহৰৰ কোড লিখি 92249 92249 লৈ SMS প্ৰেৰণ কৰিব লাগিব। প্ৰতিখন চহৰৰ ভিন্ন কোড থাকে । সেয়া আপুনি IOCLৰ ৱেবচাইটত চাব পাৰিব । আনফালে BPCLৰ গ্ৰাহকে RSP লিখি 9223112222 নম্বৰত আৰু HPCLৰ গ্ৰাহকে HPPrice লিখি 9222201122 নম্বৰত মেছেজ প্ৰেৰণ আপোনাৰ চহৰৰ পেট্ৰ'ল-ডিজেলৰ মূল্য জানিব পাৰিব ।\nFirst published: May 28, 2021, 15:14 IST\nbusiness newspetrol-dieselpetrol-diesel price hike


Hos9| AsmULB | STEP | হে ইস্ৰায়েল, জাতিবিলাকৰ নিচিনাকৈ তুমি উল্লাসেৰে আনন্দ নকৰিবা ; কিয়নো তুমি নিজ ঈশ্বৰৰ পৰা আঁতৰি গৈ বেশ্যাকৰ্ম্ম কৰিছা, আৰু মৰণা মৰা প্ৰত্যেক খলাত, তাৰ বেচ ভাল পাইছা ।\n1হে ইস্ৰায়েল, জাতিবিলাকৰ নিচিনাকৈ তুমি উল্লাসেৰে আনন্দ নকৰিবা ; কিয়নো তুমি নিজ ঈশ্বৰৰ পৰা আঁতৰি গৈ বেশ্যাকৰ্ম্ম কৰিছা, আৰু মৰণা মৰা প্ৰত্যেক খলাত, তাৰ বেচ ভাল পাইছা । 2মৰণা মৰা খলাই আৰু দ্ৰাক্ষাকুণ্ডই তেওঁবিলাকৰ পেট নভৰাব, আৰু নতুন দ্ৰক্ষাৰসে তেওঁবিলাকক বঞ্চিত কৰিব ।\n3তেওঁবিলাকে যিহোৱাৰ দেশত বাস নকৰিব ; কিন্তু ইফ্ৰয়িম মিচৰলৈ উলটি যাব, আৰু তেওঁবিলাকে অচূৰত অশুচি আহাৰ খাব । 4তেওঁবিলাকে যিহোৱাৰ উদ্দেশে দ্ৰাক্ষাৰস ঢালিবলৈ নাপাব, আৰু তেওঁবিলাকৰ বলিদানবোৰ তেওঁৰ সন্তোষজনক নহব ; সেইবোৰ তেওঁবিলাকলৈ শোক কৰোঁতাবোৰৰ আহাৰস্বৰূপ ; সেইবোৰ খোৱা আটাইবিলাক অশুচি হব । কিয়নো তেওঁবিলাকৰ আহাৰ, তেওঁবিলাকৰ ভোক গুচাবৰ নিমিত্তেহে হব ; সেয়ে যিহোৱাৰ গৃহলৈ নাহিব ।\n5তোমালোকে পৰ্ব্বৰ দিনা, যিহোৱাৰ উৎসৱৰ দিনা কি কৰিবা ? 6কিয়নো চোৱা, তেওঁবিলাকে তেওঁবিলাকৰ উচ্ছন্ন হোৱা দেশ এৰি গুচি গল ; কিন্তু মিচৰে তেওঁবিলাকক পৰলোকলৈ গোটাব, মোফে তেওঁবিলাকক মৈদাম দিব ; তেওঁবিলাকৰ ৰূপৰ মনোহৰ বস্তুবোৰ হলে চোৰাত গছে অধিকাৰ কৰিব, তেওঁবিলাকৰ তম্বুবোৰত কাঁইট গছ গজিব ।\n7দণ্ড দিবৰ দিন উপস্থিত, প্ৰতিফলৰ দিন উপস্থিত, ইয়াক ইস্ৰায়েলে জানিব ; তোমাৰ অপৰাধৰ বাহুল্যৰ কাৰণে, আৰু শত্ৰুতা অধিক হোৱাৰ নিমিত্তে ভাববাদী মূৰ্খ হল, আত্মা থকা লোক পাগল হল ।\n8মোৰ ঈশ্বৰৰ দ্বাৰাই নিযুক্ত ইফ্ৰয়িমৰ প্ৰহৰী যি ভাববাদী, তেওঁৰ সকলো পথত হলে ব্যাধৰ ফান্দ থাকে ; আৰু তেওঁৰ ঈশ্বৰৰ গৃহত শত্ৰুতা আছে । 9তেওঁবিলাকে গিবিয়াৰ দিনৰ নিচিনাকৈ নিজকে অতিশয় ভ্ৰষ্ট কৰিলে ; তেওঁ তেওঁবিলাকৰ অপৰাধ সোঁৱৰণ কৰিব, তেওঁবিলাকৰ পাপৰ প্ৰতিকাৰ সাধিব ।\n10অৰণ্যত পোৱা দ্ৰাক্ষাগুটিৰ নিচিনাকৈ মই ইস্ৰায়েলক পাইছিলোঁ, ডিমৰু গছৰ প্ৰথমে পকা গুটিৰ নিচিনাকৈ তোমালোকৰ পূৰ্ব্বপুৰুষবিলাকক দেখা পাইছিলোঁ ; কিন্তু তেওঁবিলাকে বাল-পিয়োৰৰ ওচৰলৈ গৈ লাজ লগা বস্তুটোৰ উদ্দেশে নিজকে পৃথক কৰিলে, আৰু তেওঁবিলাকে প্ৰেম কৰা বস্তুটোৰ দৰে তেওঁবিলাক ঘৃণনীয় হল ।\n11ইফ্ৰয়িমৰ বিষয়ে হলে, তেওঁবিলাকৰ গৌৰৱ পক্ষীৰ নিচিনাকৈ উড়ি যাব ; প্ৰসৱ, গৰ্ভ, কি গৰ্ভধাৰণ নহব । 12যদিও তেওঁবিলাকে সন্তান ডাঙৰ-দীঘল কৰে, তথাপি এটি মানুহো অৱশিষ্ট নথকাকৈ মই তেওঁবিলাকক সন্তানহীন কৰিম ; কিয়নো মই তেওঁবিলাকৰ পৰা আঁতৰ হৈ যোৱা সময়ত তেওঁবিলাকৰ সন্তাপ হব ।\n13মই তূৰক যেনেকুৱা দেখিলোঁ, তেনেকৈ ইফ্ৰয়িমো মনোহৰ ঠাইত স্থাপিত হল ; কিন্তু ইফ্ৰয়িমে হত্যাকাৰীৰ ওচৰলৈ নিজৰ সন্তানবিলাকক উলিয়াই আনিব । 14হে যিহোৱা, তেওঁবিলাকক দিয়া ; তুমি তেওঁবিলাকক কি দিবা ? তেওঁবিলাকক গৰ্ভস্ৰাবী উদৰ আৰু শুকান স্তন দিয়া ।\n15গিলগলত তেওঁবিলাকৰ আটাই দুষ্টতা দেখা যায় ; নিশ্চয়ে সেই ঠাইতই তেওঁবিলাকলৈ মোৰ ঘিণ লাগিল । তেওঁবিলাকৰ দুষ্কৰ্ম্মৰ দুষ্টতাৰ নিমিত্তে মই মোৰ গৃহৰ পৰা তেওঁবিলাকক খেদি দিম, তেওঁবিলাকক আৰু স্নেহ নকৰিম ; তেওঁবিলাকৰ আটাই প্ৰধান লোক বিদ্ৰোহী ।\n16ইফ্ৰয়িমক প্ৰহাৰ কৰা হল, তেওঁবিলাকৰ শিপা শুকাল, তেওঁবিলাকত আৰু গুটি নালাগিব ; এনে কি, যদিও তেওঁবিলাকে সন্তান জন্মায়, তথাপি মই তেওঁবিলাকৰ গৰ্ভৰ মৰমৰ ফল মাৰি পেলাম । মোৰ ঈশ্বৰে তেওঁবিলাকক অগ্ৰাহ্য কৰিব ; কিয়নো তেওঁবিলাকে তেওঁলৈ কাণ নিদিলে ; আৰু তেওঁবিলাকে জাতিবিলাকৰ মাজত ভ্ৰমি ফুৰিব ।\nদেৱপূজা অবিশ্বাস আদি ইস্ৰায়েলৰ দোষ, আৰু তেওঁবিলাকে পাব লগীয়া দণ্ড ।


ডিব্ৰুগড় বিশ্ববিদ্যালয়ৰ ছাত্ৰৰ দেহত অমিক্ৰণৰ আশংকা! - Dainandin Barta- দৈনন্দিন বাৰ্তা\nBy দৈনন্দিন বাৰ্তা\t Last updated Dec 29, 2021\nসমগ্ৰ বিশ্বতে এতিয়া ক’ৰোনাৰ অমিক্ৰনৰ আতংক!আকৌ এনেবোৰ সময়তে ডিব্ৰুগড় বিশ্ববিদ্যালয়ৰ এজন ছাত্রৰ দেহত অমিক্ৰনৰ সন্দেহ ঘনীভূত হোৱাত ব্যাপক চাঞ্চল্যৰ স্বৃষ্টি হৈছে।আকৌ বহুতৰে আশংকা ডিব্ৰুগড় পালেহি নেকি অমিক্ৰম?জানিব পৰা মতে দক্ষিণ আফ্ৰিকাৰ পৰা অহা এজন ছাত্ৰৰ দেহত প্ৰাথমিক পৰীক্ষাত অমিক্ৰনৰ সন্দেহ হৈছে যদিও এতিয়াও সুস্পষ্ট হোৱা নাই।প্ৰায় এসপ্তাহৰ পূৰ্বে দক্ষিণ আফ্ৰিকা পৰা আহিছিল ছাত্র জন।\nআফ্ৰিকা মহাদেশৰ টানঞ্জানিয়াৰ পৰা অহা এজন মনিপুৰৰ ব্যক্তিৰ দেহত অমিক্ৰন ধৰা পৰাৰ কথা ভাৰতীয় স্বাস্থ্য মন্ত্ৰ্যালয়ে ইতিমধ্যে সদৰী কৰিছে।সন্দেহযুক্ত ছাত্ৰ গৰাকীৰ লাহোৱালৰ আঞ্চলিক চিকিৎসা গৱেষণা কেন্দ্ৰৰ পৰীক্ষাগাৰত পজিটিভ ধৰা পৰাত যোৰহাটলৈ পৰীক্ষাৰ বাবে প্ৰেৰণ কৰা হৈছে নমুনা।\nবৰ্তমানে ডিব্ৰুগড়ৰ জকাই ক’ভিড হস্পিটেলৰ আইচলেশ্যনত ৰখা হৈছে ছাত্র জনক।জানিব পৰা মতে ডিব্ৰুগড় বিশ্ববিদ্যালয়ৰ ফাৰ্মাষ্টিটিকেল চাইঞ্চত অধ্যয়নৰত আছিল ছাত্র জন।এই সৰ্ম্পকত ডিব্ৰুগড় জিলাৰ স্বাস্থ্য বিভাগৰ ক’ভিডৰ নৰ্ডেল বিষয়া ডা° নৱজ্যোতি গগৈয়ে জানিবলৈ দি কয়—ডিব্ৰুগড় বিশ্ববিদ্যালয়ৰ এজন ছাত্ৰ পূৱ আফ্ৰিকাৰ পৰা আহিছিল আৰু সংগ্ৰহ কৰা চেম্পলত পজিটিভ পোৱা গৈছিল।যেতিয়া লাহোৱালৰ আই চি এম আৰত চেম্পলটোৰ চিকুৱেঞ্চিং কৰা হয়,তেতিয়া কিছু সন্দেহ হয় আৰু ৰোগী গৰাকীৰ চিটি ভ্যেলু ৩২ আছিল।সেয়ে কালি ডিব্ৰুগড় বিশ্ববিদ্যালয়ত কন্টেক্ট ট্ৰেচিং কৰাত ৰাজ্যৰ বাহিৰৰ এজনৰ ৰেট পজিটিভ পোৱা হয়।কিন্তু সেইজনৰ কোনো ট্ৰেভেল হিষ্ট্ৰী নাছিল।পাছত সংগ্ৰহ কৰা সকলো চেম্পল চিকুৱেঞ্চিং কৰি থকা হৈছে।কিছু সন্দেহ হোৱাৰ বাবে যোৰহাটলৈ প্ৰেৰণ কৰা হয় আৰু চাৰিদিনৰ ভিতৰতে ফলাফল পাম বুলি চিকিৎসা বিষয়া ডাঃ নৱজ্যোতি গগৈয়ে সদৰী কৰে। এই সময়ত অমিক্ৰনেই হওক বা ডেল্টা ভেৰিয়েন্ট;সেয়া কোনো ডাঙৰ কথা নহয় বুলি ডাঃ গগৈয়ে উল্লেখ কৰি পুনৰাই কয়-কথাতো হল যে,অমিক্ৰনেই হওক,ডেল্টাই হওক বা ইউ কে ভেৰিয়েন্ট।মুঠৰ ওপৰত চিকিৎসা একেধৰণৰ।মাত্ৰ কাৰোবাৰ বাবে কম বা বেছি।সেয়ে জনসাধাৰণে অতি সচেতন আৰু সজাগ নহলে কিন্তু অতি কম সময়ৰ ভিতৰত এই অমিক্ৰন ৰোগ বিয়পি এক বিভীষিকাময় পৰিস্থিতিৰ স্বৃষ্টি কৰিব পাৰে আৰু যিটো পৰৱৰ্তী সময়ত নিয়ন্ত্ৰণৰ বাহিৰত যোৱাৰ সম্ভাৱনা আছে বুলি ডাঃ গগৈয়ে লগতে উল্লেখ কৰে।\nআনহাতে উত্তৰ পূৱাঞ্চলৰ মনিপুৰত ধৰা পৰা ব্যক্তি গৰাকীও আফ্ৰিকাৰ টানঞ্জানিয়াৰ পৰা অহাৰ লগতে ডিব্ৰুগড়ত সন্দেহ কৰা ছাত্ৰ গৰাকীও সেই একেখন দেশৰ পৰা অহাত অমিক্ৰণৰ সন্দেহ কৰা হৈছে।যদিহে ডিব্ৰুগড়ৰ এইজন ছাত্ৰৰ দেহত অমিক্ৰণ থকাতো সুনিশ্ছিত হয়,তেন্তে নি:সন্দেহে অসমৰ বাবে এক ভয়ানক খবৰ।ইফালে লাহোৱালৰ আই চি এম আৰৰ বিজ্ঞানীয়ে বহু পৰীক্ষা-নিৰক্ষা কৰি দুই ঘন্টাতে অমিক্ৰণ ভাইৰাছ ধৰা পেলাব পৰা কিট গৱেষণাৰ অন্তত বজাৰত মুকলি কৰাৰ কথা আছিল যদিও,সেয়া কাৰ্যত এতিয়াও ফুটুকাৰ ফেনত!\nপশ্চিম নলবাৰীত “ৰাষ্ট্ৰীয় শিক্ষানীতি-২০২০”ৰ কৰ্মশালা\nটংলাত আটছাৰ প্ৰতিষ্ঠা দিবস


ৰাজীৱ গান্ধীয়ে দেশলৈ কম্পিউটাৰ আনিব বিচৰা সিদ্ধান্তৰ বিৰোধিতা কৰিবলৈ বাজপেয়ীয়ে এইদৰে গৰু গাড়ীত উঠি সংসদ ভৱনলৈ অহা নাছিল! - Factcrescendo Assamese\nAugust 4, 2020 August 4, 2020 Manjori BorkotokyLeaveaComment on ৰাজীৱ গান্ধীয়ে দেশলৈ কম্পিউটাৰ আনিব বিচৰা সিদ্ধান্তৰ বিৰোধিতা কৰিবলৈ বাজপেয়ীয়ে এইদৰে গৰু গাড়ীত উঠি সংসদ ভৱনলৈ অহা নাছিল!\nশেহতীয়াকৈ এখন বিশেষ ফটো অসমত ফেচবুকৰ জৰিয়তে ভাইৰেল হৈ পৰিছে । উক্ত ফটোখনত প্ৰয়াত ভূতপূৰ্ব প্ৰধানমন্ত্ৰী অটল বিহাৰী বাজপেয়ীক গৰু গাড়ীত উঠি সংসদত আহি উপস্থিত হোৱা দেখা গৈছে । দাবী কৰা হৈছে যে প্ৰয়াত ভূতপূৰ্ব প্ৰধানমন্ত্ৰী ৰাজীৱ গান্ধীয়ে কম্পিউটাৰ আনিব বিচৰা সিদ্ধান্তৰ বিৰোধিতা কৰিবলৈ বাজপেয়ীয়ে এইদৰে গৰু গাড়ীত উঠি সংসদলৈ আহিছিল ।\nএনে ধৰণৰ এক ফেচবুক পোষ্ট, ‘আমাৰ অসম আমাৰ কণ্ঠ’ নামৰ এক ফেচবুক পে’জৰ পৰা ৪ আগষ্ট, ২০২০ তাৰিখে আপলোড কৰা হৈছে আৰু বিভিন্নজনে এই পোষ্টটো শ্বেয়াৰ কৰি ভাইৰেল কৰি তুলিছে । উক্ত ফেচবুক পোষ্টটোত ভাইৰেল ফটোখনৰ সৈতে লিখা হৈছে যে প্ৰয়াত ভূতপূৰ্ব প্ৰধানমন্ত্ৰী ৰাজীৱ গান্ধীয়ে কম্পিউটাৰ আনিব বিচৰা সিদ্ধান্তৰ বিৰোধিতা কৰিবলৈ বাজপেয়ীয়ে এইদৰে গৰু গাড়ীত উঠি সংসদ ভৱন ঘেৰাও কৰিছিল আৰু এতিয়া এইবোৰ মানুহেই ডিজিটেল ইণ্ডিয়াৰ কথা কৈ আছে ।\nসঁচাকৈ প্ৰয়াত ভূতপূৰ্ব প্ৰধানমন্ত্ৰী ৰাজীৱ গান্ধীয়ে কম্পিউটাৰ আনিব বিচৰা সিদ্ধান্তৰ বিৰোধিতা কৰিবলৈ বাজপেয়ীয়ে এইদৰে গৰু গাড়ীত উঠি সংসদ ভৱন ঘেৰাও কৰিছিল নেকি? সত্য কি? জানোঁ আহক ।\nপ্ৰথমে আমি উক্ত ভাইৰেল ফটোখন গুগলত ৰিভাৰ্চ ইমেজ চাৰ্চ কৰিলোঁ আৰু পালোঁ যে উক্ত ফটোখন আচলতে বাজপেয়ীয়ে বৰ্ধিত পেট্ৰল ডিজেলৰ দামৰ বিৰুদ্ধে প্ৰতীকী প্ৰতিবাদ হিচাবে গৰু গাড়ীত উঠি সংসদ ভৱন ঘেৰাও কৰা সময়ত তোলা হয় আৰু প্ৰয়াত ভূতপূৰ্ব প্ৰধানমন্ত্ৰী ৰাজীৱ গান্ধীয়ে কম্পিউটাৰ আনিব বিচৰা সিদ্ধান্তৰ সৈতে কোনো সম্পৰ্ক নাই । এই ভাইৰেল ফটোখন আমি হিন্দুস্তান টাইমছৰ ফটো আৰ্কাইভত বিচাৰি পালোঁ য’ত লিখা আছে যে উক্ত ফটোখন ১৯৭৩ চনৰ হয় যেতিয়া বাজপেয়ীয়ে বৰ্ধিত পেট্ৰল ডিজেলৰ দামৰ বিৰুদ্ধে প্ৰতীকী প্ৰতিবাদ হিচাবে গৰু গাড়ীত উঠি সংসদ ভৱনলৈ আহিছিল ।\nআন এটা মন কৰিবলগীয়া কথা হ’ল যে সেই সময়ত ইন্দিৰা গান্ধীহে প্ৰধানমন্ত্ৰী আছিল আৰু ৰাজীৱ গান্ধী প্ৰায় এক দশকৰ পাছত, ১৯৮৪ চনত প্ৰধানমন্ত্ৰী হৈছিল । বিতংকৈ পঢ়িবলৈ ইয়াত ক্লিক কৰক ।\nআমি জানো যে ভাৰতত কম্পিউটাৰ বিপ্লৱৰ ক্ষেত্ৰত প্ৰয়াত প্ৰধানমন্ত্ৰী ৰাজীৱ গান্ধীৰ অৱদান শলাগ লোৱা হয় । সেইবাবে আমি এই ক্ষেত্ৰত প্ৰয়াত প্ৰধানমন্ত্ৰী অটল বিহাৰী বাজপেয়ীৰ কি মত জানিবলৈ তেওঁৰ পুৰণা ভাষণ চাৰ্চ কৰিলোঁ আৰু দেখিলোঁ যে তেওঁ এই ক্ষেত্ৰত যথেষ্ট প্ৰশংসা কৰিছে আৰু ভাৰতবৰ্ষক আগুৱাই নিয়াত কম্পিউটাৰৰ অৱদান যথেষ্ট বুলি শলাগিছে । বিতংকৈ পঢ়িবলৈ ইয়াত ক্লিক কৰক ।\nউক্ত ফেচবুক পোষ্টটো ভুৱা হয় । প্ৰয়াত ভূতপূৰ্ব প্ৰধানমন্ত্ৰী ৰাজীৱ গান্ধীয়ে দেশলৈ কম্পিউটাৰ আনিব বিচৰা সিদ্ধান্তৰ বিৰোধিতা কৰিবলৈ বাজপেয়ীয়ে এইদৰে গৰু গাড়ীত উঠি সংসদ ভৱন ঘেৰাও কৰা নাছিল । তেওঁ বৰঞ্চ বৰ্ধিত পেট্ৰল ডিজেলৰ দামৰ বিৰুদ্ধে প্ৰতীকী প্ৰতিবাদ হিচাবে গৰু গাড়ীত উঠি সাংসদ ভৱনলৈ আহিছিল ।\nTitle:ৰাজীৱ গান্ধীয়ে দেশলৈ কম্পিউটাৰ আনিব বিচৰা সিদ্ধান্তৰ বিৰোধিতা কৰিবলৈ বাজপেয়ীয়ে এইদৰে গৰু গাড়ীত উঠি সংসদ ভৱনলৈ অহা নাছিল!\nTagged Atal Behari VajpayeeFormer PM India


বিশ্লেষণঃ ‘জাতীয়’ আবেগ আৰু ‘নতুন’ সময় :: কুমাৰ নৱজ্যোতি - অসমীয়াৰ সুখ-দুখ\nHome ANALYSIS ARTICLE Kumar_Navajyoti RECENT কুমাৰ নৱজ্যোতি প্ৰৱন্ধ বিশ্লেষণ বিশ্লেষণঃ ‘জাতীয়’ আবেগ আৰু ‘নতুন’ সময় :: কুমাৰ নৱজ্যোতি\nবিশ্লেষণঃ ‘জাতীয়’ আবেগ আৰু ‘নতুন’ সময় :: কুমাৰ নৱজ্যোতি\nxukhdukh.com November 05, 2020 ANALYSIS, ARTICLE, Kumar_Navajyoti, RECENT, কুমাৰ নৱজ্যোতি, প্ৰৱন্ধ, বিশ্লেষণ,\n‘জাতীয়’ আবেগ আৰু ‘নতুন’ সময়\nসম্প্ৰতি অসমীয়া জাতি বহুধা বিভক্ত হোৱাৰ ফলত সমুখত আহি পৰা বিভিন্ন সংকটৰ ক্ষেত্ৰত জাতিটোৱে যে ঐক্যবদ্ধ হৈ সমাধান-সূত্ৰ বিচৰাত অপাৰগ হৈছে, সেই কথা অনস্বীকাৰ্য। বিভিন্ন সময়ত অসমৰ সমাজ-জীৱনক উদ্বুদ্ধ কৰি অহা আৰু এতিয়াও সক্ৰিয় হৈ থকা কেইটামান অনুষ্ঠানে সময়-সাপেক্ষ, তাৎক্ষণিক ভূমিকা সবল ৰূপত লোৱা হ’লে জাতিটো আজিৰ দুৰ্দশাৰ পৰা কিছু পৰিমাণে হ’লেও মুক্ত হৈ থাকিলহেঁতেন বুলি ভাবিব পাৰি। এই কথাখিনি মই মূলতঃ বিংশ শতিকাৰ আশীৰ দশকৰ পৰা বৰ্তমানলৈকে ব্যাপ্ত সময়খিনিৰ অধ্যয়নেৰেহে কৈছোঁ। তদুপৰি, এই বক্তব্য বিশেষতঃ বৃহত্তৰ অসমীয়া সমাজ-জীৱন বহুধাবিভক্ত হৈ পৰাৰ প্ৰসংগৰেহে জড়িত। স্বাভাৱিকতেই, মোৰ বক্তব্যৰে আনৰ মতৰ পাৰ্থক্য থাকিবই পাৰে। আন এটা গুৰুত্বপূৰ্ণ কথা হ’ল যে এই মত ব্যক্ত কৰা মানেই যে মই সংশ্লিষ্ট সামাজিক অনুষ্ঠানকেইটাৰ আন শুভংকৰ পদক্ষেপসমূহৰো বিৰোধী, এনেও নহয়। অসমৰ সমাজ-জীৱনৰ প্ৰেক্ষাপটত আন সামাজিক-ৰাজনৈতিক অনুষ্ঠানৰ উত্থান, প্ৰভাৱো এই সময়ত পৰিলক্ষিত হৈছে । ৰাষ্ট্ৰীয় প্ৰেক্ষাপটৰে জড়িত ৰাজনৈতিক-অৰাজনৈতিক উভয় ক্ষেত্ৰৰ কিছু অনুষ্ঠান বা সংগঠনৰ কিছুমান কাৰ্যইও সংশ্লিষ্ট সময়ছোৱাত অসমৰ সমাজ-জীৱন প্ৰভাৱিত কৰিছে। ¸ বহু ক্ষেত্ৰত সেইসমূহে অসমৰ সাতামপুৰুষীয়া সম্প্ৰীতিতো প্ৰভাৱ পেলোৱা পৰিলক্ষিত হৈছে । সাধাৰণতে আমাৰ ৰাইজে বুজা ‘জাতীয় আবেগ’ৰে জড়িত সামাজিক অনুষ্ঠান কেইটামান সময়সাপেক্ষে অধিক সক্ৰিয় হোৱা হ’লে যে অসমৰ সমাজ-জীৱন আজিৰ তাৰিখতকৈ কিছু পৰিমাণে হ’লেও সুস্থিৰ ৰূপত থাকিলহেঁতেন, সেই অনুভৱৰ অভিব্যক্তিহে এই লেখাৰ জুমুঠি।\nঅসমৰ সমাজ-জীৱনত সত্ৰসমূহৰ ভূমিকা অনস্বীকাৰ্য। শংকৰদেৱৰ আদৰ্শৰে সৃষ্ট এই সত্ৰসমূহৰ প্ৰায়সমূহতেই পৰৱৰ্তী সময়ত কেৱল জন্মসূত্ৰে ব্ৰাহ্মণসকলহে সত্ৰাধিকাৰ হোৱাৰ নিয়ম কিদৰে হ’লগৈ বা সত্ৰসমূহে কিদৰে সামগ্ৰিকভাৱে সমাজ-জীৱন প্ৰভাৱিত কৰি আহিছে, সেয়া পৃথক আলোচনাৰ বিষয়। এই সত্ৰসমূহে অসমৰ জাতীয়-জীৱনক বিভিন্ন দিশত সমৃদ্ধ কৰি অহাৰ কথাটো স্বাভাৱিকতেই অস্বীকাৰ কৰিব নোৱাৰি। শংকৰদেৱৰ দ্বাৰা সৃষ্ট নিৰ্দিষ্ট নৃত্যক সত্ৰসমূহে লালিত-পালিত কৰি আজিৰ তাৰিখত বিশ্ববাসীৰ সমুখলৈ উলিয়াই নিব পৰা কৰাত থকা ভূমিকাৰ বাবেই একাংশৰ আপত্তি সত্বেও ইয়াক ‘সত্ৰীয়া নৃত্য’ বুলি স্বীকাৰ কৰাত আমাৰ কোনো দ্বিধা নাই। সত্ৰসমূহৰ প্ৰসংগত সমাজ-জীৱনৰ আন বহু দিশ যোগাত্মকভাৱে স্পৰ্শ কৰি যোৱা এনে ধৰণৰ আন বহু কথাই আছে। কিন্তু, যিটো কথাই মোক অহৰহ আমনি কৰি থাকে সেইটো হ’ল -- মহাপুৰুষ শংকৰদেৱে জাতি-ধৰ্ম নিৰ্বিশেষে সকলোকে আদৰি লোৱাৰ কথা তেওঁৰ সৃষ্টিৰাজিত কৈ যোৱাৰ পাছতো পৰৱৰ্তী সময়ত গড়মূৰীয়া সত্ৰাধিকাৰ, স্বাধীনতা সংগ্ৰামী প্ৰয়াত পীতাম্বৰদেৱ গোস্বামী ডাঙৰীয়া বা নিকামূল সত্ৰৰ প্ৰয়াত সত্ৰাধিকাৰ গহন চন্দ্ৰ গোস্বামীয়ে সেই আদৰ্শক ধৰি ৰখাৰ বাবে কৰা মহৎ প্ৰয়াস আনসকলে নকৰিলে কিয় বা কৰিব নোৱাৰিলেইবা কিয়? নতুন কমলাবাৰী সত্ৰৰ সত্ৰাধিকাৰ, প্ৰয়াত নাৰায়ণ চন্দ্ৰ দেৱগোস্বামীৰ দৰে দৰে আন দুই-এগৰাকীয়ে তেনে প্ৰয়াস নকৰা নহয়। এতিয়া হয়তো আনসকলেও ক্ৰমশঃ জাতি-ধৰ্ম-বৰ্ণ নিৰ্বিশেষে সকলোকে সমভাৱেৰে চাবলৈ প্ৰয়াস কৰিছে বা কৰিব। নিঃসন্দেহে এয়া ভাল খবৰ।\nকিন্তু, এই ক্ষেত্ৰত বহু পলম হৈ যোৱাটোৱে আমাৰ জাতীয় জীৱনৰ বৃহৎ ক্ষতি নকৰিলেনে? সত্ৰানুষ্ঠানৰ পৱিত্ৰ ভূমি বুলি স্বীকৃত মাজুলীৰ বহু সত্ৰতেই এতিয়াও জনজাতীয় ভকতক আগ শাৰীত বহিবলৈ দিয়া নহয়। সেইসমূহ সত্ৰৰ পৰম্পৰাৰে আবৃত ৰাইজে এতিয়াও আনহে নালাগে কলিতা আৰু কোচ জনগোষ্ঠীৰ ডেকা-গাভৰুৰ মাজতে বিবাহত সহজে সন্মতি নজনায়। কলিতা জনগোষ্ঠীৰ ডেকাই নাথ জনগোষ্ঠীৰ যুৱতীক বিয়া কৰালে সংশ্লিষ্ট বিয়াৰ নিমন্ত্ৰণ ৰক্ষা নকৰা তথা উচ্চশিক্ষিত ব্যক্তিৰেও পৰিৱেষ্টিত সমাজ এতিয়াও কেৱল মাজুলীতে নহয়; অসমৰ বিভিন্ন ঠাইত আছে। তেনেহ’লে, যথাৰ্থতে সত্ৰানুষ্ঠানসমূহে অন্ততঃ সম্প্ৰীতিৰ ক্ষেত্ৰতে শংকৰদেৱৰ আদৰ্শ অনুসৰণ কৰিলেনে? এনে পৰিস্থিতিত মাজুলীৰ দৰে ঠাইত নিজকে অৱহেলিত অনুভৱ কৰি আমাৰ একাংশ জনগোষ্ঠীয় ভাই-ভনী খ্ৰীষ্টান ধৰ্মত দীক্ষিত হ’বলৈ মন মেলাত তেওঁলোকৰ দোষ ক’ত? শংকৰদেৱৰ আদৰ্শ এৰি সত্ৰৰ নামত অসমৰ সমাজ-জীৱনৰে জীণ নোযোৱা কথাবোৰেৰে সত্ৰানুষ্ঠানসমূহে নিজকে সংপৃক্ত কৰিবলৈ যত্ন কৰিলে সমাগত সময়ত যে এইসমূহৰ গুৰুত্ব আৰু লাঘৱ হ’ব--সেয়াও নিশ্চিত। একেদৰে, কুকুৰা-গাহৰি পোহা বা সেইসমূহৰ মাংসৰ ব্যৱসায় কৰা আদিৰ ক্ষেত্ৰত একাংশ সত্ৰীয়া নিয়মেৰে পৰিৱেষ্টিত সমাজে যোৱা সময়বোৰত বাধা নিষেধ প্ৰদান কৰি নিবনুৱা সমস্যাত বিধবস্ত অসমীয়া যুৱক-যুৱতীৰ অৰ্থনৈতিক উত্তৰণত বাধা দিয়াৰ দৰে কাৰ্যও দুৰ্ভাগ্যজনক। এনে ধৰণৰ দুই-এক বিতৰ্কৰে জড়িত হোৱা সত্বেও সামগ্ৰিকভাৱে শংকৰদেৱৰ আদৰ্শক বৌদ্ধিকভাৱে প্ৰতিষ্ঠাৰ দিশত কাম কৰাৰ ক্ষেত্ৰত শ্ৰীমন্ত শংকৰদেৱ সংঘই বহু ভাল কাম কৰি থকাটো আশাব্যঞ্জক কথা। সেয়ে হ’লেও, সময়ৰ সৈতে মিলি কিছু ক্ষেত্ৰত এৰা-ধৰা কৰিলে সংঘৰ দ্বাৰা শংকৰদেৱৰ আদৰ্শ অধিক সুদৃঢ় ৰূপত প্ৰতিষ্ঠা হ’ব বুলি আমি ভাবোঁ। আশা কৰোঁ, এই সন্দৰ্ভত সংশ্লিষ্টসকলে পদক্ষেপ গ্ৰহণ কৰিব।\nএনেবোৰ ক্ষেত্ৰত আমাৰ অতি শ্ৰদ্ধেয়, সমাজ-জীৱনত অৰিহণা থকা ব্যক্তিৰ মন্তব্যকো বহু ক্ষেত্ৰত নস্যাৎ কৰাৰ দৃষ্টান্ত থকাৰ বাবে আমি মনৰ কথাটো উল্লেখহে কৰিছোঁ মাত্ৰ। কিন্তু, এইহেন বৃহৎ অনুষ্ঠানটো থাকোতেও আনসকল বাদেই--আমাৰ আন বহু জনগোষ্ঠীৰ লোকৰ লগতে ঠাইভেদে চাহ-জনগোষ্ঠীৰ বহু ভাই-ভনীও অসমৰ বাহিৰৰ হিন্দু ধৰ্মীয় পন্থাত দীক্ষিত হ’ল। চাহ জনগোষ্ঠীৰ ভাই-ভনীসকলে সংঘৰ অন্তৰ্ভুক্ত হ’ব খোজাৰ পাছতো স্থানীয় সমিতিয়ে প্ৰথমে তেওঁলোকে ‘হাড়িয়া’ এৰিলেহে, তেওঁলোকক দীক্ষিত কৰা হ’ব বুলি প্ৰদান কৰা চর্তইও হেনো কোনো কোনো অঞ্চলত সেইসকলক শংকৰদেৱৰ ধৰ্মীয় আদৰ্শৰ বৃত্তৰ পৰা আঁতৰাই নিছিল বুলি আমাক বিভিন্নজনে কৈছিল। পাছত সেইসকল যীশুৰ আদৰ্শত দীক্ষিত হৈছিল, ‘হাড়িয়া’ সেৱনো ক্ৰমশঃ এৰাৰ প্ৰয়াস কৰিছিল। তেনেহ’লে, ‘ভুল’টো ক’ত? সত্ৰ অথবা সংঘ--উভয়েই উপলব্ধি কৰা উচিত। ইতিমধ্যে বহু পলম হ’ল। লুইতৰ বুকুৱেদি বহু পানী বৈ গ’ল। তথাপি, এতিয়াও যদি সাৰ পাওঁ আমি! জাতিৰ মুখত দিব পাৰোঁৱেইবা এচলু সঞ্জীৱনী পানী!!\nঅসমৰ জাতীয় জীৱনত ‘সদৌ অসম ছাত্ৰ সন্থা’ৰ ভূমিকাক কেতিয়াও অস্বীকাৰ কৰিব নোৱাৰি। মই ভাবোঁ, ৰাজ্যখনৰ সামাজিক ক্ষেত্ৰৰ বিভিন্ন দিশত লৈ অহা সক্ৰিয় ভূমিকাৰ বাবে সংগঠনটো আজিৰ তাৰিখতো উত্তৰ-পূৰ্বাঞ্চলৰ উল্লেখনীয় সংগঠন হৈ আছে। ইয়াৰ উদ্যোগতেই ‘উত্তৰ-পূৱ ছাত্ৰ সংগঠন’ৰো জন্ম হৈছে আৰু সংগঠনটোৱে সমগ্ৰ উত্তৰ-পূৰ্বাঞ্চলৰ জাতীয় স্বাৰ্থজড়িত বিষয়সমূহত সময়ে-সময়ে মাত মাতি আহিছে।\nমই ভাবোঁ, ‘সদৌ অসম ছাত্ৰ সন্থা’ অগণন ছাত্ৰ-সদস্য তথা শুভাকাংক্ষীৰে পৰিপূৰ্ণ এনে এটা বৃহৎ সংগঠনলৈ বৰ্তমান পৰিণত হৈছেগৈ যে সংগঠনটোক ‘বেয়া’ পাব পাৰি, সমালোচনা কৰিব পাৰি, কিন্তু ইয়াৰ শক্তিক ‘অৱজ্ঞা’ কৰিব পৰা নাযায়। বিভিন্নজনে সমালোচনা কৰিলেও, ইয়াৰ মুখ্য উপদেষ্টা ড০ সমুজ্জ্বল কুমাৰ ভট্টাচাৰ্য্য এগৰাকী অভিজ্ঞ লোক আৰু তেখেতৰ পৰিচালনাই হয়তো সংগঠনটোক এক নতুন মাত্ৰা প্ৰদান কৰিছে। পৰিৱৰ্তিত পৰিস্থিতিত তেওঁ সংগঠনটোৰ সৈতে থাকিব নে জাতীয় স্বাৰ্থত নতুন পদক্ষেপ হাতত ল’ব --সেয়া এক সুকীয়া প্ৰসংগ। একেদৰে, সংগঠনটোৰ বৰ্তমানৰ সাধাৰণ সম্পাদক লুৰিণজ্যোতি গগৈৰ কিছুমান চিন্তা-চৰ্চাৰ পৰিপ!তা সন্দৰ্ভত বিভিন্নজনৰ মতপাৰ্থক্য থাকিলেও দুই-এটা কথাৰ ব্যতিৰেকে সামগ্ৰিকভাৱে তেওঁৰ মেধা আৰু চিন্তা-শক্তিক কোনেও অস্বীকাৰ কৰিব নোৱাৰে বুলিয়েই ভাবোঁ। আন সংগঠনৰ লগতে এই সংগঠনৰ উদ্যোগতো হোৱা ‘নাগৰিকত্ব সংশোধনী আইন-২০১৬’ৰ বিৰোধিতা কৰা আন্দোলনৰ পটভূমিত আন সংগঠনৰ লগতে ইয়াৰ উদ্যোগতো আইনখন বাতিল কৰাৰ লক্ষ্যৰে ৰাজনৈতিক যাত্ৰাৰো সূচনা হৈছে আৰু সাধাৰণ ৰাইজৰ লগতে একাংশ বুদ্ধিজীৱীও ইয়াকে লৈ অতি আশাবাদীও হৈছে। ৰাষ্ট্ৰীয় পৰ্যায়ৰ ৰাজনীতিৰে কোনো ধৰণেৰে জড়িত নোহোৱাকৈ কিদৰে এই আইন আঁতৰাব পৰা যাব, বা বহুধা বিভক্ত হোৱাতকৈ বাঘে-ছাগে একেলগে পানী খোৱাটোহে ভাল হ’ব নে কি—এনে বহু কথা বিভিন্ন বুদ্ধিজীৱিয়ে কোৱাৰ পাছতো এই পৰ্যন্ত কৰ্ণপাত নকৰা এনে বহু নতুন দলৰ লোকে পৰৱৰ্তী সময়ত ৰাষ্ট্ৰীয় শক্তিৰে সন্নিহিত হ’ব নে নহয়, সেয়াও নিশ্চয় লক্ষ্যণীয় হ’ব। এইবোৰ পৃথক প্ৰসংগ আলোচনা কৰাটো এই লেখাৰ উদ্দেশ্য নহয়।\nনিজে কেতিয়াও ছাত্ৰ সন্থা বা আন সংগঠনৰ অন্তৰ্ভুক্ত নোহোৱাকৈ কলেজীয়া দিনত এগৰাকী নিৰপেক্ষ ছাত্ৰনেতা হিচাপে কার্যনিৰ্বাহ কৰি বিভিন্ন অভিজ্ঞতাৰে সমৃদ্ধ হৈছিলোঁ। সেয়ে হ’লেও ৰাজ্যখনৰ ছাত্ৰ-সমাজৰ মাজত সঘনে তৰ্ক প্ৰতিযোগিতা, সংগীত প্ৰতিযোগিতা, অন্যান্য শৈক্ষিক কাৰ্যক্ৰম আদিৰ আয়োজনেৰে নতুন পুৰুষক এক মঞ্চ প্ৰদান কৰি সৰ্বভাৰতীয় পৰ্যায়তো জিলিকাই তোলাৰ ক্ষেত্ৰত সংগঠনটেৰ অত্যন্ত সক্ৰিয়, শুভংকৰ তথা নিৰন্তৰ প্ৰয়াস মই প্ৰত্যক্ষ কৰিছোঁ। ৰাজ্যবাসীৰ বিভিন্ন দুৰ্যোগৰ সময়তো সংগঠনটোৰ সদস্যসকলে গ্ৰহণ কৰা ভূমিকাই বিভিন্ন সময়ত প্ৰশংসা বুটলিছে। কিন্তু, ইমানৰ পাছতো আজিৰ তাৰিখত বহুধা-বিভক্ত অসমীয়া সমাজলৈ লক্ষ্য কৰিলে মোৰ মনলৈ আহে সংগঠনটোৰ কি ‘ভুল’ৰ বাবে সংগঠনটোৱে সমগ্ৰ অসমৰ জনগোষ্ঠীসমূহক সামৰি ল’ব নোৱাৰিলে? কিয়, বিভিন্ন জনগোষ্ঠীৰ নামত বিভিন্ন সংগঠনৰ সৃষ্টি হ’ল? এই সংগঠনটোৰ মূল ‘বেনাৰ’ত বহু সময়ত বহু সংগঠনে একেলগে কাম কৰিছে। বিভিন্ন জনগোষ্ঠীৰ সদস্যও সংগঠনটোত আছে। সংবিধান অনুসৰি আন লোকৰো নিজা সংগঠন আৰম্ভ কৰাৰ অধিকাৰ আছে। তথাপি, একেলগে অসম আন্দোলন কৰা বহু জনগোষ্ঠীয়ে নিজা সংগঠন কৰিবলগীয়া হোৱাৰ ফলত আমাৰ সামূহিক ঐক্য খৰ্ব হোৱা নাই নে? ক’ৰবাত জানো ‘ভুল’ হোৱা নাই! অবৈধ বিদেশী বিতাড়নৰ ভিত্তিবৰ্ষ নিৰ্ধাৰণত থাকি যোৱা বিভ্ৰান্তিয়েই হওক বা এতিয়াও প্ৰকৃতাৰ্থত অৰ্থনৈতিক জাতীয়তাবাদৰ কাৰ্যক্ৰম হাতত নোলোৱাটোৱেই হওক অথবা সংগঠনটোৰ বিভিন্ন সমিতিত ছাত্ৰীক গুৰুত্বপূৰ্ণ দায়িত্ব নিদিয়াটোৱেই হওক-¬- এইসমূহ সংগঠনটোৰ বিয়োগাত্মক দিশ বুলি মই ভাবোঁ। একেদৰে, ‘অসম জাতীয়তাবাদী যুৱ ছাত্ৰ পৰিষদ’ নামৰ সংগঠনটোও দীৰ্ঘকাল ধৰি অসমৰ জাতীয় জীৱনত সক্ৰিয় হৈ আছে। প্ৰাৰম্ভৰে পৰা সংগঠনটোৱে অন্যান্য দাবীৰ লগতে বিশেষকৈ অসমবাসীৰ বাবে ‘দ্বি-নাগৰিকত্ব’ৰ দাবী কৰি আহিছিল যদিও বিভিন্ন কাৰণত সেয়া এতিয়াও সম্ভৱ হৈ নুঠিল। আন সংগঠনৰ লগতে বিশেষকৈ এই দুয়োটা সংগঠনে যদি অসমৰ যুৱ-ছাত্ৰৰ মন একত্ৰ কৰিব পাৰিলেহেঁতেন, তেনেহ’লে হয়তো আজিৰ হতাশাৰ সৃষ্টি নহ’লহেঁতেন!\nৰাইজক সপোনৰ অসম গঢ়াৰ প্ৰতিশ্ৰুতি দি পৰৱৰ্তী সময়ত বহু নেতাই নিজৰ নিজৰ সোণৰ সংসাৰহে গঢ়া, অসমৰ ৰাইজৰ বহু আশা- ভৰষাৰ থল তথা বিংশ শতিকাৰ সত্তৰ দশকৰ শেষলৈ আৰম্ভ হোৱা তথা বিশ্ব কঁপোৱা অবৈধ বিদেশী বিতাড়ন আন্দোলন(পাছলৈ ‘অবৈধ বাংলাদেশী বিতাড়ন আন্দোলন’)ৰ প্ৰেক্ষাপটত গঢ় লোৱা আৰু এবাৰ চৰকাৰ গঠনৰ পাছত সেইবাৰৰ ‘ভুল’বোৰৰ বাবে ক্ষমা খুজি পাছৰবাৰো চৰকাৰ গঠন কৰিবলৈ সক্ষম হোৱা ৰাইজৰ হেঁপাহৰ দলটোৰ কথাও উল্লেখ নকৰিলে নহ’ব। আনবোৰ কথা নক’লোঁৱেইবা! এই দলটোৰ প্ৰথম শাসনৰ সময়তে প্ৰয়াত উপেন্দ্ৰনাথ ব্ৰহ্মৰ দৰে নেতাৰ নেতৃত্বত আমাৰ বড়ো ভাই-ভনীসকল হেঁপাহৰ ‘অসমীয়া’ পৰিচয়টোৰ পৰা বিচ্ছিন্ন হোৱাৰ প্ৰথম সুযোগটো প্ৰদান কৰা হোৱা নাছিলনে? বিদেশী বিতাড়নৰ কথা বাদেই দিলোঁ, আমাৰ নিজৰ মানুহখিনিক একেলগে ৰখাৰ ব্যৱস্থা আমি কৰিলোঁনে? কৰিব পাৰিলোঁনে? কৰাৰ ইচ্ছা প্ৰকাশ কৰিলোঁনে? নকৰিলোঁ। নিবিচাৰিলোঁ। নাভাবিলোঁ।\nমই আগতে কোৱাৰ দৰে, বহু পাঠকৰে হয়তো মনলৈ আহিব-- লুইতৰ বুকুৱেদি এতিয়ালৈ বহু পানী বৈ গ’ল। এতিয়া এইবোৰ ভাবি কি লাভ! তথাপি, এতিয়াও যদি আমি কথাবোৰ ভালকৈ ভাবোঁ, সম্প্ৰীতিৰ ধাৰণাৰে চিন্তা কৰোঁ--অন্ততঃ কিবা এটা হ’বগৈ! কেৱল দুজনমানে ৰঙা লাইটৰ গাড়ী, দেহৰক্ষীৰে পৰিৱেষ্টিত বিলাসী জীৱনৰ কথা ভবাতকৈ অথবা কেৱল অনুগামীৰ সমৰ্থন তথা দান-বৰঙণি বা চৰকাৰী সা-সুবিধাৰে এক কৰ্তৃত্বশীল জীৱনৰ কথা ভবাতকৈ আমাৰ একাংশই যথাৰ্থতে জাতিটোক কিদৰে আগ বঢ়াই নিব পাৰি সেই কথা ভবা ভাল। কাৰণ, এক ‘সংঘবদ্ধ শক্তি’ সেইসকলৰ আছে। তেতিয়াহে দৰাচলতে ‘জাতীয়’ বোলা আবেগটো কাৰ্যকৰী হ’ব। নহ’লে সমাগত নতুন সময়ে, নতুন পুৰুষে আমাক যে ক্ষমা নকৰিব সেয়া নিশ্চিত!\nলেখাটি অসম আদিত্য কাকততো পূৰ্বে প্ৰকাশ পাইছে। লেখকৰ আন আন প্ৰকাশিত লেখা অসমীয়াৰ সুখ-দুখৰ পাতত পঢ়িবলৈ... ক্লিক কৰকঃ\nTags # ANALYSIS # ARTICLE # Kumar_Navajyoti # RECENT # কুমাৰ নৱজ্যোতি # প্ৰৱন্ধ # বিশ্লেষণ\nBy xukhdukh.com on November 05, 2020\nLabels: ANALYSIS, ARTICLE, Kumar_Navajyoti, RECENT, কুমাৰ নৱজ্যোতি, প্ৰৱন্ধ, বিশ্লেষণ


আমাক মানুহ কৰি ৰখা সোঁৱৰণিবোৰ - বিৰিয়া Biriyaa\nযান্ত্ৰিক ব্যস্ততাৰ মাজতে অকণমান সুৰুঙা উলিয়াই সোঁৱৰণিৰ পাত লুটিয়াব পাৰিলে ভাল; আদিগন্ত পথাৰৰ আলিত থিয় হৈ উৰি যোৱা বগলীজাক দিগবলয়ত হেৰাই যোৱালৈকে আত্মবিভোৰ হোৱা ভাল; দুপৰ নিশা দূৰৈৰ পৰা উটি অহা বাঁহীৰ মাত শুনি দুধাৰি চকুলো ওলালে ভাল; “দেশ-কি-হ’ল?” বুলি শেহ নিশা কেতেকীৰ বিলাপত টোপনি ভাগিলে ভাল— মানুহ হৈ জীয়াই আছোঁ যেন লাগে।\nশিৱসাগৰৰ ডা° দীপ্তিমন্ত বৰুৱাই মাজৰাতি মোক এবাৰ ফোন কৰি ক’লে, “আজি জোনটো ইমান ডাঙৰকৈ ওলাইছে, মই বাটলৈ আহি জোনাক উপভোগ কৰিছোঁ। অকলে। বাকীবোৰ চাগে মোবাইল ছেটৰ বুতাম টিপাত ব্যস্ত।” খেয়ালী মনৰ এই চিকিৎসকজন এজন প্ৰকৃতিবিদ; চৰাই চাই ফুৰে। মথাদাং-দিচিয়ালৰ হাড়গিলাৰ নীড়োপনিৱেশখনৰ কথা তেঁৱে মোক প্ৰথমে সম্ভেদ দিছিল। সেয়া আন এক কাহিনী। জোনাকৰ বিষয়ে তেওঁ কোৱা কথাই মোক চাঁৎ কৰে মোহনপুৰ চৰলৈ লৈ গ’ল।\nমোহনপুৰ চৰ। কি মিঠা এটা নাম! ৩৭ নং ৰাষ্ট্ৰীয় ঘাইপথৰ কাষত চলন্তাপাৰা আৰু যোগীঘোপাৰ মাজত কাবাইটাৰী বুলি ঠাই এখন আছে। “টাৰী” শব্দৰ অৰ্থ হ’ল ঈষৎ ওখ ঠাই; সেইকাৰণে দ’ ঠাইৰ মাজত থকা বহু গাঁৱৰ নাম “টাৰী”যুক্ত; যেনে— ৰাৱণটাৰী, হৰলটাৰী, গৌৰাংটাৰী ইত্যাদি। কাবাইটাৰীৰ পৰা বাঁওফালে নাৱেৰে পাৰ হৈ উপস্থিত হৈছিলোঁ মোহনপুৰ চৰত। মোৰ সহপাঠী বন্ধু শ্ৰী শচীন মজুমদাৰৰ লগত, তাৰ ঘৰত। ১৯৯৩ চন। ইতিমধ্যে আমি স্নাতকোত্তৰৰ চূড়ান্ত পৰীক্ষা দি চাকৰি বিচাৰি ফুৰাৰ সময়ৰ কথা। শচীন আমাতকৈ এবছৰ জ্যেষ্ঠ; শাৰীৰিক অসুস্থতাৰ বাবে পিছৰ বছৰ আমাৰ লগত আকৌ ভৰ্তি হ’ল। গতিকে ধেমালিতে আমাৰ আৰু এজন সহপাঠী মোহনে (এতিয়া ড° মোহন হাজৰিকা, যোৰহাটৰ দেৱী চৰণ বৰুৱা ছোৱালী মহাবিদ্যালয়ৰ অধ্যাপক) সম্বোধন কৰিলে, “মামা”। তেতিয়াৰ পৰা শচীন মজুমদাৰ ‘মামা’ বুলি জনাজাত হ’ল; আনকি আমাৰ শিক্ষামূলক ভ্ৰমণত আমাক লৈ যোৱা ড° মৃগেন্দ্ৰ মোহন গোস্বামীছাৰেও খবৰ লৈছিল, “মামা ক’ত হে?” বৰ্তমান মামা অসম চৰকাৰৰ কৰ বিভাগৰ এগৰাকী উচ্চ খাপৰ বিষয়া।\nপূজাৰ বন্ধ। কাবাইটাৰী অঞ্চলৰ বহু শিক্ষিত যুৱক উচ্চ শিক্ষাৰ বাবে নাইবা জীৱিকাৰ বাবে ‘বাহিৰত’ থাকে যদিও পূজাৰ সময়ত একেলগ হয়। মামাৰ ঘৰত দুপৰীয়া ভাত-পানী খাই জিৰোৱাৰ পাছত গধূলি তাৰ আড্ডালৈ নিলে, য’ত পুৰণা বন্ধুবোৰ সমবেত হোৱা কথা। চিনাকি হৈ কথা পাতিলোঁ বকুলদা, পৰাণদা, প্ৰভাত, পূৰ্ণহঁতৰ লগত। এওঁলোক সকলোৱে বাংলাভাষী অসমীয়া; ঘৰত বাংলা দোৱানত কথা পাতে, কিন্তু পঢ়া-শুনা, ৰাজহুৱা কথোপকথনত অসমীয়া। মামাহঁতৰ বাংলা দোৱান অলপ সুকীয়া: “আহো, বহো”, মানে “আহাঁ, বহা”— “আসো-বসো” নহয়। মোৰ উপস্থিতিতে তেওঁলোক এখন অনুষ্টুপীয়া সভাও পাতিলে। সভাৰ সকলো কাম অসমীয়া ভাষাতে সমাপন হ’ল; কেৱল এজনে শুদ্ধ বাংলাত প্ৰস্তাৱ এটা কৰিছিল; মামাৰ পৰা গম পালোঁ তেওঁ এতিয়া উত্তৰ বংগৰ আলিপুৰদুৱাৰৰ বাসিন্দা।\nলক্ষ্মী পূৰ্ণিমাৰ ৰাতি। ৰাতিৰ সাঁজ খোৱাৰ পাছত বাহিৰলৈ ওলাই আহিলোঁ। বাহিৰত ফৰিংফুটা জোনাক। মামাই ক’লে, “নদীলৈ যাবি নে কি?” মামাৰ ঘৰৰ পৰা আধা কিলোমিটাৰ নিলগত প্ৰবাহমান ব্ৰহ্মপুত্ৰ। আহ্বান উপেক্ষা কৰাৰ প্ৰশ্নই নাহে। ঘাটত নাও এখন লাগিয়ে আছিল। সি ঘৰৰ পৰা আৰু দুজন ডেকা ল’ৰাক সংগী কৰি লৈছিল, নাও বাবলৈ। লুইতৰ উজনি সোঁতত আমি নাও মেলি দিলোঁ। শৰতৰ জোনাক ৰাতি, পানীত জোনে তিৰবিৰাইছে, পাৰৰ কঁহুৱাডৰাৰ পৰা আমি ক্ৰমাৎ আঁতৰি নদীৰ মাজলৈ আগবাঢ়িলোঁ। গাত ফিৰফিৰিয়া বতাহ লাগিছে। মোৰ ইচাট-বিচাট লাগিল। বুজাব নোৱৰা এক অদ্ভুত অনুভূতি হ’ল। পানীত জঁপিয়াই দিম নেকি! ভাটিয়ালি গাম নেকি! চিঞৰি চিঞৰি ভাটিয়ালি গালোঁ।\nএসময়ত নাওখন এটা টাপুত চপোৱা হ’ল। নামিলোঁ। দীঘলীয়া আকৃতিৰ বালিচৰ এটা। শুকুলা বালিৰে ভৰা। জোনাকত চিকমিকাইছে। আক্ষৰিক অৰ্থত মই উন্মাদপ্ৰায় হ’লোঁ। সৰু ল’ৰাৰ দৰে হঠাৎ এমূৰৰ পৰা আনমূৰলৈ দৌৰিবলৈ ধৰিলোঁ। গগন ফালি চিঞৰিব ধৰিলোঁ। মামাই মোক দেখি পগলা হ’ল। এসময়ত ভাগৰ লাগি বালিৰ ওপৰতে আমি দুয়ো বহি পৰিলোঁ। নাৱত বহি থকা ডেকা ল’ৰাদুজনে বোধহয় আমি বলিয়া হ’লোঁ বুলি ভাবিছিল! মামা আৰু মোৰ, দুয়োৰে মুখত কথা নাই, মাথোঁ মুখামুখিকৈ বহি আছিলোঁ। দেহা চেঁচা পৰি আহিছিল। নাৱৰীয়া এজনৰ মাতত সম্বিৎ ঘূৰি আহিল।\nএইবাৰ ভটিয়নী সোঁতত আমাৰ ওভতনি যাত্ৰা। বুকু ভৰি গৈছিল, কথা শেষ হৈছিল, কাৰো মুখত মাত নাই। কেৱল পানীত বঠাৰ চপাৎ চপাৎ শব্দ। ইতিমধ্যে কুঁৱলীৰ চাদৰখন ডাঠ হৈ আহিছিল। নিমাতে নাওখন পাৰত লাগিল। মোহনপুৰ চৰ পালোঁহি। স্মৃতিকাতৰতাই বিহ্বল কৰা এনে ঘটনাই আমাক “মানুহ” কৰি ৰাখে। ♦\nPrevious ওদালগুৰিত হাতী-মানুহৰ সংঘাত ৰোধৰ অভিনৱ প্ৰয়াস\nNext আমাৰ ভৱিষ্যৎ!


হাজোত পুনৰ সংঘটিত হৈছে এক চাঞ্চল্যকৰ হত্যাকাণ্ডৰ ঘটনা! হাজোৰ শোপনিকুছিৰ এজন যুৱকৰ মৃত্যুৰ ঘটনাই জোঁকাৰিছে তীৰ্থনগৰী। জাহাংগীৰ আলম নামৰ যুৱকজনৰ ৰহস্যজনক মৃত্যুৰ ঘটনাই এতিয়া তীব্ৰ চাঞ্চল্যৰ সৃষ্টি কৰিছে সমগ্ৰ হাজো অঞ্চলত।\nবন্ধুৱে চলেৰে মাতি নি জাহাংগীৰক হত্যা কৰাৰ অভিযোগ উত্থাপন কৰিছে পৰিয়ালৰ লোকে।\nযোৱা ২১ মে’ তাৰিখে গধূলি যুৱকজনৰ তিনি বন্ধুৱে হাজোৰ বুল্লুটৰ শোপনিকুছিৰ নিজৰ ঘৰৰ পৰা ড্ৰাইভাৰৰ চাকৰিৰ সাক্ষাৎকাৰৰ কথাকৈ মাতি লৈ গৈছিল জাহাংগীৰ আলমক।\nলগতে পঢ়ক: ‘জিম্মাত মৃত্যু’ ঘটা ছফিকুলৰ পত্নী, আন চাৰিজনৰ বিৰুদ্ধে UAPAত গোচৰ অসম আৰক্ষীৰ\nতাৰপাছত নিশাৰ ভাগত জাহাংগীৰৰ মোবাইল ফোনেৰে এজন বন্ধুৱে জাহাংগীৰ আঘাতপ্ৰাপ্ত হৈ জিএমচিএইচত ভৰ্তি হোৱাৰ কথা জনাইছিল পিতৃক। কিন্তু ৰহস্যজনকভাবে পিতৃ জিএমচিএইচ গৈ পোৱাৰ পাছতে হাস্পতালৰ চৌহদৰ পৰা পলায়ন কৰিছিল বন্ধু জনে। এই ভাষ্য জাহাংগীৰৰ পিতৃৰ।\nআনহাতে, জাহাংগীৰৰ ভগ্নীৰ ভাষ্য অনুসৰি মইদুল নামৰ এজন যুৱকে জালুকবাৰীৰ ৰে’ল লাইনত পৰি জাহাংগীৰ আঘাতপ্ৰাপ্ত হোৱাৰ কথা ফোনযোগে জনাইছিল তেওঁক।\nমৃত জাহাংগীৰ আলমৰ পৰিয়ালৰ লোক। ফটো: নৰ্থইষ্ট নাও।\nউল্লেখ্য যে, কিছুদিন পূৰ্বে এগৰাকী মহিলাই জাহাংগীৰক সাৱধানে ৰখাৰ কথা কোৱাৰ লগতে জাহাংগীৰক হত্যাৰ ষড়যন্ত্ৰ চলি থকাৰ কথাও ফোনযোগে জনাইছিল ভগ্নীক।\nএই ঘটনাৰ পাছতে এনেদৰে জাহাংগীৰৰ মৃত্যু হোৱা ঘটনা এতিয়া সহজভাবে ল’ব পৰা নাই পৰিয়ালৰ লোকে।\nপৰিয়ালৰ লোকৰ অভিযোগ, চলেৰে নিজ গৃহৰ পৰা মাতিলৈ যোৱা বন্ধু কেইজনেই পৰিকল্পিতভাবে হত্যা কৰিছে জাহাংগীৰক আৰু ৰূপ দিয়া হৈছে দুৰ্ঘটনাৰ।\nলগতে পঢ়ক: কলিয়াবৰত ভয়াৱহ পথ দুৰ্ঘটনা; মহিলাসহ দুজনৰ মৃত্যু, গুৰুতৰভাৱে আহত ৫ জন\nইতিমধ্যে জাহাংগীৰৰ মূৰত আঘাতৰ চিন স্পষ্ট বুলি জানিবলৈ দিছে পৰিয়ালৰ লোকে। এই ঘটনা সন্দৰ্ভত জালুকবাৰী আৰক্ষী চকীত জাহাংগীৰৰ পৰিয়ালৰ লোকে এখন এজাহাৰ দাখিল কৰিছে। আৰক্ষীৰ তদন্তত পোহৰলৈ আহিব এয়া দৰাচলতে হত্যা নে এক দুৰ্ঘটনা !!


ছনি টিভিয়ে বন্ধ কৰিব 'দ্য কপিল শৰ্মা শ্ব', আনিব নতুন হাঁহিৰ খোৰাক! কথাটোনো কি?\nছনি টিভিয়ে বন্ধ কৰিব ‘দ্য কপিল শৰ্মা শ্ব’, আনিব নতুন হাঁহিৰ খোৰাক! কথাটোনো কি?\nছনি টিভিৰ জনপ্ৰিয় দ্য কপিল শৰ্মা শ্ব’ সম্পৰ্কত যোৱা কিছুদিন ধৰি সামাজিক মাধ্যমত চৰ্চিত হৈ আছে। বাতৰি আহিছে যে ছনি টিভিয়ে কপিল শৰ্মাৰ অনুষ্ঠানটো বন্ধ কৰি এটা নতুন কমেডি শ্ব’ লৈ আনিছে।\nএকাংশই আনকি দাবী কৰিছে যে কপিলৰ সৈতে ছনিৰ সম্পৰ্কৰ অৱনতি ঘটিছে। ঠিক যেনেদৰে কালাৰ্ছৰ সৈতে ঘটিছিল। সেইকাৰণে অনুষ্ঠানটো কমেডি কিং কপিলৰ হাতৰ পৰা আঁতৰি গৈছে!\nলগতে পঢ়ক: কোভিড-১৯ নিয়ন্ত্ৰণৰ বাবে জৰুৰীকালীন অৱস্থা ঘোষণা কিম জং উনৰ\nকিন্তু প্ৰকৃত সত্যটো কি? ‘দ্য কপিল শৰ্মা শ্ব’ বন্ধ হ’ব সেই বাতৰিটো সম্পূৰ্ণ সত্য। কিন্তু বন্ধ হোৱা বুলি কোৱাতকৈ সাময়িক বিৰতি বুলিহে ক’ব পাৰি। কিয়নো ই বন্ধ হোৱা নাই। অহা ১২ জুনত এই চিজনৰ অন্তিম সম্প্ৰচাৰ হ’ব। তাৰ পিছত, ছনিয়ে ইয়াৰ ঠাইত ‘ইণ্ডিয়ান লাফটাৰ চেম্পিয়ন’ নামৰ আন এটা অনুষ্ঠান সম্প্ৰচাৰ কৰিব।\nপিচে, এই সিদ্ধান্তটো কিয় লোৱা হ’ল! কপিল শৰ্মাই প্ৰায় এমাহৰ বাবে আমেৰিকালৈ যোৱাৰ কথা আছে। তেওঁ তাত কেইটামান অনুষ্ঠান কৰিব। নন্দিতা দাসৰ সৈতে এখন চলচ্চিত্ৰৰ দৃশ্যগ্ৰহণৰ বিষয়েও আলোচনা চলিছে। ইয়াৰ বাবে কপিলে একেবাৰে সময় নাপাব। সেয়ে ‘দ্য কপিল শৰ্মা শ্ব’ বন্ধ কৰা হৈছে যদিও বছৰটোৰ শেষভাগত কপিল পুনৰ ঘূৰি আহিব।\nউল্লেখ্য যে কপিলে ইয়াৰ আগতেও যোৱা বছৰ তেওঁৰ কন্যা সন্তান জন্ম হোৱাৰ সময়ত বিৰতিত আছিল। কপিলে তেওঁৰ পত্নী গিনি, কন্যা আনাইৰা আৰু পুত্ৰ তৃষাণক সময় দিয়াৰ সিদ্ধান্ত লৈছিল।\nলগতে পঢ়ক: পেট্ৰ’ল-ডিজেলৰ দাম চৰা, সেয়ে বিয়া কৰাবলৈ ম’হৰ গাড়ীতে উঠি আহিল দৰা!\nইপিনে বাতৰি অনুসৰি, ‘ইণ্ডিয়ান লাফটাৰ চেম্পিয়ন’ৰ দৃশ্যগ্ৰহণ অহা ২৬ মে’ৰ পৰা আৰম্ভ হ’ব। জুনত ইয়াৰ সম্প্ৰচাৰ কৰা হ’ব। ইয়াতো অৰ্চনা পূৰ্ণ সিং বিচাৰকৰ আসনত থাকিব। অৰ্চনাৰ সৈতে থাকিব শেখৰ সুমন। অৱশ্যে, দৰ্শকসকলক হাঁহিৰ খোৰাক যোগাবলৈ অনুষ্ঠানটোত কোনে অংশগ্ৰহণ কৰিব সেয়া নিৰ্মাতাসকলে সদৰী কৰা নাই।


আহোম জনগোষ্ঠী - অসমীয়া ৱিকিপিডিয়া\n𑜄𑜩 𑜒𑜡 𑜑𑜪𑜤\n২০ লাখ (১৯৯০ আনুমানিক)\nঅসম ১৯ লাখ\nঅৰুণাচল প্ৰদেশ ৫০,০০০\nপ্ৰধান জিলা: লোহিত জিলা (অৰুণাচল প্ৰদেশ), লখিমপুৰ জিলা, ধেমাজি জিলা, যোৰহাট জিলা, গোলাঘাট জিলা, তিনিচুকীয়া জিলা, ডিব্ৰুগড় জিলা, শিৱসাগৰ জিলা, কাৰ্বি আংলং জিলা,\nঅন্য জিলা: নগাঁও জিলা, কাছাৰ জিলা, কৰিমগঞ্জ জিলা, মৰিগাঁও জিলা, কামৰূপ জিলা, দৰং জিলা\nআহোম ভাষা (𑜁𑜪𑜨 𑜄𑜩 𑜒𑜡 𑜑𑜪𑜤)\nআহোম ধৰ্ম(ঝুৱাঙ গুৱাংচি মুলীয় প্ৰাচীন পূৰ্বপুৰুষ উপাসনা আৰু মহাজানী বৌদ্ধ ধৰ্মৰ বিভিন্ন উপাদান মিলিত হৈ),থেৰাবাদী (আধুনিক যুগত আহোম বৌদ্ধ সংঘ মিলিত হৈ)।\nসংশ্লিষ্ট নৃতাত্ত্বিক গোষ্ঠী\nদাই চীনা লোক, থাই লোক,টাই জাতি\nযোৰহাটৰ ছ্যুকাফা সমন্বয় ক্ষেত্ৰ\nটাই আহোম বা হা-চাম সকল (আহোম ভাষা:𑜇𑜃𑜫 𑜄𑜩 𑜒𑜡 𑜑𑜪𑜤;/ফান টাই আহোম/,ইংৰাজী: Tai-Ahom) হৈছে অসম আৰু অৰুণাচলত বসবাস কৰা এটা বৃহত্তৰ টাই জাতিৰ অন্তৰ্গত উত্তৰ-পূবৰ আটাইতকৈ ডাঙৰ টাই জনগোষ্ঠী। এওঁলোক বিভিন্ন সময়ত চীনৰ য়ুন্নান প্ৰদেশৰ পৰা অহা টাই মানুহৰ বংশধৰ। ঐতিহাসিকভাৱে চীনদেশৰ দেহং দাই স্বায়ত্ব শাসিত প্ৰান্তৰ (পূৰ্বৰ পূব মৌঙ মাও 𑜉𑜢𑜤𑜂𑜫 𑜉𑜰𑜫 অঞ্চলৰ) দাইকোঁৱৰ চাওলুং চুকাফাৰ লগত ১২২৮ চনত অহা ৯০০০ টাই লোকৰ ঠালটোৱে সৰ্ববৃহৎ টাই ঠাল যি ব্ৰহ্মপুত্ৰ উপত্যকাত আহোম ৰাজ্য (মৌঙ দুন চুন খাম 𑜉𑜢𑜤𑜂𑜫 𑜓𑜤𑜃𑜫 𑜏𑜤𑜃𑜫 𑜁𑜪) স্থাপন কৰি অসমত প্ৰায় ৬১০ বছৰ শাসন কৰে। অসমৰ গোলাঘাট, যোৰহাট, শিৱসাগৰ, ডিব্ৰুগড়, লখিমপুৰ, তিনিচুকীয়া, ধেমাজী আৰু কাৰ্বি আংলং আৰু অৰুণাচল প্ৰদেশৰ লোহিত জিলাত টাই আহোম সম্প্ৰদায়ৰ লোক দেখা যায়। এই ঠালটোৱেই কালক্ৰমত ‘আহোম’ নামেৰে জনাজাত হৈ পৰে আহোমসকলে নিজকে কিন্তু ‘টাই জনগোষ্ঠী ’ নামেৰেহে চিনাকি দিছিল।\n3 ভাষা আৰু সাহিত্য\n3.2 বছৰ গনণা\n4.1 আদি বসতি\n4.2 অসমৰ আন্তঃগাঁথনি\n4.3 পুনৰ উদ্ধাৰ\n5.1 বান-মৌং (𑜈𑜃𑜫 𑜉𑜢𑜤𑜂𑜫)\n6.1 আহোম ধৰ্ম\n6.2 ধৰ্মীয় পৰম্পৰা\n6.3 বানফি-ফুৰালুংৰ পূৰ্বপুৰুষ উপাসনা\n6.4 বৌদ্ধ প্ৰভাৱ\n6.5 মৃতকৰ সৎকাৰ\n9 উৎস প্ৰসংগ\nআহোমসকলক বহুতে বহুত ধৰণে মাতিছিল। যেনে:- টাই , আহোম , হাচাম আদি।\nটাই (𑜄𑜩): প্ৰথম অৱস্থাত আহোমসকলে নিজকে টাই বুলিয়ে পৰিচয় দিছিল। আৰু এতিয়াও একাংশ আহোমে নিজক টাই বুলিয়ে নিজকে পৰিচয় দিয়ে সেয়েহে আহোমসকল আৰু আহোম সংগঠনসমূহে টাই আহোম (𑜄𑜩 𑜒𑜡 𑜑𑜪𑜤) শব্দটো অধিক প্ৰয়োগ কৰা দেখা যায়।আহোমসকলে কিন্তু প্ৰথমতে নিজকে টাই বুলিহে কৈছিল। কিছু বিদ্বানৰ মতে চুকাফাৰ লগত অহা টাই ঠালটোৰ আগত অহা টাইসকলক নোৱা বা নৰা বুলি কোৱা হৈছিল। বৰ্তমান টাই-নোৱাসকল চীনদেশত বাস কৰে।\nহাচাম : বৰঅম্ৰৰ প্ৰকাশিত পুথিত উল্লিখিত মতে হা-চাম শব্দটো বিভিন্ন সময়ত ব্ৰহ্মদেশৰ কাঁচিনমুলীয় বিভিন্ন জনগোষ্ঠীয়ে চাওলুঙঅ ছৗ-কা-ফাৰ লগত অহা টাই ঠালটোক বুজাবলৈ ব্যৱহাৰ কৰিছিল।\nআহোম (𑜒𑜡 𑜑𑜪𑜤) : সেইসময়ৰ বিভিন্ন জনগোষ্ঠীয়ে টাইসকলক পৰাস্ত কৰিব নোৱাৰি অসম বা আহম বা অহম বুলি মাতিছিল। কালক্ৰমত আধুনিক যুগত তেওঁলোকক আহোম নামেৰে মতা হৈছিল। এওঁলোকে শাসন কৰা অঞ্চলটোক অসম বা আচাম বুলিয়ে কোৱা হৈছিল।\nঅন্যান্য :শংকৰদেৱেও আহোমসকলক "অসম মুলুক" বুলি উল্লেখ কৰিছিল আৰু মোগলসকলেও আচাম বুলি কৈছিল অৱশ্যে থলুৱা লোকসকলে আহোম শব্দটোৱে ব্যৱহাৰ কৰিছিল। কালক্ৰমত মোগলসকলেও আহোম ৰাজ্যক আৰু ৰাজ্যৰ লোকক আচাম বুলি উল্লিখিত কৰিছিল।এই সম্বন্ধে সত্যেন্দ্ৰনাথ শৰ্মাই নিজৰ ব্যাখ্যা আগ বঢ়াইছিল এনেদৰে-\nযদিও শানসকলে নিজৰ পৰিচয় টাই বুলি দিছিল, তেওঁলোকক ৰাজ্যখনৰ খিলঞ্জীয়া লোকসকলৰ মাজত আসাম, আসম আৰু কেতিয়াবা অচম হিচাপে জনাজাত আছিল। নতুন অসমীয়া শব্দ আহোম, যাৰ দ্বাৰা আজিৰ টাইসকলক জনা যায়, আসাম অথবা আসমৰ পৰা উৎপত্তি হোৱা। কালক্ৰমত শাসকসকলৰ কাৰণে প্ৰয়োগ কৰা নাম ৰাজ্যৰ নামলৈ পৰিবৰ্তিত হ'ল। কামৰূপৰ নাম সলনি হৈ প্ৰথমে আসাম আৰু পিছলৈ সংস্কৃতকৰণৰ ফলত অসম হয় গৈ যাৰ অৰ্থ হ'ল "অসমকক্ষ, অসমান বা অসমান্তৰাল" ― পণ্ডিতপ্ৰৱৰ সত্যেন্দ্ৰনাথ শৰ্মা\nআহোমসকলে কাঠ, বাঁহ আদিৰে অইন টাই বা গাঁৱলীয়া থাইসকলৰ দৰে ঘৰ সাজিছিল। সকলোৰে বাৰী আৰু খেতি ঘৰৰ ওচৰতে থাকে। বাঁহেৰে নিৰ্মিত বিশেষ প্ৰকাৰৰ ঘৰ ব্যৱহাৰ কৰে। এই ঘৰসমূহক ৰৌন-হোৱাণ বুলি কোৱা হয় আৰু ইয়াক মাটিৰ পৰা অলপ ওপৰত সজা হয় কিন্তু অন্য জনগোষ্ঠীৰ চাং-ঘৰতকৈ অলপ চাপৰ হয়।\nমুখ্য আহাৰ : প্ৰায়বিলাক আহোম (বিশেষকৈ গাঁৱলীয়া)সকলে আমিষভোজী আৰু আজিও টাইসকলৰ খাদ্যাভ্যাসকে চলাই আছে। গাহৰি, কুকুৰা, গৰু, মহ, হাঁহ আদিৰ মাংসৰ উপৰিও আহোমসকলে ভেকুলীৰ মাংস, মুগালেটা, শুকুতী মাছ আৰু আমৰলি টোপ খোৱা দেখা যায়। তেওঁলোকৰ মুখ্য আহাৰ ভাত। আহোমসকলে কলৰ বাকলিৰ পৰা প্ৰস্তুত কৰা খাৰ ব্যৱহাৰ কৰে আৰু বহু ঔষধি গুণযুক্ত শাক-পাচলি আৰু বেত-গাঁজ খায়। আহোমসকলৰ খাদ্যাভাষে অইন টাইসকলৰ লগত সাদৃশ্য প্ৰদৰ্শন কৰে। তেওঁলোকৰে খাদ্যাভাষত- থেও-দাম (মাটি মাহ), খাও-মুন (ভাত আৰু দালচেনি), সান্দহ গুৰী, চেও-খাও (ভাপত দিয়া ভাত), খাও-মাই (চুঙা-চাউল), তিলেৰে প্ৰস্তুত কৰা তিল পিঠা, খাও-ত্য়েক (আখৈ)। নুতলোৱাকৈ কোমল চাউলৰ প্ৰস্তুতকৰণ বা তৰা পাতত বান্ধি বনোৱা খাও-মাই (চুঙা চাউল)। আহোমসকলে কম মছলাযুক্ত খাদ্য আৰু মাছ, বেঙেনা, বিলাহী আদি পুৰি বা তৰা পাতত দি খাই বেছি ভাল পায়।\nপানীয় : পৰম্পৰাগত পানীয় চাউল ভীমকল বা কঠালৰ পৰা প্ৰস্তুত কৰা লাও নামৰ পানীয়বিধ। ইয়াৰে পানী দিয়া বিধক নাম-লাও আৰু পানী নিদিয়া বিধক লৌক-লাও বোলা হয়। ইয়াৰ উপৰি আহোমসকলে পৰম্পৰাগত এবিধ চাহ ব্যৱহাৰ কৰে যাক নাম নিঙ বুলি কোৱা হয়। এই পৰম্পৰা চীনৰ পৰাই আহোমসকলে লৈ আনিছিল।\nপ্ৰধান প্ৰবন্ধ: আহোম বিবাহ পৰম্পৰা\nআহোমসকলে নিজস্ব প্ৰথাৰে সম্পাদিত কৰা বিবাহ পদ্ধতিক “চ-ক্লং” বুলি জনা যায়। চ-ক্লং আহোমসকলৰ বিবাহ পদ্ধতি। ই টাই ভাষাৰ শব্দ (চ অৰ্থাৎ যোৰা লগুৱা আৰু ক্লং অৰ্থাৎ পূজা)। ৰাতি বিবাহৰ শুভ লগ্নত মৰুলৰ সন্মুখত সোণ, ৰূপ, পিতল বা কাঠৰ গছাত ১০১ গছ বান-ফাইং চোমচাও প্ৰমুখ্যে ১০১জনা ফুৰাৰ উদ্দেশ্যি প্ৰজ্জ্বলিত কৰা হয়। “চ-ক্লং” বিবাহ পদ্ধতি পোন প্ৰথমে আহোমৰ ফুৰা লেংদনে অক-কাই মহুং ফুৰা ৰজাৰ জ্যেষ্ঠা কন্যা নাং হুন ফাক বিয়া কৰোঁতেই আৰম্ভ হ'ল আৰু তাৰ পিছৰ পৰাই অ-টাই মানুহৰ মাজত প্ৰচলিত হৈ আহিছে। টাই আহোমৰ লাই-লিত নাং হুন ফা নামৰ পুথিখনিত ইয়াৰ বিষয়ে লিখা আছে। লংদনে অক-কাই মহুঙৰ কন্যাক বিয়া কৰাম বুলি সুন্দৰ ৰঙা ফুলাম গামোছাৰে “চকলি ভাৰ” বা “সোধনি ভাৰ” আগবঢ়ায়। কোনো কোনো ঠাইত চকলঙৰ দিনা ম-লুঙক ভোজ-ভাত খুৱাই দৰা-কইনাই ম-লুঙক খ্ৰুপতাং কৰে। মুঠ ২০টা নিয়মেৰে আহোম বিবাহ পদ্ধতি সম্পন্ন হয়। তাৰে কিছু হ'ল:\n১. জু-ৰণ (আহোম ভাষাত জু অৰ্থাৎ জীয়াই থকা, ৰণ অৰ্থাৎ চিৰ জীৱনলৈ)\n৩. আপ-তাং (আপ অৰ্থাৎ গা ধুওৱা, তাং অৰ্থাৎ পৱিত্ৰ)\n৪.চাও-বান (বান বা সূৰ্যক আৰাধনা)\nভাষা আৰু সাহিত্য[সম্পাদনা কৰক]\nপ্ৰধান প্ৰবন্ধ: আহোম ভাষা\nটাই আহোম ভাষা হ'ল এটা টাই-ক্ৰাদাঈ পৰিয়ালৰ ভাষা, ই টাই ভাষাবোৰৰ দক্ষিণতম ভাষা। এই ভাষাটোৰ পুনৰ্ব্যৱহাৰ উজনি অসমৰ টাই-আহোম গৱেষকৰ তত্ত্বাৱধানত আৰম্ভ হৈছে। বিভিন্ন প্ৰতিষ্ঠান যেনে- Institute of Tai Studies and Research P. K. Buragohain Institute for Tai and South East Asian Studies, Guwahati, Central Tai Academy, পাটসাকো আদি গঢ় লৈ উঠিছে। আনাগত সময়ত এনেধৰণৰ আৰু প্ৰতিষ্ঠান গঢ় লৈ উঠাৰ সম্ভাৱনা গঢ়ি উঠিছে। হাবুঙত টাই বিশ্ববিদ্যালয় নিৰ্মাণ কৰা হৈছে যি ন-শিকাৰুসকলক সহায় কৰিছে।\nআহোমসকলৰ নিজৰ লিখা পদ্ধতি আছে যি টাই-ক্ৰাদাই লিপি পৰিয়ালৰ অন্তৰ্গত লিপি যাক আহোম লিপি বোলা হয়। আহোম লিপি টাই-নোৱা সকলৰ পৰা ক্ৰমবিকাশ হোৱা যি দেখিবলৈও একে আছিল চীনৰ চৰকাৰে যাক বৰ্তমান উন্নীতকৰণ কৰিছে। আহোমসকলে নিজা ইতিহাস লিপিবদ্ধ কৰিছিল যাক বুৰঞ্জী বুলি কোৱা হয়। অহোমসকলৰ পূৰ্বে বুৰঞ্জী লিখা প্ৰথা অসমত নাছিল। তেওঁলোকৰ বিভিন্নপ্ৰকাৰৰ ইতিহাস, সমাজ, জ্জ্ জ্যোতিষ, আৰু পূজা-পাতল কৰা পুথি আছে। বিশেষকৈ ম'-লুঙ শ্ৰেণী ম'হুং,ম'প্লং,ম'চামে এই পুথি সমূহ অধিক ব্যৱহাৰ কৰিছিল।\nবছৰ গনণা[সম্পাদনা কৰক]\nআহোমসকলৰ নিজা লুনাৰ কেলেণ্ডাৰ আছে যাক লাক-নি-তাও-চি-ঙাবুলি জনা যায়, যি বছৰ গণনাৰ এক প্ৰাচীন নিয়ম। এই প্ৰথা মধ্য টাই ৰাজ্য (চৌং-কৌ) ত প্ৰচলন হৈছিল আৰু ইয়াক আজিও দক্ষিণ পূব এছিয়াৰ টাইসকলে আৰু চীনা সকলে ব্যৱহাৰ কৰে। এই সকলোবোৰ দিন,মাহ আৰু বছৰ গনণা কৰা পুঠিত লিখা হৈছিল।\nআদি বসতি[সম্পাদনা কৰক]\nটাই আহোমসকলৰ প্ৰথম প্ৰজন্ম মৌঙ ফি (𑜉𑜢𑜤𑜂𑜫 𑜇𑜣) আৰু মৌঙ ৰি (𑜉𑜢𑜤𑜂𑜫 𑜍𑜣) ৰ পৰা মৌঙ মাও (𑜉𑜢𑜤𑜂𑜫 𑜉𑜰𑜫) ৰ দিশলৈ প্ৰব্ৰজন কৰিছিল (বৰ্তমান এই ঠাইকেইখন চীনদেশৰ চিপ-চং-পান্না(𑜏𑜢𑜆𑜫 𑜏𑜨𑜂𑜫 𑜈𑜃𑜫 𑜃𑜡) (বা Xishuangbanna), দেহংদাই স্বায়ত্তশাসিত প্ৰান্তত পৰে)। ৰাজনৈতিক উচ্চাকাংক্ষাই চুকাফা নামৰ এজন টাই কোঁৱৰক পশ্চিমৰ ফালে আগুৱাই আহি এখন নতুন দেশৰ শাসনকৰ্তা হ'বলৈ অনুপ্ৰাণিত কৰিছিল। ১২২৮ খ্ৰীষ্টাব্দত তেওঁ প্ৰায় ৯০০০ অনুগামীৰ সৈতে ব্ৰহ্মপুত্ৰ উপত্যকাত প্ৰৱেশ কৰে। তেওঁলোকে লগত শালি খেতি আৰু বুৰঞ্জী লিখাৰ পৰম্পৰাও লৈ আহিছিল। তেওঁলোকে নিগাজীকৈ ব্ৰহ্মপুত্ৰৰ দক্ষিণ আৰু দিখৌ নৈৰ পূব অংশত বসবাস কৰিব লয়। বৰ্তমান এই ঠাইসমূহত যথেষ্ট আহোম দেখিব পোৱা যায়।\nঅসমৰ আন্তঃগাঁথনি[সম্পাদনা কৰক]\nচাওলুংজনাই সমগ্ৰ অসমৰ বিভিন্ন ঠাই ঘূৰি উচিত ঠাইৰ সন্ধান আৰম্ভ কৰে। তেওঁলোকে বৰাহী আৰু মৰাণসকলৰ সৈতে মিলি সম্পৰ্ক গঢ়াই তোলে। ইয়াৰে তিব্বত-বৰ্মী বৰাহী আহোমৰ হৈতে বৈবাহিক সম্পৰ্ক গঢ়ে, মৰাণসকলে নিজৰ স্বকীয়তা বজাই ৰাখে। চুকাফাই ১২৫৩ চনত চে-ৰাই-দয় নামৰ এখন চহৰ নিৰ্মাণ কৰি নিজৰ ৰাজধানীৰূপে মৰ্য্যদা দিয়ে যাক বৰ্তমান চৰাইদেও বুলিও কোৱা হয়।\nপুনৰ উদ্ধাৰ[সম্পাদনা কৰক]\n১৮৯৩ চনত সদৌ অসম আহোম সভা গঢ়ি উঠে যি অইন ঠাইৰ টাইসকলৰ সৈতে যোগাযোগ আৰম্ভ কৰে।\nবান-মৌং (𑜈𑜃𑜫 𑜉𑜢𑜤𑜂𑜫)[সম্পাদনা কৰক]\nপ্ৰধান প্ৰবন্ধ: মৌঙ\nটাই আহোমৰ প্ৰাচীন সমাজিক প্ৰথা হ'ল বান-মৌং (𑜈𑜃𑜫 𑜉𑜢𑜤𑜂𑜫)। এখন নদীৰ পাৰত কেইবাঘৰ মানুহ লগ খাই এখন বান (𑜈𑜃𑜫,গাঁও) সৃষ্টি হৈছিল। কেইবাখনো বান লগ হৈ মৌং সৃষ্টি হৈছিল। অইন টাইসকলৰ মাজতো এই প্ৰথা দেখিব পোৱা যায়। বান-মৌং(𑜈𑜃𑜫 𑜉𑜢𑜤𑜂𑜫) কৃষি ভিক্তিক আৰু এখন নদীক কেন্দ্ৰ কৰি গঢ়ি উঠিছিল। থাই,শান(𑜏𑜃𑜫) আৰু অইন টাই ভাষাত ইয়াক বান-মৌং(𑜈𑜃𑜫 𑜉𑜢𑜤𑜂𑜫) বুলিয়ে কোৱা হয়।\nআহোমসকলৰ ফৈদ সামাজিক প্ৰথাৰ এক উৎকৃষ্ট উদাহৰণ। তেওঁলোকে প্ৰথমে নিজকে ৭ ভাগ কৰি সাতঘৰীয়া আহোম ফৈদ গঠন কৰে। চ্য়ু (বাঘ) ফৈদত স্ৱয়ম চাওলুংজনা আছে, য'ত অইন চাও-ফা সকলো অন্তৰ্ভুক্ত। দুজন প্ৰধানমন্ত্ৰী চাও-ফ্ৰুং-মৌং (বুঢ়াগোহাঞি) আৰু চাও থাও মৌং (বৰগোহাঞি) ফৈদ। তিনি পুৰোহিত ফৈদ ম'হুং,ম'প্লং,ম'চাম। আৰু চিৰিং ফৈদ, মুঠ সাতটা ফৈদ গঠন হৈছিল। পিছলৈ এই ফৈদসমূহত সন্দিকৈ যুগ হয়। পিছলৈ চাও-ফা সকলৰ ফৈদ চাৰিঙীয়া, দিহিঙীয়া, টিপমীয়া, শামুগুৰিয়া, তুংক্খুঙীয়া, পৰ্বতীয়া, নামৰূপীয়ালৈ বিভক্ত হয়। থিক সেইদৰে,চাও-ফ্ৰুং-মৌং ফৈদ আঠটা, চাও থাও মৌং ষোল্লটা,ম'-চাম বাৰটা, ম'-হুং সাতটা লগতে ম'-প্লং আৰু চি-ৰিং আঠটাকৈ ফৈদত ভাগ হয়। বাকী আহোমসকল কৰ্মসূত্ৰে চাওদাং, ঘৰফলিয়া, লিকচৌ আদিলৈ ভ‍াগ হয়। জয়ধ্বজ সিংহৰ দিনত হিন্দু ধৰ্মৰ প্ৰভাবত পৰি বাইলুং, দেওধাই আৰু মোহন ফৈদক গুচাই পুনৰ নতুনকৈ "সাতঘৰীয়া আহোম" গঠন কৰা হৈছিল য'ত চেতিয়া, লাহন, দুৱৰা, লুখুৰাখন, পাতৰ, ইত্যাদি ফৈদ সমূহক প্ৰথম বাৰৰ বাবে অন্তৰ্ভুক্ত কৰা হৈছিল।\nআহোম মানুহে পূৰ্বপুৰুষক উৎসৰ্গা কৰাৰ বাহিৰেও আন এটা অদৃশ্য মহান প্ৰাকৃতিক শক্তিক বিশ্বাস কৰে। তাই আহোমৰ পণ্ডিতৰ ( ম' বা মলুঙ্ ) তিনি ফৈদ লোক হল ম-হুং,ম-প্লং,চাংবুন।\nপ্ৰধান প্ৰবন্ধ: আহোম ধৰ্ম\nআহোম ধৰ্ম[সম্পাদনা কৰক]\nআহোম ধৰ্ম হল এটা পৰম্পৰাগত টাইধৰ্ম, ইয়াত মূলতঃ পূৰ্বপুৰুষ উপাসনা (ফি-দাম) কৰা হয় লগতে ইয়াত বৌদ্ধ আৰু তাও ধৰ্মৰো প্ৰভাব আছে। টাই-আহোমৰ পৰম্পৰাগত বিশ্বাস মতে আহোমসকলে এজন পূৰ্বপুৰুষ দেৱতাক ফা-তু-চিং (ফা:স্বৰ্গ, তু:এজন,চিং:উচ্চ; এজন সৰ্বোত্তম পূৰ্বপুৰুষ; ফা লাই বেত বুলিও কোৱা হয় ) যাৰ দ্বাৰা সমগ্ৰ পৃথিৱী সৃষ্টি হৈছে। তেও অইন দেৱতা; খুন-থেও-খামৰ লগতে চাৰিটা সোণৰ কণী পাৰিছিল বুলি জনবিশ্বাস আছে। চতুৰ্থ জনে অৰ্থাৎ ড্ৰেগন ৰূপী ঙি-ঙাও খামে পৃথিৱীখন সজাই তোলাত সহায় কৰিছিল বুলি বিশ্বাস কৰা হয়। ঙি-ঙাও-খাম বা ড্ৰেগণৰ চিত্ৰ অংকিত চোলা আহোম চাও-ফা সকলে পিন্ধিছিল। লেংদনক মৌং-ফিৰ (বৰ্তমান চীনাৰ টিয়েন) ৰজা হৈছিল আৰু তেওৰ নাতি খুনলৌং আৰু খুনলাইক এখন ঠাই মৌংৰি-মৌংৰামলৈ (বৰ্তমান চীনৰ Xishunagbanna) শাসন কৰিবলৈ পঠিয়াই। এওলোকৰে বংশধৰ আহোম ৰজা সকল। খুনলুং আৰু খুনলাইয়ে চুমফা (সম্পূৰ্ণ নাম:চুমফাৰৌংছেংমৌং; অসমীয়া : চুমদেও ) ক লৈ আনিছিল আৰু বংশানুক্ৰমে চাওলুং চুকাফাই পাই তেওক তেওৰ য়ে-নাইয়েকে দি পথাইছিল। এই সম্পদবিধ আহোমৰ বিশেষ দেওঘৰ যাৰ নাম হ'-ফি তাত ৰখা হয় আৰু আহোমৰজাৰ ৰাজ-অভিষেক খেওন-ৰৌণ-মাই-ক্ৱ' অনুষ্ঠানত অৰ্চনা কৰা হয়।\nধৰ্মীয় পৰম্পৰা[সম্পাদনা কৰক]\nউম-ফা: এই অনুষ্ঠান ভাগ পূৰ্বপুৰুষ শাসক দেৱতা লেং-দনক স্মৰণ কৰি অতি ভব্য আৰু উলহ মালহেৰে পালন কৰা হয়। ইয়াত লেংদনৰ প্ৰিয় খাদ্য মাংসও দিয়া হয় আৰু গৰু আদি কৰি বিভিন্ন জীৱ জন্তু প্য়াত-চি কৰি উৎসৰ্গা কৰা হয়। এই অনুষ্ঠানটো ৫ বছৰৰ মূৰত এবাৰ উদযাপন কৰা হয় আৰু ইয়াক আহোম শাসনৰ অন্ত হোৱাৰ পিছতো পালন কৰি অহা হৈছে।\nচাই-ফা: এই অনুষ্ঠানত সকলো প্ৰজাইয়ো যোগদান কৰিছিল।\nয়ে-চেং-ফা: বিদ্যা আৰু কলাৰ প্ৰতীক পূৰ্বপুৰুষ দেৱী য়ে-চেং-ফাৰ স্মৃতিত এই পৰম্পৰা পালন কৰা হয়।\nফুৰা-লুং বা ফ্ৰা-লুং(𑜇𑜥 𑜍𑜡 𑜎𑜤𑜂𑜫): এই অনুষ্ঠানত ফুৰা-তেৰা বা ফুৰা-লুংক স্মৰণ কৰা হয়। ইয়াত টাই সকলৰ জনজাতীয় ধৰ্ম আৰু বৌদ্ধ সংস্কৃতিৰ প্ৰভাৱ আছে। আহোমৰ ম'-লৌং সকলে এই অনুষ্ঠানত আই-চিং-লাও (টাই-আহোমৰ প্ৰাৰ্থনা) গায়। এই অনুষ্ঠানত কোনো জীৱ উৎসৰ্গা কৰা নহয়।\nৰিক-খ্ৱন : এই অনুষ্ঠান ভাগি কোনো যুদ্ধৰ সময়ত উচ্চ শক্তিক স্মৰণ কৰি পালন কৰা হয়। আহোম ভাষাত ৰিক শব্দৰ অৰ্থ মতা / আহ্ৱান কৰা খ্ৱনৰ অৰ্থ দীৰ্ঘায়ু। এই অনুষ্ঠানত জল দেৱতা খাও-খামক স্মৰণ কৰা হয়।\nপ্ৰধান প্ৰবন্ধ: মে-ডাম-মে-ফী\nমে-দাম-মে-ফি : এই অনুষ্ঠানটো পূৰ্বপুৰুষক স্মৰণ কৰি প্ৰতি বছৰে ৩১ জানুৱাৰী তাৰিখে পালন কৰা হয়। আহোম দম্পতীয়ে চেং-কা-ফাক (খুন-থেও-খামৰ পুত্ৰ) পাকঘৰৰ দক্ষিণ খুটাত স্মৰণ কৰা হয়।\nবানফি-ফুৰালুংৰ পূৰ্বপুৰুষ উপাসনা[সম্পাদনা কৰক]\nটাই-আহোমসকলে নিজৰ প'-লিন প'-থাও সকলক স্মৰণ কৰে। তেওঁলোকে বিশ্বাস কৰে যে পূৰ্বপুৰুষক পূজা নকৰিলে ঘৰখনত অপায় অমঙ্গল হয় আৰু পূৰ্বপুৰুষক পূজা কৰিলে তেওঁলোকে ঘৰখন বিপদ আপদৰ পৰা বচাই ৰাখে। টাই-আহোমসকলে নিজৰ উৎসৱ পাৰ্বন বিবাহ আদিত প'-লিন প'-থাও সকলক স্মৰণ কৰে। এজন ব্যক্তি মৰাৰ পিছত ফি-দাম হৈ যায় বুলি বিশ্বাস কৰা হয়। তেওঁলোকক পবিত্ৰ বুলি গ গণ্য কৰি স্মৰণ কৰা হয় অইন সমাজৰ দৰে ভুত বা মৃত অপশক্তি বুলি ধৰা নহয়। টাই-আহোম সকলে বতৰৰ ফল,শাক-পাচলি আদি ফি-দামক তৰ্পন কৰে। বিশেষকৈ তিনি পুৰোহিত ফৈদ ম'হুং, ম'প্লং, ম'চাম সকলে অধিক স্পষ্ট ভাবে ফি-দাম কৰে। দাম সকলক বিভিন্ন ভাগত ভগোৱা হয় সেয়া হল- ঘাই দাম, চি-ৰৌণ-দাম,ন'-দাম আৰু জকৰুৱা দাম।\nঘাই দাম: 'ঘাই' মানে মূল আৰু দাম মানে মৃতক, ঘাই দাম মানে ঘৰৰ জ্যেষ্ঠ মৃত বুঢ়া দম্পতী।\nছি-ৰৌণ-দাম: চি মানে চাৰি, ৰৌণ মানে ঘৰ। ছি-ৰৌণ-দাম মানে ঘৰখনৰ দম্পতীৰ চাৰি পৃতি পুৰুষ।\nজকৰোৱা দাম: জকৰোৱা শব্দটোৰ অৰ্থ হল যি কোনো সন্তান নিদিয়াকৈ মৰিল বা সৰুতে ঢুকাল বা কোনো মানসিক বা শাৰীৰিক ব্যাঘাত জন্মি মৰিল।\nন'-দাম: ন' মানে নতুন, ঘৰৰ গৃহস্থৰ কোনো সম্পৰ্কীয় কোনো লোকৰ মৃত্যু হলে তেওক ন দাম বোলা হয়।\nজকৰোৱা দামক বাদ দি বাকী সকলো দামক মিলাই গৃহদাম বোলে আৰু এওলোকক বছৰেকত এবাৰ স্মৰণ কৰা হয়।\nবৌদ্ধ প্ৰভাৱ[সম্পাদনা কৰক]\nআহোমসকলৰ বৌদ্ধ সংস্কৃতি ফ্ৰা-ত্ৰা-আলং ৰ ভিক্তিত। ইয়াৰ মূল য়ুন্নান বা ব্ৰহ্মদেশ। অইন উত্তৰ পূবৰ টাই সকলে ইয়াক ফ্ৰা-ত্ৰা-সংঘ বুলিও কয়। ফুৰালুং নামৰ পৰম্পৰা ইয়াৰ সৈতে জড়িত। ইয়াৰ সৈতে জড়িত পুথি এখন হল মিং-মাং-ফ্ৰা-লৌং যি শান্তি আৰু সভ্য় হোৱাৰ কথা শিকায়।\nমৃতকৰ সৎকাৰ[সম্পাদনা কৰক]\nআহোমসকলৰ মাজত থকা পৰম্পৰা অনুসৰি তেওঁলোকে মৃতদেহ নজ্বলাই বৰং একপ্ৰকাৰৰ বিশেষ বাকচত ভৰাই মৈ-দাম দিয়ে।\n↑ Kakati,Banikanta,Assamese, Its Formation and Development: A Scientific Treatise on the History and Philology of the Assamese Language, BeingaThesis Approved for the Ph.D. Degree of the Calcutta University in 1935, 1995, LBS Publication,https://books.google.co.in/books?id=OTSrmQEACAAJ&dq,https://archive.org/details/AssameseitsFormationAndDevelopment/page/n3}}\n↑ 2.0 2.1 2.2 2.3 2.4 2.5 (Phukan 2017:II)\n↑ (Gogoi 2011)\n↑ 5.0 5.1 তাই আহোমৰ বিবাহ পদ্ধতি আৰু চকলঙ...নাঙ দীপালী গগৈ\n↑ অসমীয়া সংস্কৃতিৰ কণিকা – সম্পাদনা- ড॰ পৰমানন্দ ৰাজবংশী, ড॰ নাৰায়ন দাস (পৃষ্ঠা- ১১৭)\n↑ Dipima Buragohain. Issues of Language Contact and Shift in Tai Ahom\n↑ "Ahom". Ethnologue. https://www.ethnologue.com/language/aho.\n↑ pp.271-278 in ABOURANJIK\n↑ Phukan, J.N.2006 pp.1\n↑ (Gogoi 2011:V)\n↑ Gait, Edward. A History of Assam. Thacker, Spink and Co. Calcutta, 1906. pg 96\n↑ (Terwiel 1996:276)\n↑ (Morey 2014:51-52)\n↑ (Terweil 1996:278)\n↑ (Gogoi 1995:30)\n↑ (Gogoi 1976:15)\n↑ (Gogoi 1976:1)\n↑ (Gogoi 1976:16)\n↑ (Gogoi 1976:16–17)\n↑ (Gogoi 1976:17)\n↑ Proceedings of North East India History Association page 128,129 and 130\nউৎস প্ৰসংগ[সম্পাদনা কৰক]\nগগৈ, শ্ৰুতস্বীনী (২০১১) (ইংৰাজী ভাষাত). টাই আহোম ৰিলিজীয়ন এ ফিলচফীকেল ষ্টাডি (PhD). http://shodhganga.inflibnet.ac.in/handle/10603/116167। আহৰণ কৰা হৈছে: জানুৱাৰী ৩১, ২০১৯.\nBaruah, S. L. (1977). "Ahom Policy Towards the Neighbouring Hill Tribes". Proceedings of the Indian History Congress খণ্ড 38: 249–256.\nGogoi, Nitul Kumar (1995). Acculturation in the Brahmaputra Valley: the Ahom Case (PhD). http://shodhganga.inflibnet.ac.in/handle/10603/66134। আহৰণ কৰা হৈছে: December 29, 2018.\nGogoi, Padmeshwar (1976), Tai Ahom Religion and Customs, Publication Board, Gauhati, Assam, https://ia801900.us.archive.org/30/items/in.ernet.dli.2015.99476/2015.99476.Tai-ahom-Religion-And-Customs.pdf\nMorey, Stephen (2014), "Ahom and Tangsa: Case studies of language maintenance and loss in North East India", in Cardoso, Hugo C., Language Endangerment and Preservation in South Asia, প্ৰকাশক Honolulu: University of Hawai'i Press, pp. 46–77\nPhukan, J N (1991). "Relations of the Ahom Kings of Assam with Those of Mong Mao (in Yunnan, China) and of Mong Kwang (Mogaung in Myanmar)". Proceedings of the Indian History Congress খণ্ড 52: 888–893.\nTerwiel, B.J. (1996). "Recreating the Past: Revivalism in Northeastern India.". Bijdragen Tot de Taal-, Land- en Volkenkunde খণ্ড 152 (2): 275–92. doi:10.1163/22134379-90003014.\nSaikia, Yasmin (2004). Fragmented Memories. Duke University. ISBN 978-0-8223-3373-9. https://books.google.com/books?id=p9PkFF3uq_8C.\nLambert, Eric T.D. (1952). "A short account of the Ahom people". Journal of the Siam Society (Siam Society) খণ্ড JSS Vol.40.1 (digital): image. http://www.siamese-heritage.org/jsspdf/1951/JSS_040_1c_Lambert_ShortAccountOfAhomPeople.pdf। আহৰণ কৰা হৈছে: November 10, 2013.\nTerwiel, Barend Jan (1983). "Ahom and the Study of Early Thai Society". Journal of the Siam Society (Siam Society) খণ্ড JSS Vol. 71.0 (digital): image. http://www.siamese-heritage.org/jsspdf/1981/JSS_071_0g_Terwiel_AhomAndStudyOfEarlyTaiSociety.pdf। আহৰণ কৰা হৈছে: November 10, 2013.\n"https://as.wikipedia.org/w/index.php?title=আহোম_জনগোষ্ঠী&oldid=322148"ৰ পৰা অনা হৈছে\nএই পৃষ্ঠাখন 24 মে' 2022 তাৰিখে ২২:৫৫ বজাত অন্তিম সংশোধন কৰা হৈছিল।


Fact Check: 'চপাক'ত নাদিম খানক ৰাজেশ নাম দিয়াতো সত্যনে? | News Next One\nগুৱাহাটীঃ সমগ্ৰ দেশতে কাইলৈ মুক্তি পাব দীপিকা পাডুকন অভিনীত ‘চপাক’৷ দুদিন আগলৈকে ছবিখনক লৈ চলা চৰ্চা আছিল ইতিবাচক৷ কিন্তু যোৱা মঙলবাৰে অভিনেত্ৰী দীপিকাই জৱাহৰলাল নেহৰু বিশ্ববিদ্যালয়(JNU)ত ৫ জানুৱাৰীত সংঘটিত আক্ৰমণৰ বিৰুদ্ধে ছাত্ৰ-ছাত্ৰীসকলে আয়োজন কৰা প্ৰতিবাদী কাৰ্যসূচীত ভাগ লোৱাৰ পিছতে সলনি হৈ পৰে পৰিৱেশ৷\nজে এন ইউৰ প্ৰতিবাদী কাৰ্যসূচীত উপস্থিত হৈ অভিনেত্ৰীগৰাকী ঘৰলৈ ওভতাৰ কিছু সময় পিছতে ছ’চিয়েল মিডিয়াত ‘চপাক’ ছবিখনক লৈ আৰম্ভ হয় বিতৰ্কৰ সূত্ৰপাত৷ মূলত উগ্ৰ হিন্দুত্ববাদৰ একাংশ সমৰ্থকে কৰা দাবীক লৈ বিতৰ্কত সোমাই পৰে এচিড আক্ৰমণৰ ভূক্তভোগী লক্ষ্মী আগৰৱালৰ জীৱনক ভিত্তি হিচাপে লৈ নিৰ্মাণ কৰা ছবিখন৷\n♦ কি দাবী কৰিছে দীপিকা বিৰোধীসকলে?\n২০০৫ চনত নতুন দিল্লীৰ টোঘলক ৰোডত এচিড আক্ৰমণৰ সন্মুখীন হৈছিল লক্ষ্মী আগৰৱাল নামৰ ১৫ বছৰীয়া এগৰাকী কিশোৰী৷ প্ৰেমৰ প্ৰস্তাৱ প্ৰত্যখ্যান কৰা বাবেই লক্ষ্মীলৈ লক্ষ্য কৰি এচিড নিক্ষেপ কৰিছিল নাদিম খান নামৰ এজন ৩২ বৰ্ষীয় যুৱকে৷ কেবাদিনো চিকিৎসালয়ত থকাৰ অন্তত সুস্থ হৈ সাহসিকতাৰে জীৱন যুঁজত নামি পৰে সাহসী লক্ষ্মী৷ বৰ্তমান দেশৰ সফল আৰু প্ৰভাৱশালী মহিলাসকলৰ অন্যতম লক্ষ্মী৷\nলক্ষ্মীৰ সাহসিকতাৰ এই কাহিনীক লৈয়ে নিৰ্মিত হৈছে ‘চপাক’৷ জে এন ইউৰ প্ৰতিবাদলৈ সমৰ্থন জনোৱাৰ পিছতে দীপিকা পাডুকন বিৰোধী হৈ পৰা সকলে দাবী কৰিছে যে চিনেমাখনত এচিড আক্ৰমণ সংঘটিত কৰা জনৰ ধৰ্ম সলনি কৰি দিয়া হৈছে৷ তেওঁলোকৰ দাবী মতে বাস্তৱত আক্ৰমণকাৰীজন মুছলমান হোৱা সত্বেও চিনেমাখনত পৰিচালকে আক্ৰমণকাৰীজনৰ চৰিত্ৰটো হিন্দুলৈ সলনি কৰি ‘ৰাজেশ’ দিয়া হৈছে৷\nফেচবুক, টুইটাৰত এবিভিপি তথা শাসকীয় দল বিজেপিৰ অধিকাংশ সমৰ্থকে ‘চাপাক’ চিনেমাখনে এচিড আক্ৰমণকাৰীজনৰ চৰিত্ৰটোৰ ধৰ্ম মুছলমানৰ পৰা হিন্দুলৈ পৰিৱৰ্তনৰে হিন্দুসকলৰ ধৰ্মীয় অনুভূতিত আঘাত হনাৰ অভিযোগ তুলি বৰ্জন কৰিবলৈ আহ্বান জনোৱা দেখা গৈছে৷\nঅসমতো বিজেপিৰ একাংশ সমৰ্থকে অসমীয়া ভাষাতে উক্ত পোষ্ট কৰা দেখা গৈছে৷ সুমন্ত কে দত্ত নামৰ এজন ফেচবুক ইউজাৰে এই সন্দৰ্ভত এটি পোষ্ট কৰি লিখিছে, ‘অপৰাধীটোৰ নাম আছিল "নইম খান" যিটোৱে "লক্ষ্মী আগৰৱাল" নামৰ ছোৱালীজনীৰ ওপৰত এচিডেৰে আক্ৰমণ কৰিছিল। এতিয়া চাপাক নে লাপাক বুলি বলিউডৰ "আৰবান নক্সাল" কেইজনীমানে লক্ষ্মী আগৰৱালৰ real storyৰ ওপৰত এখন চিনেমা বনাইছে আৰু "নইম খানৰ" নামটো সলনি কৰি "ৰাজেশ শৰ্মা" ৰাখিছে যিটো উদ্দেশ্যপ্ৰণোদিত আৰু অসহ্যকৰ।’\nএনেদৰে ছবিখনত বাস্তৱৰ ঘটনাৰ আক্ৰমণকাৰীজন অৰ্থাৎ ছবিখনৰ খলনায়কজনৰ ধৰ্ম ইছলামৰ পৰা হিন্দুলৈ সলনি কৰা কাৰ্যক নিন্দা কৰা হৈছে আৰু হিন্দু বিৰোধী ছবিখন প্ৰকৃত ভাৰতীয়সকলক চোৱাৰ পৰা বিৰত থাকিবলৈ আহ্বান জনোৱা হৈছে৷\n♦ প্ৰকৃত সত্য কি?\n‘চাপাক’ ছবিখনকলৈ এনেদৰে বিতৰ্কৰ সূত্ৰপাত হোৱাৰ পিছতে ৰাষ্ট্ৰীয় সংবাদ মাধ্যমসমূহে ফেক্টচেক আৰম্ভ কৰে৷ হিন্দুস্তান টাইমছ, দ্য হিন্দু, ইণ্ডিয়া টুডে, ইণ্ডিয়ান এক্সপ্ৰেছ, দ্য নিউজ মিনিট, লালনটপকে আদি কৰি অধিকাংশ সংবাদ প্ৰতিষ্ঠানে চিনেমাখনৰ পৰিচালক-প্ৰযোজকৰ সৈতে এই বিষয়ে যোগাযোগ কৰে আৰু পোহৰলৈ আনে প্ৰকৃত সত্য৷\nপ্ৰকৃত সত্য এয়ে যে একাংশ লোকে দাবী কৰাৰ দৰেকৈ ‘চপাক’ চিনেমাত এচিড আক্ৰমণকাৰীৰ চৰিত্ৰটোৰ ধৰ্ম সলনি কৰা হোৱা নাই৷ বাস্তৱৰ ঘটনাত আক্ৰমণকাৰীজনৰ ধৰ্ম যি আছিল ছবিখনতো উক্ত চৰিত্ৰটোৰ একেটাই ধৰ্ম অৰ্থাৎ ইছলামেই ৰখা হৈছে৷ বাস্তৱৰ ‘নাদিম’ক চিনেমাখনত ধৰ্ম সলনি কৰি ‘ৰাজেশ’ কৰা হোৱা নাই৷\nঅৱশ্যে এয়া সত্য যে চিনেমাখনত ‘ৰাজেশ’ নামৰ এটা চৰিত্ৰ আছে৷ কিন্তু এই ‘ৰাজেশ’ চৰিত্ৰটো এচিড আক্ৰমণকাৰীজনৰ নহয়৷ চিনেমাখনত এচিড আক্ৰমণকাৰী চৰিত্ৰটোৰ নাম ৰখা হৈছে ‘বছিৰ খান’ ওৰফে ‘বাবু’৷ আনহাতে নায়িকা লক্ষ্মী অগ্ৰৱালৰ চৰিত্ৰটোৰ নামাকৰণ কৰা হৈছে ‘মালতী অগ্ৰৱাল’ হিচাপে৷ ‘ৰাজেশ’ চৰিত্ৰটো হৈছে চিনেমাখনত ‘মালতী’ৰ বয়ফ্ৰেইণ্ডহে, এচিড আক্ৰমণকাৰী নহয়৷\nঅৰ্থাৎ এয়া স্পষ্ট যে একাংশ লোকে দাবী কৰাৰ দৰেকৈ দীপিকা অভিনীত ‘চাপাক’ত এচিড আক্ৰমণকাৰীজনৰ নাম মুছলমানৰ পৰা হিন্দুলৈ সলনি কৰা হোৱা নাই৷ এইসকল লোকৰ দাবী হৈছে সম্পূৰ্ণৰূপে ফেকনিউজ বা উৰাবাতৰি৷


ৰামলাল ৰিক্সাৱালা - জোনাক\nHome প্ৰবন্ধ ৰামলাল ৰিক্সাৱালা\nৰামলালে অৱশেষত সিদ্ধান্ত ললে, সি আৰু ৰিক্সা নচলায়।তাৰএকমাত্ৰ উপাৰ্জনৰ সম্বল এই ৰিস্কাখন বিক্ৰি কৰি দিব সি| মনটো কৰবাত যেন খুন্দা মাৰি ধৰিলে ...বৰ কষ্ট হৈছে তাৰ ,যেন বুকুৰ অংশ এটাহে বিক্ৰী কৰিব ওলাইছে।নহবইবা কিয়? জীৱনত পৈতৃক সম্পত্তি হিছাপে পোৱা এই ৰিক্সাখনৰ উপাৰ্জনেৰেইটো তাৰ সৰু পৰিয়ালটো পোহপাল দি আহিছে , জীৱনৰ ৬৫ টা বসন্ত এই ৰিক্সাখনৰ লগতে পাৰ কৰিছে বহু কঠিন বাট| মনত পৰিছে তাৰ এৰি অহা অতীতৰ সেই সোণালী দিনবোৰৰ কথা.........\nৰামলালৰ ঘৰ আছিল বিহাৰৰ কোনোবা এখন গাওঁত কিন্তু ৰামলালৰ দেউতাকে কম বয়সতে কামৰ সন্ধানত অসমলৈ আহিছিল | যি আহিল আৰু ওভটি নগ'ল ইয়াতে মানুহ এঘৰৰ ঘৰত কামকৰা বনুৱা হিছাবে থাকি গল| লাহে লাহে মানুহৰ ঘৰত খেতিবাটি আদিকে ধৰি সকলো কামতে সি নিপুন হৈ আহিল। গৃহস্থৰ মৃত্যুৰ আগমূহুৰ্তত বাৰিৰ এচুকত ঘৰ সাজি থাকিবলৈ দিলে |গাওঁৰ প্ৰায় সকলো মানুহে তাক কাম কৰিবলৈ মাতিব ধৰিলে, অতি কম সময়ৰ ভিতৰতে সি সকলোৰে প্ৰিয় হৈ পৰিল|\nযি ঘৰ মানুহৰ ঘৰত সি কাম কৰা মানুহ হৈ আছিল সেই ঘৰৰে এজনী বনকৰা ছোৱালীৰ লগত তাৰ বিয়া হল |\nআৰু জন্ম হল "ৰামলালৰ "| মোৰ কাহানীৰ নায়ক 'ৰামলাল"....!!\nৰামলাল এক মাত্ৰ সন্তান আছিল পৰিয়ালটোৰ গতিকে পিতৃয়ে ভাৱিলে সি পঢ়া শুনা কৰক আৰু সেই উদ্দেশ্যৰে\nগাওঁৰ স্কুলত নাম লগাই দিলে ,কিন্তু তাৰ পঢ়াশুনাত মনযোগ নাছিল। সৰুৰে পৰাই পিতৃৰ লগত কাম কৰি ভাল পাইছিল, কোনোমতে চতুৰ্থ শ্ৰেণীতে পঢ়া সমাপ্ত কৰি কাম কৰাত লাগিল ।সিয়ো পিতৃৰ দৰে সকলোৰ ঘৰত কাম কৰিব যায় , তাৰ অমায়িক স্বভাৱৰ বাবে সকলোৱে ভাল পোৱা হল তাক।যিয়ে যি কাম দিয়ে বৰ নিস্থা,সততাৰে কাম কৰিব ধৰিলে। সেইসময়ত চহৰত এখন দুখন ৰিক্সা ওলাব ধৰিছেহে তেতিয়া, এদিন চহৰলৈ ৰামলাল যাওঁতে দেখি আহিলে , "দেউতা মোক এখন ৰিস্কা কিনি দিয়া তুমিয়ো বুঢ়া হৈ আহিছা কিমানো লোকৰ ঘৰত কাম কৰিবা, মই তোমাক আৰু মাক অলপ হলেও সুখত ৰাখিব খোজো পাৰিলে যেনেতেনে ৰিস্কা এখন কিনিব লাগে ।" দেইতাকক জোৰ দি ধৰিলে ৰামলালে...||\nসেই সময়ত ৰিক্সাৰ দাম প্ৰায় তিনি শ টকা মান আছিল ,তথাপিও সেইসময় তিনি শ টকা মানেই বহুত | আৰু তাক গোটাবলৈও বহুত কষ্ট হয়। কিন্তু বহুত কষ্টৰ বিনিময়ত আৰু কিছু দয়াবান মানুহৰ কৃপাত ৰামলালে ৰিক্সা এখন কিনিবলৈ সক্ষম হল ।সেই যে ৪০ বছৰ আগতে ৰিক্সা চলাবলৈ আৰম্ভ কৰিলে আৰু আজি পৰ্যন্ত ৰিক্সা চলায়ে জীৱন জীয়াই আছিল, যদিও বয়সে হেচি ধৰিছিল তথাপি দিনটোত ৰিক্সাখন লৈ ওলায় যায়। এয়া যেন ৰিস্কা নহয়, তাৰ জীৱন ।এই ৰিস্কাখনতে কিমান যে বোজা কঢ়িয়াইছে, মানুহৰ পৰা বিভিন্ন বস্তু আদিকে ধৰি নানান স্মৃতিৰ সমল এই ৰিক্সাখন|মনত পৰিছে বিয়া পাতি পলুৱাই চম্পাক এই খনতে বহুৱাই আনি নতুন জীৱনৰ পাতনি মেলিছিল । আৰু পূজা আহিলে তাৰ দুটা সন্তানক আৰু মানুহজনীক লৈ এদিন হলেও সময় উলিয়াই পূজা দেখুৱাবলৈ লৈ গৈছিল | বুকুখন ফুলি যায় সিহঁতক ৰিক্সাত বহুৱাই নিব পালে......মিথুন আৰু ৰাধায়ে কিমান হেঁপাহ কৰে বাপেকৰ ৰিক্সাখনত উঠিবলৈ......সঁচাকৈয়ে কিমান যে মধুৰ দিন আছিল সেইবোৰ|\nসেইসময়ত গাওঁখনৰ এক মাত্ৰ ৰিক্সা চালক আছিল ৰামলাল আৰু সকলোৱে দুৰণিবটীয়া বাট যাবলৈ হলে ৰামলালকে সাৰথি কৰি নিছিল | সেইসময় ৰাতি যদি ৰেলত কৰবালৈ যাব হলে ৰামলালক আগতীয়াকৈ কৈ থয় আৰু ৰামলালে নিদিষ্ট সময়ত গৈ ঘূৰাই অনাৰ দায়িত্বও সূচাৰুৰূপে পালন কৰে সেইবাবে ৰামলাল সকলোৰ বিশ্বাসী আছিল | আৰু এইবাবেও ৰামলাল সকলোৰে প্ৰিয় আছিল যে সি কেতিয়াও কাৰো লগত ভাঢ়াক লৈ তৰ্ক বিতৰ্ক নকৰিছিল যিয়ে যি দিয়ে তাতে সন্তুস্ত হৈছিল ,লগতে কোনো ধৰনৰ মাদক দ্ৰব্য সেৱন নকৰিছিল| সেইবাবে সকলোৱে ৰামলালক ভাল পাইছিল|\nসি এই ৰিক্সাখনত বহুৱাই কত জনক স্কুল ,কলেজ ,ক'ৰ্ট\nকাচাৰি নিছে হিছাপ নাই......,\nঅহ আৰু এই যে গাওঁখনৰ নগেন হেডমাষ্টৰৰ ল'ৰা ছোৱালী হালক এই ৰামলালৰ ৰিক্সাখনত উঠিয়ে চহৰৰ স্কুললৈ গৈছিল | আজিও মনত আছে মাষ্টৰ চাৰে নিজে ৰামলালৰ ঘৰত আহি কৈছিল যে গাওঁত ভাল স্কুল নথকাৰ বাবে চহৰৰ এখন স্কুলত লৰা ছোৱালী হালক দিব ,লগা হল কিন্তু দূৰৈত হোৱাৰ বাবে ৰামলালে অনা নিয়া কৰিব লাগে বিনিময়ত মাহেকৰ মূৰত কিবা এটা বেটন দিব | বেলেগ ৰিক্সা আছে যদিও কাকো বিশ্বাস কৰা নাজাই | আৰু সেই দিনৰ পৰা তাৰ আৰু এটা নতুন দিউটি কৰিবলৈ ধৰিলে এতিয়াপৰা...সেইহাল লৰা ছোৱালীয়ে যেতিয়া মেট্ৰিকত ভাল ৰিজাল্ট কৰি গাঁওখনলৈ গৌৰৱ কঢ়িয়াই আনিলে সকলোৰ লগতে ৰামলালৰ বুকুখন ফুলি উঠিছিল ,যিহেতু তাৰ ৰিক্সাখনত উঠিয়ে তাঁহাত ইমান ডাঙৰ হল.......আজিও দুয়োটা লৰা ছোৱালী ভাল চাকৰি কৰি আছে কিন্তু ৰাস্তাত যদি ৰামলালক দেখা পাই খুড়াবুলি মাত দিবলৈ নাপাহৰে|\nৰামলাল হব পাৰে পঢ়া শুনা নজনা কেঁচা মানুহ তথাপিও জীৱনৰ জটিল অংকত ৰামলাল এটা নিপুন খনিকৰ|\nৰামলালে এই ৰিক্সা চলাই পাৰ কৰিছে জীৱনৰ নানা সংঘাট, তথাপিও কাকো এক পইচা এনেই খোৱা নাই..\nএই ৰিক্সা চলাই নিজৰ পৰিয়ালটোক পোহপাল দিয়াৰ লগতে জীয়েকক বিয়া আৰু পুতেকক পঢ়াই মেট্রিক পাছ কৰালে.......||\nইমান দেৰি সি জুইশালত বহি এৰি অহা জীৱনটোৰ কথাই ভাৱি আছিল....তাৰ মনত অলেশ ভাৱনাৰ বুৰবুৰনি পাহৰি গল যে তাক ঘৈণীয়েকে দিয়া লালচাহ কাপ ঠাণ্ডা হৈ গ'ল.....মানুহজনীয়ে মাত দিয়াত হে সি বাস্তৱলে ঘূৰি আহিল .....এই মানুহজনীয়ে মাত্ৰ তাক আজি বুজি পাইছে যে ৰিক্সাখন বিক্ৰী কৰিব লগা হোৱাৰ বাবে তাৰ যে মনত বহুত কষ্ট হৈছে|\nলৰাটোৱে বহু দিনৰ পৰা ৰামলালক কৈ আছিল দেউতা\nতুমি আৰু ৰিক্সা চলাব নালাগে...যিহেতু তুমি বুঢ়া হৈ আহিছা লগতে আজি কালি তোমাৰ মানে এই ৰিক্সাবোৰত কোনেও নুঠে ......মানে আজি দুই তিনি বছৰৰ পৰা এই বেটাৰি গাড়ীবোৰ ওলাব ধৰিলে লাহে লাহে ৰিক্সাবোৰ প্ৰায় বন্ধ হোৱাৰ উপক্ৰম হৈছে| ঠিক ৰামলাল হতৰ গাওঁখনৰ ৰাস্তা ঘাট ভাল হব ধৰিলে আৰু\nযাতায়তৰ সুবি়ধা ভাল হবলৈ ধৰিলে তেতিয়াৰ পৰা গাওঁৰ\nবহু যুৱকে বেটাৰি গাড়ী কিনি ভাড়া মাৰিব ধৰিছে ....আৰু আজি কালি সকলোৱে বেটাৰি ৰিক্সাত উঠিবলৈ ভাল পাই। সঁচাকৈয়ে এটা যুগৰ পৰিৱৰ্তন হ'ল ।সিওবুজে যে উন্নতি কথা বা নিবনুৱা যুৱকৰ বাবে বেটাৰি গাড়ীয়ে সংস্থাপনৰ এক মাধ্যম । কিন্তু তাৰ দৰে সাধাৰন ৰিক্সা চালকবোৰৰ বাবে ভাত মুঠি বন্ধ উপক্ৰম হল| যি কি\nনহওক কালিৰ পৰা সি আৰু ৰিক্সা চলাব নাজায়। নিতৌ ভাড়া পোৱক বা নোপোৱক সি মানুহজনিয়ে যতনাই দিয়া ভাতমুঠি খাই সি নিজৰ কামত ওলাই গৈছিল এটা চাকৰিৰ দৰে নিৰ্দিষ্ট সময়ত সি তাৰ ৰিক্সাখন ওলাই নিছিল , সকলো কামতে অৱসৰ এদিন লবই লাগে গতিকে তাৰো আজি অৱসৰ হল।এইয়া আছিল ৰামলালৰ কাহিনী.....আপোনালোকেও এনে কিছুমান ৰামলালক নিশ্চয় বহু বাৰ লগ পাইছে....বা কেতিয়াবা তেখেতৰ ৰিক্সাত উঠিছে | মোৰ লিখাৰ জড়িয়তে তেনে বহু ৰামলালক অৰ্পন|।।\n✍ প্ৰিয়ংকা প্ৰিয়া


December 2018 – The Northeast Network\nহাটশিঙিমাৰী মহাবিদ্যালয়ত বিশ্ব নাৰী দিৱস উৎযাপণঃ\nবিহালী থানাৰ ভাৰ প্ৰাপ্ত বিষয়াক আনুষ্ঠানিক ভাৱে বিদায়\nকালাপানীত এগ্ৰিল বান্ধ কামৰ আধাৰ শিলা স্হাপনঃ\nবিনা বেতনেৰে গহপুৰত শিক্ষকৰ কৰুণ মৃত্যু শোণিতপুৰ জিলা শিক্ষক-কৰ্মচাৰী ঐক্যমঞ্চৰ গভীৰ শোক\nThe Northeast Network\nদৰঙৰ পথাৰত আয়োজন কৰা হৈছে প্রগতিশীল কৃষকৰ পিকনিক।\nDecember 31, 2018 jakir hussainঅসম\nখাৰুপেটিয়াৰ পৰা শ্বেখ আব্দুল্লাহৰ প্রতিবেদন: 31 ডিছেম্বৰ: ## দৰঙৰ পথাৰত আয়োজন কৰা হৈছে প্ৰগতিশীল কৃষকৰ পিকনিক । ## স্থানীয় অন্নদাতা জৈৱিক কৃষি ফাৰ্মে আয়োজন কৰিছে খাৰুপেটীয়াৰ বিহুদিয়াত পিকনিক । ## পিকনিকত অংশ গ্ৰহন কৰিছে সুদূৰ নেপাল, মহাৰাষ্ট্ৰ,দিল্লী, বেংগলৰ লগতে অসমৰ…\nচাপৰত জুৱা খেল বন্ধৰ নামত আমছুৰ নেতা কৰ্মীক মাৰ পিট- জুৱা খেলুৱৈৰ বিৰুদ্ধে থানাত গোচৰ আমছুৰ।\nবিলাসীপাৰাৰ পৰা জহিৰুল ইছলামৰ প্রতিবেদন। ৩০ ডিচেম্বৰ:- ধুবুৰী জিলাৰ চাপৰ থানাৰ অন্তৰ্গত ফলিমাৰী বাঙালডোবা সাপ্তাহিক বজাৰত দিনে নিশাই জুৱা খেল চলি থকাত অঞ্চলটোত একপ্ৰকাৰ উপদ্ৰৱত সৃষ্টি হোৱা পৰিলক্ষিত হৈছে। এনে জুৱা উপদ্ৰৱ সৃষ্টি হোৱা অঞ্চলটোত নৱ প্ৰজন্ম কে ধৰি একাংশ…\nকানাইমাৰাত MGNREGA আচনিৰ অধীনত এগ্ৰেল বান্ধৰ আধাৰশিলাৰ উদ্বোধন কৰি কামৰ শুভাৰম্ভ কৰে সভাপতি ছপিয়ৰ ৰহমানে।\nDecember 30, 2018 jakir hussainঅসম\nহাটশিঙীমাৰীৰ পৰা খাইৰুজ্জামান ৰাছেলৰ ৰিপৰ্ট, ২৯ ডিচেম্বৰ ঃ দঃশালমাৰা মানকাচৰ জিলাৰ সদৰ হাটশ িঙিমাৰীৰ পৰা প্ৰায় চাৰি কিঃমিঃ নিলগত ফেকামাৰী উন্নয়ন খণ্ডৰ অন্তৰ্গত কানাইমাৰা গাওঁ পঞ্চায়তত যোৱাকালি এখন এগ্ৰিল বান্ধ কামৰ আধাৰশিলা স্থাপন কৰি কামৰ শুভাৰম্ভ কৰে ৷ কানাইমাৰা গাওঁ…\nশ্ৰীৰামপুৰত শ্ৰী শ্ৰী 108 কৃষ্ণ দাস গোস্বামীৰ শ্ৰী মদ্ ভাগৱত পাঠঃআজি শ্ৰী কৃষ্ণৰ মাখন চুৰি লীলা\nশ্ৰীৰামপুৰৰ পৰা বিশ্বজিৎ চৌধুৰীৰ ৰিপর্ট: 29 ডিচেম্বৰ, শ্ৰী শ্ৰী 108 কৃষ্ণ দাস গোপাল গোস্বামীৰ ভাগৱত পাঠ চলিত মাহৰ 25 ডিচেম্বৰৰ পৰা আৰম্ভ হোৱা ভাগৱত পাঠ অনুষ্ঠানটোত আজি মটকি ভাঙি শ্ৰী কৃষ্ণৰ মাখন চুৰি কৰাৰ লীলা উপভোগ কৰা বিভিন্ন ঠাইৰ পৰা…\nমায়াৰ চৰত ভয়াবহ অগ্নিকাণ্ড। দহ লক্ষাধিক টকাৰ সা-সম্পত্তি সম্পূর্ণ ৰূপে ভষ্মিভূত।\nDecember 29, 2018 jakir hussainঅসম\nবিলাসীপাৰাৰ পৰা জহিৰুল ইছলামৰ ৰিপর্ট: ,২৯ ডিচেম্বৰ:- ধুবুৰী জিলাৰ নায়েৰ আলগা উপ আৰক্ষী চকীৰ অন্তৰ্গত মায়াৰ চৰ গাওঁ পঞ্চায়তৰ মায়াৰ চৰ ৩য় আৰু ৫ম খণ্ড গাঁৱৰ মুঠ ৬টা পৰিয়ালৰ ঘৰবাৰী ভয়াবহ অগ্নি কাণ্ডত সম্পূৰ্ণৰূপে ভষ্মিভূত হয়। জানিব পৰা মতে আজি…\n২১নং বিধান সভা সমষ্টিৰ প্ৰয়াত বিধায়ক তথা জলসিঞ্চন মন্ত্ৰী শ্ৰীযুত জহিৰুল ইছলামৰ আধাৰশিলাৰ ওপৰত ২২নং দঃশালমাৰাৰ বিধায়ক ওৱাজেদ আলী চৌধুৰীৰ আধাৰশিলা স্থাপনঃ\nহাটশিঙীমাৰীৰ পৰা খাইৰুজ্জামান ৰাছেলৰ ৰিপৰ্ট, ২৯ ডিচেম্বৰ ঃ- দঃশালমাৰা মানকাচৰ জিলাৰ সুখচৰ আৰক্ষী থানাৰ অন্তৰ্গত হাজিৰহাট উচ্চতৰ মাধ্যমিক বিদ্যালয়ৰ সন্মুখত ১৯৯৪ চনৰ ২৪ নভেম্বৰত বিজ্ঞান বিভাগৰ বিল্ডিংৰ আধাৰশিলা স্থাপন কৰিছিল মৰহুম জলসিঞ্চন মন্ত্ৰী শ্ৰীযুত জহিৰুল ইছলাম চাহাবে ৷ যোৱাকালি জহিৰুল…\nএক ব্যতিক্রমী পদক্ষেপেৰে নৱবর্ষক আদৰাৰ প্রস্তুতি চলাইছে বিশ্বনাথ জিলা প্রশাসনে।\nনিউজ ডেস্ক ৰিপর্ট: 29 ডিছেম্বৰ: উপায়ুক্ত ধীৰাজ জ্যোতি কলিতা আৰু মহকুমা তথ্য আৰু জনসংযোগ বিষয়া প্ৰশান্ত কুমাৰ বৰাৰ পৰিকল্পনা তথা বিশেষ উদ্যোগত বিশ্বনাথ জিলা প্ৰশাসনে হাতত লৈছে *”গাঁৱলৈ ব’লক”* শীৰ্ষক এক ব্যতিক্ৰমী জনসম্পৰ্ক অভিযানৰ। প্ৰশাসনক ৰাইজৰ কাষ চপাই নিয়াৰ এক…\nবৰপেটা ছেনিমাৰী আঞ্চলিক ডিফেন্স কল্যাণ সমিতিৰ উদ্যোগত আর্থিক সাহায্য বিতৰণ অনুষ্ঠান\nনিউজ ডেস্ক ৰিপর্ট: 👍২৯ অক্টোবৰ : বৰপেটা জিলাৰ অন্তৰ্গত ছেনিমাৰী আঞ্চলিক ডিফেন্স কল্যাণ সমিতিয়ে আয়োজিত অনুষ্ঠানত মুখ্য অতিথি হিচাপে ভাৰতীয় অৰ্থ সামৰিক বাহিনীৰ জোৱান তথা গৰিৱৰ বন্ধু শ্ৰীযুত বিৰাজ হাজৰিকা ডাঙৰীয়া, আমন্ৰিত অতিথি হিচাপে আন্তৰাষ্টিয় মানৱ অধিকাৰ আৰু দূৰ্নীতি নিবাৰক…\nবিহালী প্রেছ ক্লাবৰ উদ্যোগত ৰতোৱাত চাফাই অভিযান:\nবিশ্বনাথৰ পৰা আব্দুল বাৰেকৰ প্রতিবেদন: ২৯ ডিচেম্বৰ :- বিহালী সমষ্টিৰ অন্তৰ্গত ৰতোৱাত ১৫ নং ৰাষ্ট্ৰীয় ঘাইপথৰ অকৰনীয় সেঁতুৰ দুয়োকাষে ভৰি পৰা জংঘলে ঘাইপথটোত বিপদাপন্ন কৰি তুলিছে। হাবি-জংঘলেৰে ভৰি পৰাত যিকোনো মহূৰ্ততে আকস্মিক দুৰ্ঘটনা সংঘটিত হোৱাৰ আশংকাত আজি বিহালী প্ৰেছ ক্লাৱৰ…\nআজ ইং ২৯. ১২.২০১৮ তারিখে সারা আসাম সংখ্যালঘু ছাত্ৰ ইউনিয়ন (আমসু) র কেন্দ্রীয় কমিটির সভাপতি রেজাউল করিম সরকার মহাশয়ের সংগে সংবাদিক সম্মেলন।\nআজ ইং ২৯. ১২.২০১৮ তারিখে সারা আসাম সংখ্যালঘু ছাত্ৰ ইউনিয়ন (আমসু) র কেন্দ্রীয় কমিটির সভাপতি রেজাউল করিম সরকার মহাশয়ের সংগে সংবাদিক সম্মেলনে, করিমগঞ্জে। বরাকের বিভিন্ন সমস্যা নিয়ে সাংবাদিক সম্মেলনে বক্তব্য রাখছেন সারা আসাম সংখ্যালঘু ছাত্র ইউনিয়ন (আমসু) র সভাপতি রেজাউল…\nদঃশালমাৰা-মানকাচৰ জিলাৰ জিলা কৃষক মুক্তি সংগ্ৰাম সমিতি গঠন\nফেকামাৰীত আত্মসহায়ক গোটৰ কাৰ্য্যালয় উদ্বোধন আৰু বহী বিতৰণ অনুষ্ঠান বিধায়ক ডঃ মতিউৰ ৰহমান মণ্ডলৰঃ\nবিলাসীপাৰা চহৰৰ নয়াপাৰাৰ মূল পথৰ আধাৰশিলা স্থাপন কৰিলে বিধায়ক অশোক কুমাৰ সিংহী দেৱে\nBandar Judi Bola\ton\tফেকামাৰীত আত্মসহায়ক গোটৰ কাৰ্য্যালয় উদ্বোধন আৰু বহী বিতৰণ অনুষ্ঠান বিধায়ক ডঃ মতিউৰ ৰহমান মণ্ডলৰঃ\nsky777 download\ton\tবিলাসীপাৰা চহৰৰ নয়াপাৰাৰ মূল পথৰ আধাৰশিলা স্থাপন কৰিলে বিধায়ক অশোক কুমাৰ সিংহী দেৱে


Home goodnews ইতিবাচক ইতিবাচক খবৰ ইতিবাচক পদক্ষেপ ভাল খবৰ পলকতে সুখ-দুখৰ বতৰা\nxukhdukh.com March 31, 2015 goodnews, ইতিবাচক, ইতিবাচক খবৰ, ইতিবাচক পদক্ষেপ, ভাল খবৰ,\n১) গু‌ৱাহাটী বিশ্ববিদ্যালয়ে সন্মানীয় ডক্টৰেট উপাধি প্ৰদান কৰিছে ডাইনী হত্যাৰ বিৰুদ্ধে ৰাজ্যজুৰী সজাগত সৃষ্টিৰ ক্ষেত্ৰত কেইবাদশক জো‌ৰা নিৰ‌ৱচ্ছিন্ন সংগ্ৰাম অব্যাহত ৰখা বীৰু‌ৱালা ৰাভা আৰু প্ৰেকৃতিপ্ৰেমৰ বিৰল আৰু অতুলনীয় আদৰ্শ দাঙি ধৰা অসম সন্তান যাদ‌ৱ পায়েঙলৈ। কালি গু‌ৱাহাটী বিশ্ববিদ্যালয়ৰ দীক্ষান্ত সমাৰোহত ৰাজ্যখনৰ ৰাজ্যপাল পি.বি. আচাৰ্যই অসমৰ মুখ্যমন্ত্ৰী, কেন্দ্ৰীয় ড'নাৰ মন্ত্ৰী আৰু বিশ্ববিদ্যালয়খনিৰ উপাচাৰ্যৰ উপস্থিতিত এই সন্মান যঁচাৰ ওপৰিও ১২৩ জনক ডক্টৰেট ডিগ্ৰী, ছজনক এম.ফিল. ডিগ্ৰী তথা ৯২১ জনক স্নাতক আৰু স্নাতকোত্তৰ ডিগ্ৰী প্ৰদান কৰে ।\n২) বিশিষ্ট স্বাধীনতা সংগ্ৰামী তথা শিক্ষাবিদ মোহন মালব্যক মৰণোত্তৰভা‌ৱে ভাৰতৰত্ন বঁটা প্ৰদান কৰা হৈছে। সমান্তৰালভা‌ৱে এই বঁটা ভাৰতৰ প্ৰাক্তন প্ৰধানমন্ত্ৰী অটল বিহাৰী বাজপেয়ীলৈ আগবঢ়ো‌ৱা হৈছে। ৰাষ্ট্ৰপতি প্ৰণ‌ৱ মুখাৰ্জীৰপৰা এল.কে. আদ‌ৱানী আৰু প্ৰকাশ সিং বাদলেও পদ্মবিভূষণ বঁটা গ্ৰহণ কৰে । উল্লেখ্য যে এই একে অনুষ্ঠানতে অসমৰ প্ৰকৃতি সংৰক্ষক যাদ‌ৱ পায়েঙ, সাহিত্যিক লক্ষ্মীনন্দন বৰালৈ পদ্মশ্ৰী বঁটা আৰু চলচ্চিত্ৰ নিৰ্মাতা জাহ্নু বৰু‌ৱালৈ পদ্মভূষণ সন্মান আগবঢ়ো‌ৱা হয় ।\n৩) যো‌ৱা ৩০ মাৰ্চ তাৰিখে মুখ্যমন্ত্ৰী তৰুণ গগৈ ডাঙৰীয়াই বেতকুছিত অ‌ৱস্থিত ৰূপনাথ ব্ৰহ্ম আন্ত:ৰাজ্যিক বাছ আস্থানত ৬১ খন নতুন চিটিবাছৰ শুভাৰম্ভ কৰে। উল্লেখ্য যে ইয়াৰে ১১ খন বাছ শীত-তাপ নিয়ন্ত্ৰিত আৰু এই বাছ কেইখনে জালুকবাৰী-নুনমাটি, জালুকবাৰী-বেলতলা-পল্টনবজাৰ,আন্ত:ৰাজ্যিক বাছ আস্থান-মিৰ্জা, আন্ত:ৰাজ্যিক বাছ আস্থান-জাগীৰোডৰ পথ কেইটাত চলাচল কৰিব ।\n৪) অসম সাহিত্য সভাই ২০১৫ বৰ্ষৰ বাবে 'বিশ্বৰত্ন ড০ ভূপেন হাজৰিকা আন্তৰ্জাতিক সমন্বয় বঁটা' প্ৰদান কৰিছে দেশৰ প্ৰখ্যাত চলচ্চিত্ৰ পৰিচালক , দাদাচাহেব ফাল্কে বঁটাৰে বিভূষিত কেৰালাৰ আদুৰ গোপালকৃষ্ণণক । চলচ্চিত্ৰ উদ্যোগলৈ চৰকাৰৰ দৃষ্টি আকৰ্ষণ কৰি তেখেতে কালি গু‌ৱাহাটীত সাংবাদিকসকলক কয় যে ব্য‌ৱসায়িকভা‌ৱে সফল হ'লেই এখন ছ‌ৱি সঁচা অৰ্থত সফল নহ'ব পাৰে । তেওঁ কয় যে চলচ্চিত্ৰই মানুহৰ জী‌ৱনক বলিষ্ঠভা‌ৱে এক অন্য ৰূপত প্ৰকাশ কৰি আহিছে আৰু এই শিল্পৰ বন্দনা তথা চৰ্চা হো‌ৱাটো এখন ৰাজ্যৰ বাবে অতি সুখ‌বৰ।\n৫) অসমীয়া শিশু কমিকছ 'ৰংমন'ৰ চিত্ৰশিল্পী সুজিত দাসে ২০১২ চনৰ ১৯ জুনত সহস্ৰাধিক ছাত্ৰ-ছাত্ৰী আৰু অনুৰাগীৰ সমুখত নগাওঁ চৰকাৰী বালক উ:মা বিদ্যালয়ত ২২ ফুট দীঘল আৰু ২২ কি.গ্ৰা. ওজনৰ তুলিকাৰে ৬ ফুট ওখ আৰু ৪ ফুট বহল কেনভাছত অংকন কৰা বিষ্ণু ৰাভাৰ প্ৰতিচ্ছ‌ৱিৰ বাবে লাভ কৰিছে লণ্ডনস্থিত গীনিজ বুক অ‌ৱ ৰেকৰ্ডছৰ মুখ্য কাৰ্যালয়ৰ পৰা 'বিশ্বৰ স‌ৱাতোকৈ ডাঙৰ তুলিকাৰে ছ‌ৱি অঁকা শিল্পী'ৰ প্ৰমাণপত্ৰ ।\n৬) যাতায়ত ব্য‌ৱস্থাৰে অতি পিছপৰা অঞ্চল এটাৰ পৰাও অধ্যা‌ৱসায় আৰু অদম্য উৎসাহৰ বলেৰে জগত জিনিব পাৰি বুলি প্ৰমাণ কৰি দেখু‌ৱালে গোগামুখৰ ছাত্ৰী ৰিম্পী ত্ৰিপাথীয়ে । বিশ্বৰ ভিতৰতে প্ৰথমবাৰৰ বাবে বলাৎকাৰ প্ৰতিৰোধী যন্ত্ৰ সাজি 'গান্ধীয়ান ইয়াং য়ুনিভাৰছিটিৰ'ৰ পৰা বঁটা পাবলৈ সক্ষম হো‌ৱা আৰু সমগ্ৰ পৃথি‌ৱীৰে সকলো ঠাইৰে পৰা ভুয়সী প্ৰশংস বুটলা ৰিম্পীয়ে এইবেলি সাজি উলিয়াইছে স্বয়ংক্ৰিয় ভেকু‌ৱাম ফ্লোৰ ক্লিনাৰ । মোবাইল ফোনটোকে ৰিমোট হিচাপে ব্য‌ৱহাৰ কৰিব পৰা হো‌ৱা এই যন্ত্ৰটোৰ জৰিয়তে গৰাকীয়ে কোনো বিশেষ কষ্ট নকৰাকৈয়ে যিকোনো ধৰণৰ মজিয়া চাফা কৰিব পাৰিব ।\n৭) ভাৰতীয় ক্ৰীড়া প্ৰাধিকৰণতে অহা ২২ এপ্ৰিলৰ পৰা পাটিয়ালাত অনুষ্ঠিত কৰা ৰাষ্ট্ৰীয় ভাৰোত্তলন শিবিৰলৈ অসমৰ মুঠ ৫ গৰাকী খেলু‌ৱৈ আৰু এগৰাকী প্ৰশিক্ষকক আমন্ত্ৰণ জনো‌ৱা হৈছে ।\n৮) প্ৰাথমিক বিদ্যালয়সমূহত শিক্ষক নিযুক্তিৰ অৰ্থে ৰাজ্য চৰকাৰে টেট পৰীক্ষাত উত্তীৰ্ণ প্ৰাৰ্থীসকলৰ বাবে অহা এপ্ৰিল মাহৰ প্ৰথম সপ্তাহতে বিশেষ নিযুক্তিৰ জাননী প্ৰকাশ কৰিব । এই কথা সদৰি কৰিছে ৰাজ্যখনৰ শিক্ষা মন্ত্ৰী শৰৎ বৰকটকীয়ে ।\n৯) নতুন দিল্লীত স্বেচ্ছাসেৱী সংস্থা ইনলি ফাউণ্ডেচনে আয়োজন কৰিছে কনমানি সকলৰ বাবে বিহু নাচৰ বিশেষ কৰ্মশালাৰ। আজি সন্ধিয়া উদ্বোধনী অনুষ্ঠানৰ আয়োজন কৰা কৰ্মশালাখনি অহা ২-৫ এপ্ৰিললৈ অনুষ্ঠিত হব। সংগীত নাটক অকাডেমীয়েও সহযোগ কৰা কৰ্মশালাখনিত বিহুৰ বিশেষজ্ঞ ডঃ প্ৰসন্ন গগৈ আৰু লাচিত গগৈয়ে সমল ব্যক্তি ৰূপে অংশগ্ৰহণ কৰিব।\n১০) হীৰেন বৰা পৰিচালিত নতুন অসমীয়া কথাছবি “ক্ষোভ” যোৱা ২০মাৰ্চৰ পৰা ২৭মাৰ্চলৈ ইজিপ্ত চৰকাৰৰ সাংস্কৃতিক মন্ত্ৰালয়ে আয়োদন কৰা কাইৰো ইণ্টাৰনেচনেল চিনেমা এণ্ড আৰ্টছ ফেষ্টিভেল ফৰ চিলড্ৰেন” ত প্ৰদৰ্শিত হোৱাৰ সুখবৰ। জানুৱাৰীত বাংলাদেশ আন্তঃৰাষ্ট্ৰীয় চলচ্চিত্ৰ মহোতসৱতো ছবিখনে দৰ্শকৰ সমাদৰ লাভ কৰিবলৈ সক্ষম হৈছিল।\nTags # goodnews # ইতিবাচক # ইতিবাচক খবৰ # ইতিবাচক পদক্ষেপ # ভাল খবৰ